
TRAGOVI CRKVENOSLAVENSKO-ČAKAVSKIH 
MATICA U NAJSTARIJIM DUBROVACKIM 
MOLITVENICIMA 


Ukazuje se na tragove crkvenoslavensko-čakavskih matica (predloža- 
ka) u dvama najstarijim dubrovačkim (ujedno i najstarijim hrvatskim) 
molitvenicima — Vatikanskom hrvatskom molitveniku (iz vremena oko 
1400. g.) i Akademijinu dubrovačkom molitveniku (iz sredine 15. stoljeća). 
Ti su tragovi zamjetni na svim razinama, od grafijske do prijevodne. 
Ovom se prilikom promatraju grafijska, pravopisna, fonološka i grama- 
tička razina, a leksička se i prijevodna dodiruju samo u sklopu razma- 
tranih problema na navedene tri razine. 


Od nezaobilazne Fancevljeve rasprave o latiničkim spomenicima hr- 
vatske crkvene književnosti 14. i 15. stoljeća i njihovu odnosu prema gla- 
goljaškoj crkvenoslavenskoj književnosti (Fancev 1934) neprijeporna je či- 
njenica da se ti latinički spomenici zasnivaju na preradama istovrsnih cr- 
kvenoslavenskih tekstova, pisanih uglavnom glagoljicom i, rjeđe, ćirili- 
com. Ovu drugu grafiju posebno treba imati na umu u razmatranju du- 
brovačkih spomenika budući da je ona u to doba u samom Gradu i nje- 
govoj okolici bila vrlo zastupljeno pismo. Cirilicom su pisane sve isprave 
Dubrovačke kancelarije (korespondencija sa susjednim zemljama i njiho- 
vim vladarima), a njome su napisani i neki značajni dubrovački spomeni- 
ci — molitvenik tiskan u Veneciji 1512.! (sadržajem i jezikom gotovo iden- 


1. Autorica ovoga priloga naziva ga u svojim radovima Cirilički dubrovački moli- 


učavatelj jezika starije dubrovačke književnosti Milan Rešetar taj molitvenik, što ga 
je objavio i jezik mu opisao u edicijama Srpske kraljevske akademije (Rešetar 1938a; 
1938b) naziva »srpskim molitvenikom« (ne samo zbog ćirilice!), pa vjerojatno stoga 
nije ušao u krug zanimanja hrvatskih filologa. 

tičan ovdje razmatranim latiničkim molitvenicima) i Libro od mnozijeh raz- 
loga iz 1520. godine. 


Ovdje ćemo se pozabaviti dvama najstarijim dubrovačkim latiničkim 
spomenicima — Vatikanskim hrvatskim molitvenikom iz Vatikanske biblio- 
teke (kratica: VHM) iz vremena oko 1400. godine i Akademijinim dubrovač- 
kim molitvenikom (kratica: ADM — Arhiv HAZU, sign. VIl—17) negdje iz 
sredine 15. stoljeća. Fancev je u spomenutoj raspravi na nekoliko mjesta 
(osobito u odjeljku Hrvatska oficija) rašlambom ukazao na prijevodnu i je- 
zičnu ovisnost sastavnih dijelova (osobito psalama) ovdje razmatranoga 
Vatikanskoga hrvatskog molitvenika o crkvenoslavenskim predlošcima, od- 
nosno na njihovu izravnu naslonjenost na te crkvenoslavenske predloš- 
ke“. Za drugi u vremenskom slijedu — Akađemijin dubrovački molitvenik — 
Fancev nije znao. Osim ta dva molitvenika poznata su do početka 16. sto- 
ljeća još tri molitvenika dubrovačke provenijencije: još jedan rukopisni i 
jedan tiskani s kraja 15. stoljeća (oba iz Vatikanske biblioteke) i spomenuti 
ćirilički iz 1512. godine. Svi su oni slični sastavom (glavni su sastojak ofi- 
ciji, od kojih je prvi i najvažniji marijinski, pa oficij za mrtve, te oficiji Sve- 
toga Duha i svetoga krsta, zatim litanije i/ili Psalmi pokorni i razne molitve, 
u svakom molitveniku druge, koje odaju individualni izbor sastavljača ili 
naručitelja/naručiteljice) isvima je njima molitveni auditorij ženski, pa to 
upućuje na njihovu upotrebu u ženskim samostanima.* 

Naša dva molitvenika nisu u neposrednoj vezi: mlađi od njih nije mla- 
đa jezična prerada starijega, nego je rezultat druge redakcije (sadržajne 
i prijevodne), kojoj od poznatih dubrovačkih molitvenika pripada glav- 
nim svojim sastavnim dijelovima znatno mlađi molitvenik iz dubrovač- 
ke Franjevačke knjižnice Male braće s kraja 16. stoljeća (Franjevački dubro- 
vački molitvenik — kratica: FDM). Pritom je VHM krnj na kraju, a ADM na 
početku. VHM se sastoji od: Ofičja Blažene Djeve Marije, Sedam psalam po- 
kornih s litanijama svih svetih, Ofičja od mrtvijeh, Ofičja svetoga krsta, Ofič- 
ja Svetoga Duha, 16 molitava za razne prigode, te početka Psalama gradu- 
ala — tekst se prekida stranicom 170v. ADM počinje desetim stihom 145. 
psalma Marijinskog ofičja, iza kojega slijede: Ofičje od mrtvijeh, Ofičje sveto- 
ga krsta, Ofičje Svetoga Duha, te drugom rukom: Mnogo devota i izvrsna mo- 
litva g Bogu na spasenje duševno, Začelo Sveto evanđelje po Ivanu (početak Pro- 
slova Ivanova evanđelja), Sedam psalama pokornijeh s litanijama svih svetih, te 


2 Uliteraturi se uobičajilo da ih se naziva »maticama« razmatranih tekstova. 

3 U crkvenoj terminologiji knjižicama takva sastava naziv je liber horarum — po- 
jedini se dijelovi obvezatno mole/čitaju u pojedinim »urama« samostanskoga dnev- 
nog rasporeda. 

* Nešto više o tim molivenicima u: Malić 1998. 

još dvije »mnogo devote« molitve Blaženoj Djevi Mariji. Zbog nejednakog 
sastava i nejednake veličine tekstova naše istraživanje tragova crkvenosla- 
vensko-čakavskih matica u njima može ukazati samo na relativne odnose, 
a oni su vidljivi već na prvi pogled: dok VHM obiluje tim tragovima (više 
crkvenoslavenskima nego čakavskima) na svim razinama, u ADM ih ima 
znatno manje i znatno su manje uočljivi. 


Na samom početku ovoga istraživanja treba istaknuti jedno: ono što 
se u literaturi (uglavnom zasnovanoj na često raspravljanom problemu o 
postojanju/nepostojanju čakavsko-ikavskoga supstrata dubrovačkoga go- 
vora i njegova naslojavanja/preslojavanja štokavskom ijekavštinom) de- 
setljećima uočavalo kao obilježje jezika dubrovačke poezije od petrarkista 
do Vetranovića? (pa i kasnije), tj. znatna zastupljenost ikavizama i čaka- 
vizama, i što se tumačilo procesom naslojavanja ijekavštine i štokavštine 
na prvotnu dubrovačku ikavštinu i čakavštinu u Dubrovniku krajem 16. i 
u 17. stoljeću, u znatno je manjoj mjeri zastupljeno u ovim najstarijim du- 
brovačkim književnim spomenicima. Odnosno, ovi molitvenici pokazuju 
stanje dijametralno suprotno ranijim stajalištima: osnova je dubrovačko- 
ga govora štokavsko-ijekavska, a čakavizam i ikavizam (ovdje i crkveno- 
slavizam) stvar je književnojezičnog preslojavanja. 


1. Grafijska razina 


Rešetar je svojom tvrdnjom da »od glagoljske ili ćirilske grafike ... sta- 
ri dubrovački pisari nisu ništa uzeli« (1952:13) samo jedan u nizu stari- 
jih istraživača koji su zastupali mišljenje o nepostojanju utjecaja glagoljič- 
ke i ćiriličke grafije na latiničku. Posljedica je toga stava tumačenje mno- 
gih grafijskih pojava na jezičnoj (glasovnoj) razini. Koliko mi je poznato, 
prvi je prilog o izravnu utjecaju glagoljičke grafije na latiničku onaj Mi- 
lana Moguša iz 1984., ali on govori o nešto mlađem razdoblju od ovoga 
kojim se ovdje bavimo. Međutim, autorica ovoga priloga dosta je davno 
u najstarijim hrvatskim latiničkim tekstovima uočila neke pojave koje je 
moguće (i koje treba) tumačiti kao tragove i utjecaje glagoljičke grafije.* S 
jedne se strane radi o o nizu pisarskih pogrešaka koje ukazuju na latinaš- 
ko nerazlikovanje sličnih glagoljičkih slova (zbog oštećenosti predloška ili 
prepisivačke nepažnje), a s druge o određenim grafijskim rješenjima koja 
odražavaju sustavni grafijski utjecaj glagoljičke grafije na latiničku. Du- 
gogodišnjim bavljenjem latiničkim spomenicima te su se spoznaje širile i 


5 Vidinpr. Vončina 1967, 1968, 1980—1981, Hamm 1981. 
6 Malić 1990b, 1992. 

usustavljivale.Z VHM sadrži obje te grafijske komponente: i niz pogrešaka 
koje su mogle nastati samo zamjenom sličnih glagoljičkih slova i određe- 
na grafijska rješenja koja ukazuju na glagoljički utjecaj na latinički grafij- 
ski sustav. Ali osim tragova glagoljice u VHM ima i — manje uočljivih — 
tragova ćirilice. I dok su oni prvi posljedica prijepisa s glagoljičkih pred- 
ložaka, drugi ukazuju na suživot latinice i ćirilice na dubrovačkom pod- 
ručju. Budući da se ovdje bavimo crkvenoslavenskim tragovima u VHM i 
ADM, pa onda i tragovima (prvotno) crkvenoslavenskih pisama glagolji- 
ce i ćirilice, ostavljamo po strani također velik broj pogrešaka koje su po- 
sljedica zamjene sličnih latiničkih (gotičkih) slova. One pak ukazuju na to 
da razmatrani molitvenici nisu u svim svojim sastavnim dijelovima izrav- 
ni prijepisi s glagoljice i/ili ćirilice, nego i sa starijih latiničkih prerada, što 
je jedan od pokazatelja da hrvatska latinica ima stariju povijest od saču- 
vanih tekstova, a sačuvani tekstovi bogatu slojevitost nastajanja. A sve to 
zajedno dokaz je višestoljetne ukorijenjenosti crkvenoslavenske tradicije 
(bogoslužne, književne i jezične) na našim prostorima i njezine saživljeno- 
sti/suživota s književnim izražavanjem na narodnom jeziku. 

Među tragovima glagoljičke grafije u latiničkim tekstovima najuočlji- 
vije su pisarske pogreške nastale uslijed sličnosti glagoljičkih slova. Naj- 
češće su zamjene slova /—0oid—t—v—l, te &—h—k, pri čemu su prve dvi- 
je zamjene prisutne u većini latiničkih spomenika (u nekima sporadično, 
u drugima prilično često), dok posljednja može biti i sustavna. U VHM to 
su: propouidaiut umj. pripouidaiut (= pripovidajut) 4r, Doftiife umj. Doftoife (= 
Dostoji se) 15v, fapiuidi umj. fapouidi (= zapovidi) 27v, picinite umj. pocinite (= 
počinite) 34r, ifiuif umj. ofiuif (= oživiš) 36r, idobri umj. idobro (= i dobro) 47r, 
di umj. do 61v, iporidis umj. iporodis (= i porodiš) 62r, Tobo umj. Tibo (= Ti bo) 
66r, Ufuelicit umj. Ufuelicil (= Uzveličil) 45v, dicha umj. ticha (= tiha) 54v te je- 
dan na prvi pogled potpuno nerazumljiv primjer idrugotuorenia umj. odru- 
chotuorenia (= od rukotvorenja) 84v s dvostrukom zamjenom sličnih glago- 
ljičkih slova: / umj. o i g umj. k (odnosno graf. ch ili c)%. U ADM su, čini se, 
samo dvije takve pogreške: neprihodni umj. neprohodni: ...puot moja u zemli 
pusti i neprohodni i bezvodni (Ps 62.) 11v — izravno iz crsl. ...plt moja v zemli 


7 Malić 2000. 

Šš ADM na tome mjestu ima: rukov/stvorenja (na prijelazu redaka), prema crsl. 
tvarčh ruku tvojeju. — Za usporedbu s crkvenoslaveskim tekstom upotrebljavam Vaj- 
sov Psalterium palaeoslovenicum croato-glagoliticum, Pragae MCMXVI., koji sadrži psa- 
lamske tekstove iz Lobkowiczeva Psaltira (1359.) i iz Pariškoga kodeksa (1380.), premda 
se oni ne slažu uvijek sa psalamskim tekstovima u dubrovačkim molitvenicima, što 
znači da su kao matice dubrovačkih prerada služili neki drugi hrvatskocrkvenosla- 
venski prijevodi psalama. — Primjeri iz Vajsova Psaltira donose se u autoričinoj trans- 
kripciji, uz ostavljanje grafema za jat (č). 

pustč i neprčhodnč i bezvodne (Vajs 74), dok u VHM 23r na tome mjestu sto- 
ji: ...puot moja u zemli pustoj i u putu bezvodnom; drugi je primjer kradci umj. 
kratci (NU od kratak): Kratci dni človječi jesu (Job 145) 80v — u VHM 120r: 
Kratci dni čovičaski prid tobom jest (1). Među takvim pogreškama što nasta- 
ju zamjenom sličnih glagoljičkih slova ima i teško raspoznatljivih budu- 
ći da je zamjenska riječ uobičajeni leksem, samo što se smislom ne uklapa 
u kontekst. Takav je primjer pohod umj. crsl. pohot u VHM 46v. Tekst iz Ps 
126; s tom riječju kako je napisana: Blaženi muž ki ispunit pohod svoj od fih 
nema smisla dok se pohod ne zamijeni crsl. riječju pohot: Blaženi muž ki is- 
punit pohot svoj od nih, što je izravan prijenos iz crsl. psalma: Blažen iže ispl- 
nit pohot svoju ot riihže (Vajs 170), s time da dubrovački prepisivač nije pre- 
poznao riječ pohot, pa ju je zamijenio njemu razumljivom pohod, stavivši 
uz nju i atribut u m. r. Drugi je takav primjer profri umj. prifri (= prizri 3) 
aor. “pogleda“) u Ps 94,: Ako ne odrinet Gospod puoka svoga jer su [...]? svi kon- 
ci zemle, i visine gorske on prizri VHM 2v, gdje prozri progleda' ne bi ima- 
lo smisla — crsl. prijevod ima sinonimni glagol: Jako ne otrinet Gospod ludi 
svojih. Jako v rucč jego sut vsi konci zemle, i visoti gor ta smotrit (Vajs 122). 


Od sustavnih utjecaja glagoljičke i ćiriličke grafije na latiničku najuoč- 
ljivije je pisanje suglasnika /, 11 grafemima |, n, prisutno u gotovo svim sta- 
rim latiničkim spomenicima, u jednima kao jedino grafijsko rješenje (kao 
u zapisima Pavla Šibenčanina), u drugima uz druge uobičajene grafeme 
za navedene suglasnike. Takvo obilježavanje suglasnika |, 1 u latiničkim 
spomenicima ima za posljedicu i nasuprotnu pojavu: obilježavanje sugla- 
snika [, m uobičajenim latiničkim grafemima za |, 1 (Malić 2000:116—117). 
U VHM primjera za pisanje suglasnika |, 1 grafemima |, n ima vrlo mno- 
grafemima za |, 1: Striegle (= Strijele) 9v, Iucriglu (= I u krilu) 23v, pecagli (= 
pečali) 35v, facegla (= začela) 66v, otefcagla (= otežala) 74v, Jabogle (= zabole) 75v, 
priglican (= priličan) 85r, ipopraviglu (= i po pravilu)109r, ftogli (= što li) 110v, 
crigla (= krila — GY: pod sin krila tvojih) 161v, imagla (= imala) 164r, diegla 
(= djela — GY) 165r; pocignet (= počinet — 3jd prez./fut. od počinuti) 17v, 
ucigni (= učini) 53v, ipocigne (= i počine) 62v, facgnes (= začneš) 65r, pocgnes 
(= počneš) 65v, 67r, ifpugnegna (= ispunena) 68v, ucigne (= učine) 80r, Dapo- 
cignu (= Da počinu) 93v, uignu (= vinu — crsl. pril “uvijek') 104r, ucignio (= 
učinio) 108v, ucigni, cigni (= učini, čini) 109v, ucignife (= učiniše)112r, fgegne 
(= žene) 119v, nacignom (= načinom) 119v, fuognom (= zvonom) 126r. Nisu 
dovoljno pouzdani primjeri s dvojnom grafijom — pomarikati i pomankati: 
pomangchah 76v pored pomanchafe 80v, pomanchati 83r (2x), pomanchal 85r 
(riječ je, kao i ostale izvedenice iz iste osnove, u AR X potvrđena s ni), 


* Nepotpun tekst. 

te oni s mogućnošću prijeglasnoga o umj. e u palatalnoj pridjevskoj dekli- 
nacijil“: uicgnoga (= vičnoga/vičroga) 70r, uiecgnomu (= vječnomu/vječniomu) 
104r, 159v. U ADM svega su dva sigurna primjera za grafem n = 1: naogan 
(= na ogan) 1r, puftinfche (= pustiriske) 92r, dok nadahnuiuchi (= nadahnujući/ 
nadahnujući) 130v i manfcigniu (= marišinu/marišifu!!) 117v nisu sigurni. Za 
graf. 1=1i, obratno, za gl, gli, li =1u ADM nema potvrda. Među ostalim je 
i ta slaba zastupljenost glagoljičko-ćiriličkoga grafijskog utjecaja u ADM 
jedan od pokazatelja njegova odmaka od crkvenoslavenske tradicije. Re- 
šetar u svom radu o »primorskim« lekcionarima za jednoga od pisara Za- 
darskog lekcionara!? konstatira da »dosta često po svoj prilici samo piše 1 
mjesto gl (1)« (Rešetar 1898: Rad 134, 98), ali ipak u odjeljku o suglasnici- 
ma većinu takvih primjera iz ZL interpretira na glasovnoj razini, ovisno 
o položaju u riječi i o susjednim suglasnicima, s time da ni u ZL nije pri- 
mijetio niz drugih primjera u kojima se l, n za |, 1 pišu u svim položajima 
u riječima i da se iste riječi i u istom kontekstu pišu na oba načina. Ipak se 
pita »odgovaraju li pravomu izgovoru primjeri: prolije se (“pro gliese“) Z. 21, 
pomisleći (“pomisglechi“) 85, osvijetlitće (“ofuietglitchje“) R. 190« (Rad 136:105). 
Pišući o jeziku »najstarije dubrovačke proze« opet navedenu pojavu tu- 
mači na glasovnoj razini budući da je uvjeren »kako se inače ovi glasovi u 
pismu ne miješaju« (1952:50). 

Ima u latiničkim spomenicima i nekih drugih, manje frekventnih gra- 
fijskih pojava koje se mogu tumačiti glagoljičko-ćiriličkim ili samo gla- 
goljičkim utjecajem. Jedna je od njih poznata i iz glagoljičkih i iz ćirilič- 
kih spomenika: obilježavanje suglasnika Ćć i refleksa prasl. *a“ (čak. j, štok. 
đ) istim grafemom — đervom, pa se ona prenijela i u latiničke spomenike 
za obilježavanje Ćć i (svakoga) j u čakavskim, a đ u štokavskim spomenici- 
ma istim grafemom. Takvo obilježavanje suglasnika ć i d đervom redovi- 
to je u najznačajnijim dubrovačkim ćiriličkim spomenicima — molitveni- 
ku iz 1512. (ĆDM) i Libru od mnozijeh razloga iz 1520., ali u dva razmatra- 
na dubrovačka latinička spomenika ta je grafijska odlika ostavila sasvim 


10 Nepalatalni nastavak iza palatalnoga suglasnika potvrđen je i u nekim dru- 
gim slučajevima u VHM i ADM. 

1! Premda je riječu AR VI potvrđena u likovima manšina i marišina, prvi je lik oči- 
to posljedica pogrešnog interpretiranja glagoljičke grafije (potvrde iz senjskoga Koriz- 
menjaka i 5. Budinića), jer je riječ izvedenica iz komparativa mariši, a ne posuđenica 
iz tal. — U ADM na adekvatnome mjestu stoji: manfcigniu, što može biti i pogr. umj. 
magnifcinu (tamo graf. gni = 11), ali može se čitati i: marišiniu (kao ostatak čak. predloš- 
ka, budući da u čakavštini apstraktne imenice ž. r. umj. običnijega sufiksa -ina mogu 
imati i sufiks -ina. 

12 Dalje se za lekcionare upotrebljavaju kratice: KL za Korčulanski lekcionar, ZL 
za Zadarski lekcionar, BL za Bernardinov lekcionar i RL za Ranjinin lekcionar (u Rešetara 
kratice: Z., B., R.). 

sporadičan trag, tj. jedan je jedini (zamijećeni) primjer: hochiu (= hođu) u 
ADM 75r. Nešto više potvrda ima u VHM za obilježavanje suglasnika g, k, 
h istim grafemima, što je (uz jedan primjer u glagoljaša Jurja iz Slavonije) 
kao sustavna grafijska pojava zamijećeno samo u rukopisima šibenskoga 
konventualskoga Samostana sv. Frane (u zapisima Pavla Šibenčanina i u 
Molitvi sv. Margariti, oboje s kraja 14. stoljeća). U spomenicima zadarsko- 
ga književnoga kruga Redu i zakonu, KL i ZL takvi su primjeri pojedinač- 
ni (nešto ih je više u Muci sv. Margarite zapisanoj u Firentinskom zborniku), 
tako da je teško govoriti o sustavnoj grafijskoj pojavi. Primjeri iz VHM: 
igraglui (= 1 kraluj) 9r, faftitnih (= zaštitnik) 11v, uhodila (= ugodila), ifgogenie 
(= ishođenje) 40r, Pomoh (s pogr. m umj. t, tj. = Potok) 40r, fcrani (= shrani) 
113r, fchradam (= zgradam) 168v, te već spomenuti: idrugotuorenia (= od ru- 
kotvorenja) 84v s obzirom na veličinu teksta relativno su malobrojni, pa je 
i u njemu teško govoriti o sustavnoj grafijskoj pojavi, tim prije što takvih 
primjera u ADM uopće nema. 

Tragom glagoljičke grafije autorica tumači jednu pojavu u latiničkim 
tekstovima dosad sasvim drukčije tumačenu.!* Naime, u 3. 1. jd. i mn. pre- 
zenta osim uobičajenoga crsl. dočetka -t dosta se često javlja i dočetak -t:1. 
U Redu i zakonu, Šibenčaninovim Božjim zapovijedima, Žićima svetih otaca i 
u ADM zamijećen je samo po jedan takav primjer, ali relativno su česti u 
BL, ZL i u VEHM. Raniji istraživači tumačili su tu pojavu pridruživanjem 
etičkoga dativa glagolima u 3. licu.!* Međutim, kako je etički dativ u sta- 
rijim hrvatskim spomenicima (i čakavskima i dubrovačkima štokavski- 
ma) izuzetno rijedak1, njegova je učestala pojava uz jednu određenu gra- 
matičku kategoriju sasvim neobična, tim prije što neki primjeri jasno po- 
kazuju besmislenost etičkoga dativa za 2. lice u danim rečenicama, npr. 
iz VHM: Molitva plemenitoga popa Bede, koju ktogodir devoto i umileno sva- 
ki dan govori, prikaže ti mu se [graf. pricafetimufe] Blažena Djeva Marija (pod- 
naslov izvanof. mol.) 155r, gdje dativ zamjenice za 2. lice uz dativ zamje- 
nice za 3. lice nema nikakva smisla. A jedini pravi primjer za etički da- 
tiv u VHM mogao je nastati i naknadnim razdvajanjem spomenutoga do- 
četka ti od pripadnoga glagola i premještanjem na drugo mjesto. Od dva 


13. Malić 2000:120—121. 

14 Daničić 1874:274 i d., Rešetar 1898: Rad 136:164—165, Hamm 1978:51—52. 
Ipak, kasnije se Rešetar (1952:79) diskretno ograđuje od toga etičkog dativa: »mož- 
da je to upravo govori ti, ukradu ti s etičkim dativom nešto izlišnim u tim slučajevima, 
ali kako za ostala lica prezenta nema takih primjera s izlišnim etičkim dativom ... biće 
prije da su pisari pri tome nešto mudrovali te izuzetno pisali -ti mjesto -t misleći na 
infinitiv gdje su miješali sufikse -ti i -t«. 

15. Nešto je češći tek u spomenicima sa splitskoga područja BL i tzv. Marulićevu 
molitveniku. 

ti u rečenici: gofpodin fahranit gnega ifgiuiti gnega iblafcenogati ucini gnega 
ineodat gnega uruche nepriategla gnegouieh 93r samo bi drugi (uz pridjev!) 
bio pravi etički dativ: 7 blaženoga ti učini rega, ako i on prvotno nije stajao 
iza narednoga glagola: *iblafcenoga uciniti gnega. Pojava dočetka -ti uz 3. 
lice prez. umjesto na jezičnoj može se protumačiti na grafijskoj razini: kao 
trag glagoljičkoga poluglasa (štapića!) uz crsl. dočetak -t u 3i4 i 39% prez. 
Uz navedene primjere pricafetimufe i ifgiuiti, što treba razriješiti kao prika- 
žet mu se, i živit, ostali su primjeri iz VHM.:: pohualetife (= pohvalet se) 24r, 
nepoftidetife (= ne postidet se) 46v, fiedeti (= sjedet) 51v, Nauieftiti (= Navijestit) 
53v, gouoritije (= govorit se) 71r, iproflauitife (= 1 proslavit se) 79v, nenauditi (= 
ne naudit) 93r, ipribiuati (= 1 pribivat) 157v. Međutim, 3. lice prez. nije jedini 
(premda je najčešći i najuočljiviji) trag takva glagoljičkog poluglasa što se 
u latiničkim spomenicima prenosi kao 1. Obično dolazi na mjestu slaboga 
poluglasa unutar riječi, gdje se u glagoljici stoljećima piše po tradiciji, pa 
kako više nema glasovne vrijednosti, ne piše se uvijek na svom etimološ- 
kom mjestu. U VHM takav bi primjer mogao biti: pfalmifcieh, što vjerojat- 
no treba čitati psalamscijeh sa sekundarnim a (< psalmoscčhvo) 16v, au ADM: 
pritiloftiua (= pritilostva — Gid od pritilostvo < *prčtylostvstvo) 12r, s poreme- 
ćenim mjestom poluglasa unutar sufiksa -stvo umj. ispred njega.!$ Među- 
tim, pisanje /na mjestu nekadašnjega poluglasa u latinici ima znatno sta- 
riju tradiciju od latiničkih spomenika na narodnom jeziku. Vidi npr. u in- 
deksu I. i II. knjige Codexa diplomaticusa primjere za ime hrvatskoga kralja 
Zvomimira: Suinimir(0), Suynimir, Suuynimir... (glagoljički je zapis na Ba- 
ščanskoj ploči: Zvvonimiro!“ s pogrešno umetnutim poluglasom u počet- 
nom suglasničkom skupu zv-), zatim osobna imena Budico, Budizo, Budiz 
pored Budec (Budve < Budovco) i dr.15, a potvrđena je ta pojava na više mje- 
sta iu Radonovim glosama (kraj 11. ili poč. 12. st.) uz Jagićevu napomenu da 
i umj. poluglasa dolazi i u Brižinskim spomenicima (oko 1000. g.).1? 

U grafiji VHM i ADM mogu se uočiti i neki tragovi ćiriličke grafije. Na 
prvi pogled neobično preklapanje u obilježavanju suglasnika s i h, zapaže- 
no osim u VHM još samo u zapisima Pavla Šibenčanina2, može se tuma- 
čiti previđanjem (možda zbog oštećenosti predloška) lijeve strane ćirilič- 
koga slova x (= h), čime se ono izjednačuje sa c (= s), pa ako se takvo c pre- 


16 Primjere iz čakavskih spomenika vidi u: Malić 2000:121—122. 

1 Vidi: Fučić 1982:44. 

15. Još primjera, među ostalim i za obilježavanje slogotvornoga r, vidi u: Malić 
2000:122. 

19 Jagić 1904:21. 

20]. Vončina još je 1975. na temelju nekih pisarskih pogrešaka dosta uvjerljivo 
pokazao da je najpoznatiji Sibenčaninov zapis Šibenska molitva morala prvotno biti 
zapisana ćirilicom. 

ma položaju u riječi čita (i prenosi) kao h, onda se i latinički grafem h može 
upotrijebiti umj. f, s (i obratno, adekvatno analoškom grafijskom izjedna- 
čavanju l, ni L, 11). Šibenčanin uobičajene grafeme za s upotrebljava u gla- 
sovnoj vrijednosti h, au VHM pojava je dvosmjerna: grafem s (redovito 
oblo s na kraju riječi!) upotrebljava se u glasovnoj vrijednosti h, i obrnu- 
to: grafem h umj. s u glasovnoj vrijednosti š (za s nema potvrda). Primjeri 
za s = h: uafcies (= vašijeh) 3r, uuftijs (c=u ustih) 8v, odnafcies (= od našijeh) 34v, 
uciftohas (= u čistoćah; h = ĆI“ 5 53v; h = š: naftoih (= nastojiš) 58r, proftih (= 
prostiš) 90v, uladah (= vladaš) 96v, fnah (= znaš) 96v, obflufih (= obslužiš) 100v, 
ofiuieh (= oživješ) 101v, pojnah (= poznaš) 122v, fgaloftih (= žalostiš) 126r. Dok 
se ova pojava može uzeti kao sustavna mogućnost unakrsnog bilježenja 
suglasnika h i s, š, za ostale slučajeve što se mogu tumačiti tragom ćirili- 
ce u latiničkoj grafiji primjeri su suviše malobrojni da bi se govorilo o ne- 
kom utjecaju na grafijski sustav. Prije se radi o pojedinačnim primjerima 
bilo nerazlikovanja bilo naprosto »preslikavanja« određenih ćiriličkih slo- 
va. Tako je, primjerice, već Vončina (1975) za Šibensku molitvu utvrdio za- 
mjenu ćiriličkoga u (ligaturnoga!) s 0%, au VHM takav je primjer: dopoftio 
umj. dopuftio (= dopustio) 19r, dok je popmi umj. putmi (I"" od puto) u pri- 
mjeru: Za svezati care nih putmi [pogr. graf. popmi| i slavnih ručnimi okovmi 
(Ps149,) 29r28 moglo biti i pogrešno shvaćeno. Lik fer uofcio umj. ferufcio 
(= skrušio) u primjeru: Sjet skrušio se jest (Ps 123.) 43vž* mogao je nastati 
zamjenom (nerazlikovanjem!) primarnoga u iz predloška dubrovačkom 
kontinuantom slogotvornoga 1 — uo. Kao izravan trag ćirilice (»preslika- 
vanjem« grafema) može se tumačiti upotreba latiničkoga grafema x (= ks), 
koji je vizualno gotovo identičan ćiriličkom h, u glasovnoj vrijednosti h. 
Tako u VHM: ixumi (= i humi) 26r, Dux, dux (= duh) 55r, 66r, 66v; u ADM:: 
Xochiu (= Hoću); ili u VHM upotreba slova c (u ćirilici = s) i njegove vari- 
jante € umjesto /, [/ (= s) latiničke abecede: nicunecce (= ni kune se) 8r, Priue- 
ducgce (= Privedu se) 10v, ifpouiedugce (= ispovjedu se) 10v, pomilfticce (= pomi- 
sti se) 14r?, ili pak u ADM upotreba grafema k za suglasnik ć: ufuurakafc 


21 Umjesto grafema ch za ću VHM se dosta često javlja samo h. Rešetar (1952:12) 


drži da to ne bi morala biti posljedica pisarske nepažnje jer pisar VHM ne griješi na 
taj način kad isti grafem ch upotrebljava za suglasnik k. 

22 Nekoliko je takvih primjera i u ZL (Malić 2000:115). 

23. ADMiFDM: u putila. 

24 ADMiFDM: Očce skrušilo se jest. 

25 Rešetar (1952:54) tu pojavu tumači na glasovnoj razini. Dočetak -t u 3id i 3mr 
prez. s početnim s povratne zamjenice, dakle sugl. skup ts (u sandhiju) daje c (kao 
npr. u bratski, lutski > bracki, lucki, pa onda i: ne kunet se > ne kune ce. Kako se, među- 
tim, zamjenica se uz povratne glagole u VHM najčešće piše /f, a i suglasničke promje- 
ne u sandhiju nisu inače nigdje zabilježene, u navedenim se primjerima najvjerojatni- 
je ipak radi samo o »preslikavanju« ćiriličkih slova. 

(= uzvraćaš) 17v, dietika (= djetića) 18r, tifuka (= tisuća) 54v, [mukame (= smuća 
me) 86v, dok je sporadična upotreba grafema x za š (iž) u VHM:: Blaxena (= 
Blažena) 25r, uafdax (= vazdaš) 91r, boxe (= Bože) 91r2* vjerojatno potaknuta 
već spomenutim grafijskim preklapanjem h —š. Sporadična upotreba slo- 
va e na mjestu poluglasa (slaboga!) može se dvojako tumačiti: ili »presli- 
kavanjem« oštećenoga ćiriličkoga znaka za poluglas (oštećene desne stra- 
ne njegove petljice), koji je ćirilici nedovoljno vičnu prepisivaču mogao 
izgledati kao e, ili izravnim prijenosom iz ćirilice, u kojoj je — prema Reše- 
taru (1952:6) — postojala tradicija bilježenja poluglasa slovom e. Takvi su 
primjeri u VHM: potarpiehe (= potrpjeh) 58v, facenes (= začneš) 65r, ufeme (= u 
sem) 70v, au ADM: fcudiefche (= žudijske — od *žudijvski) 4r, igerche (= i grk) 
88r, ftuorene (= stvoren) 117r. Rešetar, naime, takvo e na mjestu poluglasa 
nalazi u dubrovačkim ćiriličkim poveljama, pa kako on većinu grafijskih 
pojava tumači na glasovnoj razini, tako — držeći da se do druge polovi- 
ne 14. stoljeća poluglas »još sačuvao u našemu jeziku« (1952:6) — zaklju- 
čuje: »Glas što se je do sredine XIV. vijeka označavao slovom e bio je za to 
vrijeme u Dubrovniku i bliži glasu e« i pita se »je li se i kasnije moglo čuti, 
uz redovno 1, i to osobito e« (1952:36). Međutim, primjeri što ih on navo- 
di iz toga kasnijeg vremena (do sredine 15. stoljeća) ili su za slabi i sekun- 
darni poluglas (izebrati, razebrati, kroze; prijazen, neprijazen), u kojima se ta- 
kav poluglas još i nije morao vokalizirati, ili su iz prijepisa starijih povelja 
(keda — 3x). Kao potvrdu svome mišljenju o izgovoru poluglasa kao e u 
14. stoljeću navodi i latinske spomenike, koji »za a mjesto poluglasa prvi 
primjer imaju već 1344, ali kao vrlo rijedak izuzetak u XIV. vijeku prema 
redovnomu e (i ređemu i) što dopire do u prve godine XV. vijeka otkada 
se nalazi samo 4« (ibid.). Rešetar ne uzima u obzir da su i glagoljica i ći- 
rilica do u 16. stoljeće čuvale tradiciju pisanja poluglasa znakom za polu- 
glas (osobito slaboga!) i da se refleks jakoga poluglasa sporo i sporadično 
probijao, pa su tim prije pisci latinskih spisa u svojim zapisima čuvali sta- 
riju pisarsku tradiciju. Njihova se pisarska tradicija niti može identificira- 
ti s ćiriličkom, niti može poslužiti kao potvrda hrvatskoga izgovora. Bu- 
dući da pojavu bilježenja e za poluglas Rešetar spominje samo iz ćiriličkih 
povelja, a ne i iz ostalih dubrovačkih ćiriličkih spomenika, najvjerojatnije 
je da su ju pisari Dubrovačke kancelarije usvojili iz spisa onih kancelarija 
susjednih zemalja s kojima je postojala korespondencija, a kako je tamo ta 
tradicija nastala, o tome se ovom prigodom ne može raspravljati. 


26. Grafem x kao pretežan za š, ž Rešetar (1952:12) navodi iz Dubrovačkoga psaltira. 

2. Pravopis 


O crkvenoslavenskim pravopisnim tragovima u srednjovjekovnim hr- 
vatskim latiničkim tekstovima, pa tako i u najstarijim dubrovačkim mo- 
litvenicima, nije lako govoriti. Naime, moglo bi se na većinu pojava eti- 
mološkoga zapisivanja suglasnika na morfemskim granicama gledati kao 
na trag crkvenoslavenske tradicije, premda to nije uobičajeno. Pitanje je 
radi li se u takvim slučajevima o tragovima crkvenoslavenske tradicije 
ili o knjiškoj crti zasnovanoj na jezičnom »dugom pamćenju«, zajednič- 
koj čitavoj srednjovjekovnoj (a i mlađoj hrvatskoj pismenosti), ili — druk- 
čije rečeno — radi li se u nekim situacijama o pravopisnom neregistrira- 
nju određenih glasovnih promjena do kojih je dolazilo u danim konste- 
lacijama ili o preuzimanju pojedinih riječi što sadrže takvu neregistrira- 
nu glasovnu promjenu na leksičkoj razini. Kao najuočljiviji trag crkveno- 
slavenskoga pravopisa može se protumačiti čuvanje sekundarnoga sugla- 
sničkoga skupa čt < čvt, najčešće u korijenskom morfemu, rjeđe na tvorbe- 
noj granici osnove i sufiksa. Nestajanjem slaboga poluglasa ostvaruje se 
mogućnost disimilativnog procesa u kojem novonastali suglasnički skup 
čt > št, međutim prvotno se (etimološko) čt u staroj hrvatskoj pismenosti 
dugo čuva, osobito u knjiškim riječima kakve su: čisti, čvto, pa onda pre- 
ma prezentskoj osnovi i infinitiv čotiti, te ptc. pas. i gl.2Z imenica čoteno, 
čvtenvje, zatim izv. počvtenv, počvtenvje; čvtovati i dr. > čtiti, čtu, čten, čtenje; 
počten počtenje; čtovati, što bi po jezičnim zakonima trebalo dati: štiti, štu, 
šten, štenje; pošten, poštenje; štovati. Međutim, te se riječi najčešće pišu sa čt. 
Tako još u Marulića? i Luke Bračanina s kraja 16. stoljeća??, pa tim prije u 
VHM i ADM. U VHM: čtuje 4r, čtujet 71r, počtenje 54v, počtenu 163r, počte- 
ni 165v; u ADM:: čtuju 7v, počtuje 7v, 138v, počtenoga 8r, počtenje 45v, ali i po- 
štenje 134v. Riječ čtenje kao crkveni termin (“dio iz Svetoga pisma što se čita 
u određenim molitvenim urama; lekcija“) u oba je molitvenika očito pre- 
uzeta na leksičkoj razini. Tako u VHM: Čtenje I? 17v, ali odmah dalje: Lek- 
cijon druga 18r, te čtenje još 4x, au ADM čtenje 15x. Za razliku od navede- 
nih knjiških riječi u zamjenici što i njezinim izvedenicama navedena se su- 
glasnička promjena i u pismu redovito provodi. Tako u VHM: što (25x), 
ali ipak jednom i čto 115v, što je izravan trag (prijepis!) crkvenoslavensko- 
ga predloška“, zatim: ništa (3x), ništor 93v, zašto (36x), štogodi 66r, štogo- 


27 Za glagol, glagolski upotrebljava se kratica gl., a za glagoljica, glagoljički — glag. 

2 Vidi: Rječnik Judite (Moguš 2001:36—37, 189—190) s. v. čtiti, čtovan, čtovati; 
počten, počten'je, počteno, počtiti, počtovan, počtovati (se). 

2 Npr. citat iz Luke Bračanina u: Fancev 1934:XLII. 

% Zanimljivo je da uz samo jedan primjer za crsl. zamjenicu čto u VHM ima 21 
potvrda za zamjenicu kto i 2 potvrde za ktogodir uz samo 3 potvrde za tko, pa se kod te 

dijer 66v, 155v; ADM: što (14x), ništa (3x), ništar 127v, ništor (4x), štogodijer 
56v, 57r, zašto (50x). 

Na granici osnove i sufiksa sekundarni suglasnički skup čt potvrđen je 
u oba molitvenika u riječi otačtvo (< otvčvstvo — s pojednostavljenim sku- 
pom -sto- u sufiksu) — VHM: otačtva 33r (Gid — pored narodne riječi očin- 
stva 13v); ADM:: otačtva (7x) uz noviji oblik otačastva 2v (s vokalizacijom 
naglašenoga poluglasa na tvorbenoj granici). Obratan je slučaj (koji poka- 
zuje da je promjena sekundarnoga suglasničkoga skupa čt > št redovna je- 
zična pojava, koje su pisci/pisari bili itekako svjesni, premda su u pisanju 
zadržavali prvotni skup zbog »učenosti«) s riječju ročtina (< rodoština): u 
njoj nakon gubitka slaboga poluglasa ostaje sekundarni suglasnički skup 
dš, te se provodi promjena dš > č, pa onda zbog čuvanja osnove i hibridno: 
rodčtina.?! Tako u VHM: ročtina 135r — rodčtine 115v*2; ADM: ročtina 92v. 


Ostale pravopisne odlike obaju naših molitvenika iste su one koje su- 
srećemo u čitavoj hrvatskoj latiničkoj srednjovjekovnoj književnosti, tj. 
preklapanje morfonološkoga i fonološkoga pisanja, najčešće na tvorbe- 
nim granicama, pri čemu bi se crkvenoslavenski utjecaj mogao ogleda- 
ti u morfonološkom pisanju prefikasa nad-, ob-, od-/ot-, pod-, pred-, koji su 
se po crkvenoslavenskoj tradiciji pisali s poluglasom, te (uglavnom) u fo- 
nološkom pisanju prefikasa iz-, raz-, što su se već i u crkvenoslavenskim 
(staroslavenskim!) spomenicima pisali bez poluglasa i s registriranjem su- 
glasničkih promjena na tvorbenoj granici, a kojima se u hrvatskoj tradiciji 
pridružuje i prefiks s- (< sv-). Među tvorenicama s prefiksom iz prve sku- 
pine u VHM je uočljiva riječ oddojen ((dojenče") 59r, koja je vjerojatno lek- 
sički crkvenoslavizam, a pravopisni hibrid, tvoren domaćim prefiksom 
od-, a ne crsl. ot-. Riječ nije potvrđena ni u AR-u, ni u Mikl., dok Damj. na- 
vodi oblik otvdoenoe. 


3. Fonološka i gramatička razina 


Za razliku od mnogih drugih istraživača, Rešetar je bio svjestan pri- 
padnosti dubrovačkoga govora ijekavskoj štokavštini od najranijih vre- 
mena, ali ga je uporno svrstavao u istočnohercegovačku skupinu dijale- 
kata. Međutim, Dalibor Brozović u novije doba, u svom — za navedenu 


zamjenice očito radi o preuzimanju crsl. oblika na leksičkoj razini. 

3! Proces adekvatan onome u gl. prilogu prošlom glagola iti i njegovih izvedeni- 
ca od osnove švd-, npr. došvdvši > došadši > došači, pa onda zbog čuvanja osnove i do- 
šadči ili došatči. 

2 ARXIV oba primjera iz VHM navodi s. v. roština i čita ih rodština, rodštine; jed- 
nu potvrdu za natukničku riječ donosi iz isprave bos. kralja Tvrtka iz 1407. 

problematiku nezaobilaznom prilogu (objavljenu u časopisu »Dubrov- 
nik« 1992.) — na temelju sustavnih značajki dubrovačkoga govora poka- 
zuje i dokazuje postojanje zasebnoga dubrovačkoga poddijalekta u okvi- 
rima zapadne ijekavske štokavštine od najstarijih vremena. Tom zapadnošto- 
kavskom pripadnošću mogu se protumačiti mnoge odlike dubrovačkoga 
govora i jezika dubrovačkih književnih tekstova i mimo njegova čakav- 
skoga podrijetla. Međutim, nas ovdje zanima onaj čakavski sloj u najsta- 
rijim dubrovačkim molitvenicima koji je u njih ušao posredovanjem nji- 
hovih crkvenoslavensko-čakavskih matica. Pritom se nećemo zaustavljati 
na onim jezičnim crtama koje su u jezik molitvenika i mogle ući iz tih ma- 
tica, ali su isto tako mogle biti i ostaci starine u samom dubrovačkom go- 
voru, kao što su npr. stariji oblici tipa č(l)ovječastvo, č(l)ovječaski uz novi- 
je -anstvo, -anski, neizmijenjeni / na kraju sloga i riječi, početni suglasnič- 
ki skup čl- u osnovi človčk-/človčč-, osnova dvig-, nejotirani oblici infiniti- 
va i prezenta izvedenica glagola iti (npr. pojti — pojdem)%, imenički G'"" s 
nultim nastavkom, 1d prez. na -u/-ju, ostaci dvojine, zastupljenost oblika 
za 3. lice jednine i množine imperativa jednakih oblicima za 2. lice. Neće- 
mo se zaustavljati ni na onim jezičnim crtama koje su prisutne i u drugim 
zapadnoštokavskim govorima, kao npr. 4 < € u izvedenicama glagola jati 
< jeti (npr. obujati, prijati, sprijati). Posebno treba naglasiti da u ovim spo- 
menicima nema bitnih čakavskih crta. Nijednom se ne pojavljuje zamjeni- 
ca ča (pored što ima i crsl. čto) i njezine izvedenice zač, poč, nač, nič (što ih 
nalazimo u dubrovačkih pjesnika)%*, nema čakavskoga zamjeničkoga lika 
gdo (prevladava crsl. kto pored tko), refleks prasl. *d“i grč.-lat. palatalnoga 
g jest đ, a prasl. *sk“, *st', *Zd', *zg' bezizuzetno je št, žd. Ostatak je stare za- 
mjeničke palatalne deklinacije -i- u množinskim padežima GDLI zamjeni- 
ca s osnovom na -j: moj, tvoj, svoj, koji, što je u VHM redovit (osim jedino- 
ga primjera kojijeh s graf. choieh 145v), au ADM već dolazi do preklapanja 
S -ije- < -č- iz nepalatalne deklinacije, koja je kasnije prevladala u zamjenič- 
ko-pridjevskoj promjeni. 


%  Zanjih i Rešetar (1952:47—48) izričito kaže da nisu čakavizmi nego štokav- 
ski arhaizmi. 

34 Rešetar (1952:69) konstatira da ih nema ni u ostalim spomenicima što ih on 
razmatra kao »najstariju dubrovačku prozu«. 

3. 1. Glasovi 


3.1. 1. Samoglasnici 


3. 1.1.1. Problem ikavizma 


Prisutnost brojnih ikavizama u najstarijim dubrovačkim anonimnim 
jezičnim spomenicima i u dubrovačkoj književnosti (uglavnom poeziji) 
poznatih autora jedan je od onih jezičnih elemenata na kojima su se zasni- 
vale više od stoljeća stare raspre o ikavsko-čakavskoj ili ijekavsko-štokav- 
skoj osnovi najstarijega dubrovačkoga govora. Čini se da ni do danas po- 
jedini predstavnici suprotstavljenih strana nisu uvjerili jedni druge u svo- 
je argumente. S tim stajalištima prvi polemizira Milan Moguš govoreći o 
jezičnim elementima Držićeva Dunda Maroja. On ističe da su relevantni 
pokazatelji jezičnoga sustava gramatički morfemi, a kako su gramatički 
morfemi u Držićevu djelu ijekavski, »jasno je da se ovdje radi samo o ije- 
kavizmu« (Moguš 1968:51). Rešetar je u brojnim svojim radovima o jezi- 
ku dubrovačke pismenosti i književnosti nastojao pokazati i dokazati da 
je narodni govor Dubrovnika od samih njegovih začetaka ijekavska što- 
kavština (po njemu istočnohercegovačkoga tipa!), a da je sloj ikavske ča- 
kavštine u najstarijim dubrovačkim spomenicima vjerskoga sadržaja po- 
sljedica prilagođavanja čakavsko-crkvenoslavenskih matica dubrovačkoj 
sredini, a u poeziji dubrovačkih pjesnika njihova književnojezičnog ugle- 
danja na suvremenu čakavsku poeziju, koja je očito bila pjesnički uzor na 
čitavu dalmatinskom prostoru: »...mislim da je sasvim opravdana tvrdnja 
da se u Dubrovniku nije nikada govorilo ni pretežno nekmoli čisto ikav- 
ski, a da naročito u doba ove dvojice pjesnika [Š. Menčetića i Dž. Držića 
— op. D. M1] govor dubrovački bio je naprotiv gotovo čisto jekavski a da 
je ikavizam ovih pjesnika nastao pod uticajem dalmatinskoga književno- 
ga jezika koji je, dugo prije njihova vremena, dopirao u Dubrovnik kao 
jezik crkve, njenih knjiga, molitava i pjesama« (Rešetar 1952:29). Izvorni 
dubrovački govor (ne samo što se ikavizma tiče) Rešetar traži u spome- 
nicima »najstarije dubrovačke proze«, među koje uvrštava povelje, ispra- 
ve, pisma s jedne, te sve mu poznate molitvenike, psaltire, lekcionare, Li- 
bro od mnozijeh razloga i Držićeve prozne komedije s druge strane, ne uo- 
čavajući da se i prva skupina tekstova oslanja na određenu diplomatičku 
tradiciju i veze s korespondentnim kancelarijama susjednih zemalja, a da 
su sva ostala navedena djela u prvom redu književni ostvaraji, neki i vi- 
sokog biblijskog stila, pa je i jezik u njima književni, a ne izvorni dubro- 
vački. On je u svojim radovima marljivo prebrojio sve ikavizme pojedinih 
spomenika i stavio ih u suodnos s ijekavizmima (po njemu jekavizmima), 
ali nije razmotrio njihovu stilsku funkcionalnost. Ipak, dobro poznavaju- 

ći jezik stare dubrovačke pismenosti i književnosti, a i suvremeni mu du- 
brovački govor, Rešetar je utvrdio za Dubrovnik neke »obične ikavizme«, 
koji se javljaju u svim spomenicima, a za ostale je utvrdio kako se »ni za 
jedan spomenik nije moglo konstatovati da ima pojedinih kategorija obli- 
ka ili pojedinih riječi gdje je ikavski izgovor redovan ili bar pretežan, nego 
redovno se vidi da je u svakoj kategoriji i kod svake riječi jekavski izgovor 
pravilo, a ikavski izuzetak« (1952:27). Tako primjerice za VHM utvrđuje 
dvije trećine ijekavskih oblika u odnosu na jednu trećinu ikavskih, za ra- 
zliku od npr. najstarijega dubrovačkoga tiskanog molitvenika s kraja 15. 
stoljeća (dalje: TDM)*?, u kojemu je manje ijekavizama u odnosu na »ne- 
obične« ikavizme (1951:28—29). O jatu općenito, pa i o »običnim« i »neo- 
bičnim« dubrovačkim ikavizmima u navedenim spomenicima opširno ra- 
spravlja u radu o »najstarijoj dubrovačkoj prozi« (1952:15—36), a sažeto 
»obične« dubrovačke ikavizme navodi usputno (u bilješci) u radu o »naj- 
starijem dubrovačkom govoru«, gdje ih određuje kao »one što su obični u 
svim jekavskim dijalektima (za # pred j i 0) ili napose u dubrovačkom go- 
voru (-i na kraju priloga ovdi — ondi, gori, doli, godi, staro gdi itd., pri-, prid, 
infinitivne osnove vidjeti, sidjeti, biljeg); svi ostali ikavski oblici su 'neobič- 
ni'« (1951:12, bilj. 31). 

Reflekse jata (u korijenima i u morfološkim kategorijama s jatom) u 
VHM i ADM autorica je ovoga priloga temeljito istražila (Malić 1990a; 
1996:72—74) i nećemo se ovdje ponovno njima baviti. Spomenut ćemo 
samo neke karakteristične pojave, kao što je primjerice u VHM variranje 
različitih refleksa u osnovi i nastavku riječi. Zastupljene su različite kom- 
binacije takvih preklapanja. Tako osnova ijekavska, a nastavak ikavski i, 
obrnuto, osnova ikavska, a nastavak ijekavski: grješnih 44r, svijeh vjernih 
pokojnih 167r, boliznivijeh 98v, boliznivijem 106r, u pisnijeh 12v, 101v, vidini- 
jeh i nevidinijeh 150r, odnosno ekavizam u osnovi i ijekavizam u nastavku: 
telesnijeh 154r, 165r, ili ikavizam u osnovi, a hiperijekavizam u tvorbenom 
sufiksu: boliznjeve 98r, ali i samo ikavski: boliznivi 46v, 52r, po dilih 129v, vir- 
nih 95v, virnim 38r, 61r, virujućim 72r, i samo ijekavski: ispovijedajućijeh 94r 
i dr. I neće to biti samo posljedica prepisivačke nepažnje, kako se u rani- 
joj literaturi najčešće tumačilo tovrsno variranje oblika, nego njegove svje- 
sne namjere da izbjegavanjem jednolikosti izazove određeni stilski efekt, 
da mogućnost takva variranja iskoristi u svrhu književnojezičnoga dotje- 
rivanja teksta. Navest ćemo samo jedan od mnogobrojnih primjera u ka- 
tegoriji morfoloških refleksa koji to nesumnjivo pokazuje: Hvalite Gospo- 
da u svetijeh negovijeh! ... Hvalite nega u silah negovijeh! ... Hvalite nega u tim- 


85 Rešetar u svojim radovima VHM označava V!, a TDM V“. V? je još jedan ruko- 
pisni dubrovački molitvenik iz 15. st. u Vatikanskoj biblioteci. 

panih i u kori*$! Hvalite ega u žicah i organih! Hvalite fega u cimbalijeh dobro- 
glasnih! Hvalite nega u cimbalijeh dobrodržećim?"! (Ps 150) 29r—29v, gdje se 
u LT" i imenica i pridjeva variraju nastavci -ijeh/-ih. U ADM pak ijekavi- 
zam izrazito prevladava nad ikavizmom, s time da se u njemu mogu uo- 
čiti neki pomaci u smislu »sređivanja« — nastojanje da se u njihovu upo- 
trebu unese određeni red. ADM se zapravo sastoji od dva dijela (druga 
ruka piše od stranice 102v), pri čemu u drugom dijelu i među tzv. »obič- 
nim« dubrovačkim ikavizmima ima znatno više ijekavizama. Tako pri- 
mjerice odnos »običnog« ikavizma i ijekavizma u prijedlogu prčdo > prid 
— prjed/prjeda iznosi 33 : 11/1, s time da oblici s refleksom je dolaze samo 
u drugom dijelu rukopisa; tako i izvedenice isprid 90r (prva ruka) — una- 
prjedak 138v (druga ruka). Kompliciranija je situacija s prefiksom prč- > 
pri- — prje-Iprije-. Tako u glagolu pribiti (< prčbyti) i izvedenicama dolazi 
samo prefiks pri- (u I. dijelu 38x, u II. 6x). Isto vrijedi i za priminuti i izve- 
denice (3x u I. dijelu i 3x u II.). Miješaju se oblici s pri- i prje- u primjeri- 
ma: priblaženu 17r — prjeblaga 138r, pričiste 101v — prječista 9x (oboje samo 
u I. dijelu), primilostivoga 139v — prjemilostive 133r (oboje u II. dijelu), pri- 
slavna 1r — prjeslavan (razni padeži — ul. dijelu 5x, u II. 4x), prisveta 136v 
— prjesvetu 134v, 136v (oboje u II. dijelu), pristolje 10v — prijestolje (razni 
padeži 11x), ali samo prijestol (2x)%8 — sve u I. dijelu, ne primogoše 49v — 
prjemogoše 91r (oboje I. dio), te prjenemogao 119v (II. dio), ne pristanu 45r 
— bez prjestanka 91r (oboje I. dio), ali ne pristaje 104r (ikavizam u II. dije- 
lu). Od pojedinačnih primjera samo s pri- dolaze: prima (2x)*, primilosrd- 
na, primudri, prinesen, prirjezana, prisvijetla, pritilostva, prizaše (sve u I. dije- 
lu). Samo s prje- dolaze: prjeđe (6x)*%, ne prjedaj, prjepasti se, prjestrašen, prje- 
vrati se — u I. dijelu; prjeslatki (10x), prjestrašni, prjeporučiti (2x), prjeporu- 
čenje — u ll. dijelu, prjedragi (1x u L, 3x u II. dijelu). Uz pribiti i priminuti s 
bezizuzetnim ikavizmom, do kojega je eventualno moglo doći zamjenom 
prefiksa prč- s pri-, budući da je tako iu VHM, treba spomenuti i hiperika- 
vizam pridikanje 134v (od lat. praedicare), koji je očito preuzet iz predloška. 
U ostalim tvorenicama s navedenim prefiksom očita je prevaga ijekavskih 
oblika, posebno u II. dijelu rukopisa. Prefiksom pri-, a ne prč- (osim mno- 
gih nesumnjivih primjera) tvoreni su oblici glagola pribignivati “pribjega- 
vati“ i prisahnuti (stsl. prisvhnoti) “osušiti se“: Pod tvoju pomoć pribignujemo, 
sveta Bogorodice (antif.) 51v (VHM 81r: pribignemo), Od glasa uzdihanja moga 


% Stari Ljš — ADM 16v: u timpanu i tancu. 
37 Pogrešan padežni nastavak. 

88 VHM ima samo pristol (4x), pristolje (14x). 
% U VHM prima dolazi 8x, ali i prjema 117r. 
49 VHM ima priđe (5x), prjeđe (2x). 

prisahla jest koža kostem mojijem (Ps 1014) 116r (isto i VHM 81r). 

Dalje, mjesni prilozi na -di/-dje: gdi (3x u]. dijelu rukopisa) — gdje (7x — 
u oba dijela rukopisa), ali samo godje (2x), godijer (4x), indje (1x), ondje (7x), 
ovdje (3x), tudje (1x), vazdje (7x), premda spadaju pod Rešetarove »obične« 
ikavizme. Primjeri za osnovu včdč- > vidje-: ispovidjeti, ispovidjenje, ispovi- 
djeli, nenavidjeli, nenavidješe, pripovidješe, spovidio, zapovidio, zapovidje i dr., 
ali u oblicima od prezentske osnove uglavnom ije: ispovijedajte, ispovijeda- 
jućijeh, ispovijedanju, ispovijedi, ispovijem, ispovijest, pripovijedaše, te ispovjed- 
nici. Za infinitivnu osnovu sčdč- nema potvrda, a u prezentskoj č > je: sje- 
de, sjediš, sjedi, sjedenje. Ispred j refleks je je, a ne uobičajeni 1: grjejanja 98r, 
sjeju 37r, sjejuće 91v, te u imperativu: razumjej 68v, urazumjejte 1r. Granič- 
ni je slučaj zanijekani prezent glagola biti: nijesam, nijesi, nije, nijesu (< nč- + 
-jesam i d.; Rešetar ga izvodi od nčsam*!). U leksičkim morfemima ikaviz- 
mi su u ADM rijetki: pribignujemo 51v, crivijeh 18v, čovičaskoga 58v pored 
30 primjera za osnovu čovjek-/človjek- s ijekavskim refleksom, dilijeh 87v uz 
21 primjer za osnovu djel-, gniv 22v (2x) pored gnjev (8x), prominili 118r po- 
red promjena 81v, promijeneni 118r, posrid 64r, 75r pored posrjed 1r, 41v, 82r, 
srjed 92r, vični (3x) pored vječni (37x) — oboje samo u prvom dijelu ruko- 
pisa (u drugome dijelu samo: vječni). 

U oba su molitvenika potvrđeni i neki rijetki ekavizmi. Tako u VHM: 
sveti (“savjeti') 95r pored u svjetu 164v, telesa*? 34v, telesnoga 154r, telesni 
165v, uz nesiguran primjer bdenje 156r (prvotna graf. bdenie čini se da je 
u rukopisu ispravljena u bdienie) pored bdjenje 159v; u ADM: celove 134v, 
54v, te u oba rukopisa svedenje, uspleskati na istim mjestima u oficiju. Prvi 
je primjer iz oficijske molitve: Svedenja naša molimo te, Gospodi, pohodeći 
očisti da prišad Sin tvoj ... pripravleno najde u nas sebi pribivalište VHM 63v 
/ Svedenja naša molimo te, Gospodine, pohodeći očisti da prišald] Sin tvoj ... 
pripravleno nađe u nas sebje pribivanje ADM 54v (stsl. svvedenije “shvaćanje, 
spoznaja; vjersko uvjerenje“). Drugi je primjer iz Ps 974: Rijeke“? uspleskaše 
se, na kupu gore uzradovaše se VHM 17r / Rijeke usplešću rukami, nakup gore 
uzraduju se ADM 5r prema crsl. Rčki vsplčšćut/vsplešćut“* rukami vkup, gori 
vzradujut se*? (Vajs 125), koji pokazuje da je za oba molitvenika poslužio 
predložak u kojem je na tome mjestu bio ekavski refleks. Rešetar (1898: 


“1 »..nčsam itd. u svih glasi nijesam itd. .., nema dakle nisam itd.« (Rešetar 
1952:35). 

42 U jednini uvijek: tijelo. 

43 S pogr. graf. Uieche. 

4 Ćiriličku ligaturu št u primjerima iz Vajsa kada se radi o suglasničkom skupu 
razrješavam kao čak. šć. Tako i d. 

45 U Vajsa zarez na pogr. mjestu. 

Rad 134, 111) za RL od »redovnih« ekavizama navodi celov i izv., obećati, 
zled i osnovu teles-, dok za pojedinačne primjere bdenje i odeće misli da su 
pogreške. U radu o najstarijoj dubrovačkoj prozi (1952:35—36) kaže da su 
»pravi stari ekavizmi« celov i izv., zled, zenica, »možda i golem i odeća (ako 
nije pogreška)«, ali: »Biće mlađeg porijekla teles- (sa te-) što se nalazi kod 
svih od V! dalje, samo što V* ima 2. p. tjelesni.« Rešetar ne kaže što misli 
pod »mlađim porijeklom«. Glagola obećati, što ga Rešetar navodi među 
»redovnim« ekavizmima u RL, u našim molitvenicima nema, ali je zato u 
izvedenicama od iste osnove (občt-) u njima potvrđena zanimljiva nasu- 
protna upotreba ijekavizma i ikavizma u VHM i ADM. Tako VHM: objet 
(pren. za ženski samostanski red) 19v, 32r, objetovaše 168v, ali obitovanjem 
59v, a ADM: objetovanje 33r, objetovanjem 51v, ali obit 7v, 19r. 


U oba se molitvenika javljaju i neki hiperijekavizmi, a oni su mogli 
nastati samo u ijekavskoj sredini »dotjerivanjem« ikavskoga predloška. 
Tako u VHM: bilalgosovijem (1d prez.) 170r, od grjene 119r, ganijehu 77v, 
objelje 40v (2x) pored obilje (4x), pedjepsati 73r pored pedipsati 75v, povješe- 
no 83v (ADM 118r na tome mjestu ima: uzvišeno), sudjeti 14v pored sudi- 
ti (10x), osuditi (2x), 1d prez. strpjem 128r pored pravilnoga 3)d prez. str- 
pi 100v, strpit 53r, te dva primjera koji bi mogli biti i pisarske pogreške 
(premetanjem): boliznjeve 98v (umj. boljeznive) i sidjete 52r (umj. sjedite). U 
ADM: boljeznjevi 43v pored boljeznivi 37v, 68v, kupjenu 58v, odnijemi 128v 
pored odnimi 17r, redovnjescijem 66r pored redovnike (2x). Sporan je pridjev 
prjeklonan “ponizan' i glagol prjekloniti/prikloniti: Uslušaj..., Gospodine, prje- 
klonnijeh molenja ... molenja puoka tvoga prjeklonnoga milostivo pogledaj (lit. 
mol.) 129r—129v, Prjekloni dake k menje uho od milosti tvoje (izvanof. mol.) 
132v pored Gospodin ... prikloni uho svoje menje (Ps 114.) 62r. Nije sigurno 
kada se radi o prefiksu pri-, a kada o prč-, budući da se tim tvorenicama 
značenja djelomično preklapaju.“ U VHM je samo pri-: O prikloni Gospo- 
dine Bože 147r, priklonen vazdan hođu žalostan 76r, priklonila se jesu kralevstva 
11v. Ali dok su hiperijekavizmi mogli nastati samo u dubrovačkoj sredini, 
hiperikavizmi (u posuđenicama) timpao VHM 133v i već spomenuti pridi- 
kanje ADM 134v očito su izravan unos iz čakavske matice. 

Ovdje je zanimljivo napomenuti da je mlađi FDM ikavskiji od ADM-a 
iste redakcije, što znači da FDM nije izravno prepisan s ADM-a, nego su 
oba imala neki zajednički ikavskiji predložak, pri čemu su priređivači/pre- 
pisivači (priređivačice?) ADM-a više nastojali ijekavizirati tekst (uglav- 


46 V. u Mikl. prikloniti »inclinare«, priklonvmo »similis« — prčkloniti »inclinare«, 
prčklonvnv »inclinatus«; v. i AR XL: preklon »sagnut, ponizan«, prekloniti »inclinare, fle- 
ctare« — AR XII: 2. priklon »prignut, ponizan, krotak«, prikloniti »nakloniti, prignuti«, 
s time da su u AR-u tvorenice s pri- izrazito bolje potvrđene od onih s pre- (< prč-). 

nom) ostavljajući ikavizme u nekim određenim kategorijama. Sve nas to 
uvjerava da su i ikavizmi i ekavizmi najstarijih dubrovačkih molitvenika 
izravan unos iz crsl.-čak. predložaka što su ih njihovi prepisivači ijekavi- 
zirali u različitom stupnju. 


3. 1.1. 2. Vokalizacija slaboga poluglasa 


Na tragove crsl.-čak. matica mogu upućivati neki primjeri s vokaliza- 
cijom/nevokalizacijom slaboga poluglasa. Već je spomenuto da vokaliza- 
ciju slaboga poluglasa (zapravo poluglasa pod naglaskom) u sufiksima 
-vstvo, -bski > -astvo, -aski, što prethode novijim sufiksima -anstvo, -anski, 
u dubrovačkim spomenicima vjerojatno treba ubrojiti među znakove sta- 
rine. Međutim, lik svjedočtvo bez vokalizacije u ADM 28r, 43r (pored svje- 
dočastva 76v,10v i svjedočanstvo 104v, 105r) očito je izravno preuzet iz crsl. 
predloška (< svčdočvstvo), bez obzira na to radilo se o pravopisnoj razini 
ili glasovnoj. U VHM dolaze samo primjeri sa sufiksima -a(n)stvo, -a(n)- 
ski. Što se pak tiče prijedloga/prefiksa va/va-, vaz- (< vo/vb-, voz-), oni se 
ne mogu ubrojiti među čakavske tragove s obzirom na vokalizaciju polu- 
glasa, nego su to crkvenoslavizmi na leksičkoj razini. Tako u VHM prijed- 
log va dolazi 11 puta prema oko 570 potvrda za u (među kojima su i one s 
primarnim u uz G), od toga 3 puta u jednoj molitvenoj rečenici, pri čemu 
je za izravno preuzimanje iz crsl. matice indikativan izraz va plati umj. u 
puti, tj. u matici je vjer. pisalo plvti, možda i la za slogotvorni 1 (pod utje- 
cajem latiničke grafije), što je dubrovački prepisivač identificirao kao po- 
znatu riječ plata: ...jere koliko va nastojećem mire jošte va plati uzdržet se ili va 
budući, jere svučeni od tijela prijal jesi (lit. mol.) 96v — u ADM 131r na tome 
mjestu stoji: ...kojijeh ali ovi svijet jošte u tijelo drži, ali jur svučenijeh od tijela 
primio je. Ostali primjeri iz VHM također upućuju na crsl. predložak: Hva- 
lite nega va tvrdnoj sili negovi! (Ps 150,) 29v prema crsl. Hvalite i [tj. nega/ 
ga'] va utvrždeni sili jego (Vajs 191), Sej, počneš va utrobi Boga i čovjeka 67r, te 
u formuli: va vijeke vjekoma (3x) i va vike vjekoma (3x). U ADM prijedlog va 
dolazi samo jednom: V1 sve čase ovuj molitvu govori 59v. Prefiksi va-, vaz- u 
VHM potvrđeni su u primjerima: vaistinu 68v pored uistinu (7x), vakup 92r 
pored ukup 96v, vasja 36v, vasjav 31v (glagola usjati nema u značenju “za- 
sjati'*7, pa je i opet u pitanju preuzimanje čitavog leksema), Vaspojte Gos- 
podinu/Gospodi pjesan novu! 16r/28v, vaspojte i pojte Bogu našemu 16v, vazdaš 
91r pored Hvalu tebje/tebi uzdaju** (Ax), vazel*? 95r pored uzeti, uzeta, uze 
(uk. 5x), vazgovoret 92v pored uzgovori 46v, ne vaznese se 168v pored 18 po- 


47 AR XIX navodi usjati kao složenicu s prefiksom u- i znač. »užariti, usijati«. 
48 Vidi: AR XX s. v. 2. uzdati. 
#% Glagol vazeti (vazimati) Rešetar (1952:38) uzima kao »poznati čakavizam«. 

tvrda za oblike glagola *uznijeti (se)? (od toga ptc. pas. uznesena 9x), Da 
vazveselet se 92v, Vazveselih se (3x) pored 14 potvrda za glagol uzveseliti se. 
U ADM prefiks va- potvrđen je samo u antifoni: Kada rođen jest vaistinu od 
Djeve 58v, gdje je crsl. oblik očito uzet radi stilskoga isticanja. Da su rije- 
či s prefiksom va- najčešće leksički crkvenoslavizmi, rječito pokazuju obli- 
ci glagola *privaznijeti u VHM, koje dubrovački prepisivač očito nije razu- 
mio, pa ih uglavnom piše rastavljeno: Hvalite i privaznosite nega u vijek(e) 
25r, 26r, 26v (2x), 27r (graf. ipriuas nojite, ipriuaf nosite), a sastavljeno samo: 
privaznese se 15v (graf. priu/afnefefe — na prijelazu iz retka u redak), priva- 
znesen 27r (graf. priuafnefen). U ADM na tim mjestima stoje oblici glagola 
uzvisiti: uzvišen jesi 4r, Hvalite i uzvisite nega 13r, 14v, da hvali i uzvisi nega 
14r (2x), uzvišen 14v. Primjeri vazda (VHM 32x, ADM 25x), vazdašni (ADM 
1x), vazdan (VHM 3x, ADM 3x), vazdi (VHM 1x), vazdje (ADM 7x) nisu re- 
levantni jer dolaze i u čakavskim i u štokavskim govorima i nisu u opre- 
ci s likovima na uz-. Jedini od njih prilog vazda dolazi uz sinonim uvijek 
(VHM 3x, ADM 7x), uvijeke (ADM 1x). Za dubletu vapiti — upiti Rešetar 
(1952:38) navodi da je »dalmatinsko« vapiti*! preko crkvenih knjiga (lek- 
cionara) postupno potiskivalo dubrovačko upiti, koje se kod mlađih pisa- 
ca sve više gubi, pa Stullijev rječnik ima samo vapiti. U VHM dolaze samo 
oblici glagola upiti (upiju, upijut, upije, upijuće, upijahu*?* — 11x) i izv. upi- 
jana 105r, zaupi 69r, au ADM upiti (upiju, upih, upijahu — 4x) i upijanje (2x), 
te po jednom vapiti 109v i vapjenje 131v (što bi moglo ići u prilog Rešetaro- 
vu mišljenju o postupnom ulaženju oblika vapiti i izvedenica u dubrovač- 
ke tekstove), ali izvedenica je ipak i u ADM samo zaupiti (zaupih, zaupi — 
8x), zaupjenje (2x). Tvorenice s nekadašnjim prefiksom sv- dolaze i s voka- 
lizacijom poluglasa i bez nje. Tako u VHM:: oblici glagola sablusti “očuvati, 
sačuvati, obraniti“ (sablude, sabludet, sabludu — 8x), sabludenje 161r, zblusti, 
zbludati (zblusti, zblude, zbludet, zbludi, zbludena, zbluda, zbludaju, zbludajuće, 
zbludao — 17x), u zbludenju 7r, te sinonim sahraniti (sahraniti, sahrani, sa- 
hranit, sahrarieno — 9x), sahranenje 165r, shraniti (shrani — 2x); sagriješiti/sa- 
Srišiti (sagriješi, sagriješih, sagrišio — 9x), a zgriješiti nije potvrđeno; sakri- 
ti (sakrio) 74v, sakrivati (sakrivaš) 118v, skriti (skriju, skriješ, skri, skrio, skrive- 
na, skriveno — 8x); satrti (satret) 11v, a strti nije potvrđeno; satvoriti (satvo- 
ri, satvoren, satvoreno — 5x), satvor 4r, stvoriti (stvoriti, stvori, stvorio, stvori- 
la, stvoren, stvorena — 25x), stvorenje 3x, stvoritel 6x. U ADM: sagriješiti (sa- 
griješih, sagriješio — 8x), zgriješiti (zgriješih) 89v, zgrješivati (zgrjehujuće) 86v, 


50 
51 
52 


Infinitiv nije potvrđen. 

On navodi i dubletu vazam — uzam, u našim tekstovima nepotvrđenu. 

Oblici i izvedenice glagola upiti mogu se čitati i upj- (upju, upjahu, upjana i dr.) 
budući da je ista grafija za sljedove jV i ijV (npr. upiu, upiahu, upiagna...). 

zgrješenja 120v; sagubiti pogubiti, satrti“ (sagubi) 120v, a zgubiti nije potvr- 
đeno; sahraniti (sahrani, sahranio, sahranene — 10x), shraniti (shraniti, shra- 
nit, shrani, shranena, shraneno — 12x); sakriti, sakrivati (sakri, sakrila, sakrive- 
na, sakrivaš — 4x), skriti (skriju, skriješ, skrih, skrivena, skriveno — 6x); satvo- 
riti (satvoren) 59v, stvoriti (stvoriti, stvori, stvorio, stvoren, stvorena — 21x), 
stvorenje 3x; zblusti, zbludati (zblusti, zbludati, zbluda, zblude — 8x), zbludenje 
2x, a sablusti, sabludati, sabludenje nije potvrđeno. Odnosi oblika s vokali- 
zacijom i bez nje su različiti, i iz njih se ne može izvući nikakav općenit 
zaključak o većoj ili manjoj crsl.-čak. obilježenosti tih tvorenica. Glago- 
li sablusti/zblusti i sahraniti/shraniti leksičke su istoznačnice “očuvati, saču- 
vati, obraniti“, pri čemu izvedenice glagola blusti u hrvatskim tekstovima 
imaju izrazitije crsl. obilježje"? Glagoli sagriješiti/zgriješiti, sakriti/skriti i sa- 
trtilstrti očito su domaći, s vokalizacijom i bez nje. Od navedenih parova 
jedino bi se za satvoriti/stvoriti moglo pomisliti da oblici s vokalizacijom 
imaju izrazitije crsl. obilježje. Posebno na to upućuje imenica satvor “ono 
što je stvoreno, rezultat stvaranja“ (Tvorećega satvor Marija nosi — VHM 
4r), koja nema značenjskoga adekvata u izvedenici stvor, nego u stvorenje. 
Oblici glagola stvoriti u oba molitvenika imaju izrazitu prednost prema sa- 
tvoriti (VHM 5 :25;ADM 1:21). Međutim, to vrijedi za ovu prigodu, ali se 
takva konstatacija ne može općenito utvrditi jer, premda su u AR-u obil- 
no potvrđene riječi izvedene iz obiju osnova, za glagol satvoriti najveći je 
broj potvrda upravo iz dubrovačkih pisaca, a i imenica satvor u navede- 
nom je značenju potvrđena samo iz Džore Držića.?* Isto se tako ne može 
utvrditi da su oblici s vokalizacijom slaboga poluglasa »čakavskiji« zbog 
čakavske jake vokalnosti, jer su sve spomenute riječi u AR-u obilno potvr- 
đene i iz čakavskih i iz štokavskih pisaca, većina od njih i u kajkavskim 
rječnicima. Još je nekoliko primjera s vokalizacijom i bez nje od prefikasa 
iz-, raz-*. Tako u VHM: izabrati (izabrati, izabrana, izabrano, izabranih, iza- 
branimi) 9x, a izbrati nije potvrđeno; izagnanje 154r, ali izgonu 102r; razapni 
140r, ali raspet 143r, raspeta 164r, raspinjućim 155v; ADM: izabrati (izabrati, 
izabrana, izabrano, izabranoj, izabranijeh, izabranijemi — 8x) uz izberi 103r; ra- 
zapni 96v, ali raspet 100r. Za njih vrijedi isto što je rečeno kod primjera tvo- 
renih prefiksom sv-.56 


% V.u ARu pod navedenim riječima. 

5% UARXIV pod1. satvoriti navodi se da je pf. prema satvarati, ali da se razlikuje i 
od satvarati i od stvoriti jer je »trenutni oblik prvoga, te ima u sebi i sva bitnija značena 
drugoga, tako da mu je značenje šire od stvoriti i šire od satvarati«; v. u istoj knjizi AR-a 
i satvor pod a); za stvoriti i izvedenice v. AR XVI. 

%5 Tise prefiksi već u stsl. kanonu pišu bez poluglasa (apsolutno slabi položaj) — 
v. rječnike staroslavenskoga jezika. 

56 V.ARIV: izabrati — izbrati; izagnati, izagnane — izgnati; XIII: raspeti — razapeti. 

Izostanak vokalizacije slaboga poluglasa u mči VHM 29r prema mači 
ADM 16r ne mora biti trag crsl. matice, a pogotovo ne u tma, tmast u oba 
molitvenika. 


3. 1.1. 3. Ostale samoglasničke pojave 


Ostale su samoglasničke pojave koje se mogu tumačiti bilo kao crkve- 
noslavenski, bilo kao čakavski trag malobrojne. Više je onih novijih, lo- 
kalnih, ali one nisu predmet ovoga rada. Vjerojatno je crsl. trag izostanak 
prejotacije u: na utrnah VHM 23v, premda taj primjer (Ps 62.) i u Vajsa (str. 
75) dolazi s prejotacijom, što znači da je VHM kao predložak imao drugi 
(stariji?) prijevod psalama od onih u Vajsa. Ostale riječi iste osnove u oba 
molitvenika dolaze s prejotacijom, pa je riječ iz predloška očito preuzeta 
kao leksem. Isto vrijedi i za pridjev Jevin (s prejotacijom) u VHM: Izmjenu- 
je se ime Jevino 54r, Izvrženici, sinove Jevini, k tebi uzdišemo 70v pored Eva 30r. 
ADM 54r, 60v na istim mjestima u tekstu ima Evin. 

Kao na čakavski trag mogli bismo pomišljati u riječi greb VHM 30r po- 
red grob 127v, groba 112r, grobovi 106r; ADM: greb 87v, 136v pored groba 74r, 
103v, ali Rešetar (1952:44) to navodi kao lokalnu pojavu, te kaže: »Uz sa- 
dašnje greb miješa se starije grob« s primjerima od VHM do Držića. Bud- 
mani (1883) ne spominje greb/grob, a AR III s. v. 1. greb uz Bellinu i Stullije- 
vu rječničku potvrdu navodi i napomenu iz Vukova rječnika da se govo- 
ri u Dubrovniku. 


U odnosnim zamjenicama ki, ka, ko ne radi se o sažimanju od koji, koja, 
koje, nego o leksičkom preuzimanju čakavskog oblika zamjenice. Tako u 
VHM: ki — koji 28 : 167, ka — koja 3 : 23, ko nije potvrđeno, koje NA sr. r. 8x, 
ostali padeži 10x, ku — koju 1: 10; u ADM: kr — koji 103 : 69, kim — kojim 
1:2, ka — koja 2: 23, ko nije potvrđeno, koje NA sr. r. 12x, ke — koje (osta- 
li padeži) 2:11, ku — koju 1 :8. Oblici zamjenice ki u oba su molitvenika u 
izrazitoj manjini u odnosu na koji, pri čemu samo u odnosu nominativno- 
ga ki — kojiu ADM prevladava ki, što će biti posljedica priređivačeva stil- 
skoga dotjerivanja teksta. 

Iz navedenoga možemo zaključiti da osim ikavizma/ekavizma i voka- 
lizacije/nevokalizacije poluglasa u određenim konstelacijama nisu potvr- 
đene druge samoglasničke pojave koje bi se u našim molitvenicima mogle 
tumačiti crsl.-čakavskim tragom na glasovnoj razini. One su malobrojne i 
riječi u kojima su potvrđene očito su izravan leksički unos iz predložaka. 


3. 1. 2. Suglasnici 


I među suglasničkim pojavama u VHM i ADM malo ima onih koje se 
mogu isključivo vezati za glasovnu razinu. Kao crsl. trag obično se uzi- 

ma suglasnički skup zdr u Izdrael, Izdraelov, izdraelski“", što u VHM dolazi 
ukupno 23x prema Izrael, Izraelov (samo 3x), ali i to može biti preuzima- 
nje na leksičkoj razini. U našim primjerima nema izrazitih crsl. crta: ii [, 
tj. Iz(d)rail (prema grč. izgovoru). U ADM dolazi samo Izrael, Izraelov, izra- 
elski (ukupno 25x). Za sličan suglasnički skup -žd- Rešetar (1952:48) izri- 
čito kaže da nisu uzeti iz crsl. oni primjeri »gdje je žd postalo, kako u cr- 
kvenom jeziku, od z — Žž, ... pa prema tome i ždeći (sažeći)«. Takvi su pri- 
mjeri u VHM: ždežet 11v, ne iždeni 132r, au ADM:: ždeći će 1r, ne iždenu 64v, 
iždeni 69r. Isto vrijedi i za ždrijebi VHM 44r, ADM 33r, poždru*? VHM 110v, 
ADM 73r, koje Rešetar ne spominje. Nisu crkvenoslavizmi na glasovnoj 
razini, nego na leksičkoj, izvedenice od gnati (stsl. gnati, ženo, ženeši): odže- 
ni 162r, proženeš 11v u VHM*, budući da prvi primjer dolazi uz sinonim 
odrini 33v, 54r, dok u ADM dolazi samo odrini (8x). 


Na crkvenoslavizam najprije se pomišlja pri susretu sa suglasničkim 
skupom št umj. ć u dočetku -ušti, -ešti, što se obično identificira s partici- 
pom prezenta, a javlja se (osim sasvim sporadičnih primjera iz drugih po- 
dručja) u dubrovačkim anonimnim spomenicima i u starih dubrovačkih 
pisaca. Ako ga i uzmemo kao crkvenoslavizam, on to svakako nije na gla- 
sovnoj, nego na gramatičkoj (tvorbenoj) razini. Rešetar se dočetkom -ušti 
prvi put pozabavio u radu o jeziku »primorskih lekcionara« (1898: Rad 
136, 103— 104), gdje razmatra primjere iz RL, uz koje dodaje i pojedinač- 
ne primjere iz Marulića (sa šć: gorušćem), Hvaranina Jerkovića, Divkovića 
i Kašića (za kojega kaže da je pisao dubrovačkim jezikom), dijalektni pri- 
mjer letušće iz Boke kotorske, te grmušča ptica iz Habdelićeva rječnika. Na- 
vodi i Daničićevu Istoriju oblika (str. 369—370), iz koje da se vidi kako osim 
knjiga u kojima se crkveni jezik miješa s narodnim dočetak -ušti dolazi još 
samo u dubrovačkih pisaca, ali budući da su »Dubrovčani bili najdalji od 


57 Mikl. navodi Izdrailo i izv., ali i Izrailb i izv. — U AR IV Izdrael i izv. s navede- 
nim suglasničkim skupom -zdr- dolaze samo u hrvatskim izvorima u kojima u jezi- 
ku ima crsl. crta, uglavnom u Ant. Dalmatina; pridjev izdraelski potvrđen je 2x i iz RL, 
ali to je očito unos iz predloška. Oblik Izdrail nije potvrđen, a pridjev izdrailski dola- 
zi također u Ant. Dalmatina. Za oblik Izrael najstarija je potvrda iz BL, a od dubr. pi- 
saca potvrđen je iz Dimitrovića i Gundulića, izraelski također dolazi u BL, a ostale su 
potvrde znatno mlađe, Izraelov dolazi u Vetranovića i Andrijaševića, dok su za Izrail 
potvrde samo srpske. 

%8 Mikl. poždrčti upućuje na požrčti, požro. — u AR XI s. v. poždrijeti, poždrem i pož- 
derem kaže se da su najstarije potvrde za umetnuto d između ž i r dubrovačke iz 16. st. 
(5. Menčetić, RL, Libro), a da čakavci i kajkavci nemaju toga d. 

5% Rešetar ih (1952:53) spominje samo u vezi s promjenom -že- > -re-, za koju kaže 
da dolazi samo u starijim spomenicima (13.— 15. st.). U našim molitvenicima ta pro- 
mjena nije potvrđena. Tako u VHM:: može (4x), možemo 48r, pomožet 12r, primožeš 131v; 
ADM: može (4x), možeš (2x), ne možemo 38v, pomože (2x), pomožeš (2x), pomožemo 19r. 

kriiga pisanijeh crkvenim jezikom« (!), oni takve oblike nisu primali nepo- 
sredno iz crkvenih knjiga. On navedeni dočetak pokušava drugačije pro- 
tumačiti, naglašavajući »da se nalazi samo -uštia nikada -ešti« (što naši 
primjeri iz ADM opovrgavaju!), ističući da »ovakovi oblici na -ušti nije- 
su pravi participi već redovno imaju značenje pridjeva«. Dovo- 
di ga u vezu i s ruskim dočetkom -uščij. A budući da slavenski jezici koji 
nisu bili pod utjecajem crkvenoga jezika nemaju ništa usporedivo s našim 
-ušti i rus. -uščij, pretpostavlja da su takvi oblici »prešli iz crkve u narod 
bez promjene baš s toga, što se nijesu osjećali kao participi«, pa se 
-ušti »uzimle kao samostalan nastavak« kojim se tvore pridjevi i od dru- 
gih pridjeva i imenica i u kojemu se št »shvaća kao pravo naše št, koje je 
postalo od palataliziranog st-sk«. Njegov je zaključak kako »za cijeli ovaj 
proces treba uzeti da se obavio u živom narodnom govoru«, pa su du- 
brovački pisci uzeli takve oblike »iz narodnoga govora a ne iz crkveni- 
jeh knjiga«. Slično Rešetar govori i pri kraju znanstvene karijere (1952:48, 
83). Ipak za naznačeni put — iz crkvenoga jezika u narod, a iz narodno- 
ga u književni — iz narodnoga jezika ima premalo potvrda. Očito se radi 
o knjiškim tvorbenim sufiksima -ušti, -ešti crsl. participnoga podrijetla (sa 
stsl. izgovornom realizacijom!), koje su pisci počeli upotrebljavati iz stil- 
skih pobuda i koji se postupno šire iz starijih spomenika u mlađe. Tako u 
VHM dolazi samo jedan takav primjer, i to s pogr. grafijom, koja pokazu- 
je da ga prepisivač VHM nije razumio: Gospodine, postavi me polak tebe jere 
živušte ruke (graf. pogr. fgiuu fteruche) vojšte prima menje 128199 i odmah da- 
lje s ptc. prez. u funkciji gl. priloga na -će: ... misli moje raščinene su trudeće 
srce moje. U ADM već ima više takvih primjera: Kako veseleštijeh svijeh pri- 
bivalište u tebje jest 1v, Da se postide svi klanajušti se izdjelanju 3v, Blagosovi- 
te, balina i sva dvigušta na vodah, Gospodina! 14v (ali neposredno ispred i: 
sva rodeća na zemli), S nenaviduštijemi mir miran bjeh 27r, Gredušti pridut s ra- 
dostju noseće rukoveti svoje 37r, te identičan primjer kao u VHM: ...postavli] 
mene polak tebe jere živušte ruke vojšte prima meni 86r, sve primjeri iz prvoga 
dijela ADM. Ovo su najstariji primjeri za navedeni sufiks. Od onih što ih 
navodi Rešetar najstariji su s kraja 15. stoljeća, a primjeri iz Držića poka- 
zuju da su kao književnojezični rekvizit ušli i u dubrovačku književnost 
poznatih autora. Pri tome treba naglasiti da primjeri iz naših molitveni- 
ka dobrim dijelom zadržavaju participno značenje, pa i povratnu zamje- 
nicu refleksivnih glagola: veseleštijeh “onih što se vesele“, klarajušti se “oni 
što se klanjaju“, sva dvigušta “sve što se dviže (miče), s nenaviduštijemi “s 
onima što nenavide“, gredušti “oni koji gredu“, a samo se za primjer živušte 
ruke može potvrditi Rešetarovo mišljenje da »živušti nije “volans' već “vo- 


$ ADM i EDM na tome mjestu (Job 17.) imaju: živušte ruke. 

latile“« (1898: Rad 136, 103). Dakle, u početku su to bili participi u pridjev- 
skoj i imeničkoj funkciji (a odlika participa jest sklanjanje!), čiji se dočetak 
kasnije mogao osamostaliti kao pridjevski sufiks. A št u dubrovačkih pi- 
saca može se tumačiti razrješavanjem ligature šta (bilo glagoljičke, bilo ći- 
riličke) prema stsl. izgovornoj normi, koja se lako identificirala sa štokav- 
skim št (ali ne u danoj gramatičkoj kategoriji). A da bi to znali, dubrovač- 
ki pisci nisu mogli biti, kao što Rešetar kaže, »najdalji od kniga pisanijeh 
crkvenim jezikom«. 

Jedna od najkarakterističnijih čakavskih suglasničkih crta j < *d", pri- 
sutna samo u VHM u riječi rojstvo, opet se ne može tumačiti kao čaka- 
vizam na glasovnoj razini: riječ je očito prenesena iz predloška kao lek- 
sem: Pomeni spasenje, Stvoritelu, kako od našijeh telesa puti od pričiste Divice 
rojstva obraz primio jesi 34v i u drugoj varijanti: Spomeni spasenje, Spasitelu, 
jere od našega tijela puti od pričiste Divice rojstva obraz prijal jesi 59r, gdje je 
oba puta iz predloška zadržan i ikavizam pričiste Drvice, drugi put i pri- 
jal (s dočetnim -l, ako se već -ja- < -je- i uzme kao jedan od zapadnih što- 
kavizama) prema za Dubrovnik leksički i glasovno (-0 < -1) običnijem pri- 
mio iz prvoga primjera. U ADM na tim mjestima stoji: ... od prječiste Djeve 
rodeći se obraz primio jesi 21v, 51r. Dubrovački je leksem za čak. rojstvo: po- 
rođenje. Tako u molitveničkoj uputi: od oktave Porođenja Božjega deri do Oči- 
štenja Blažene Djeve Marije govore se ... ovej antifane 68r, te u molitvenim tek- 
stovima: ti uzvraćaš nam svetim porođenjem 30r, Radi porođenja tvoga izb(avi 
nas)! 89v (ADM 17v, 124v gotovo isto), pa i porođenica “roditeljica“ 148r (u 
izvanof. mol.). 

Vjerojatno su čakavizmi ći, ćeri u VHM (uk. 12x) i hći, hćeri u ADM (uk. 
6x) uz kćeri 4r u ADM, premda Rešetar (1952:51) hći navodi među primje- 
rima u kojima »u nekim prilikama ... biva ... od eksplozivnog guturala spi- 
rant«, a još davno prije toga (1898: Rad 136, 111) kaže da je »u našem jezi- 
ku regbi od najstarijega vremena svuda proveden oblik kći«, tj. izvodi hći 
od kći, pa i oblike ćer, ćeri u ZLi RL tumači otpadanjem k, odnosno postav- 
lja pitanje nije li to samo stvar grafije, tj. izostavljanje jednoga c u chier umj. 
cchier (ibid. 119). Čini se da primjere ći, ćeri u VHM Rešetar nije zamijetio. 
Ipak je vjerojatnije da su navedeni oblici i u RL kao i u našim molitveni- 
cima ostaci čakavskih matica nego autohtone dubrovačke pojave, budu- 
ći da je bilježenje promjene k > h u starim čakavskim tekstovima znatno 
učestalije.$! 


I druge neke pojave u kojima se naoko radi o suglasničkim razlikama 
treba zapravo tumačiti na drugim razinama, uglavnom leksičkoj. Tako su 


61 V. npr. za Žića svetih otaca Malić 1997:507—511, te potvrde za hći/ći i kose pa- 
deže u Rječniku na str. 600. 

već spomenuta zamjenica čto (pored redovne što) i uz nju kto (pored tko) 
prije leksički crkvenoslavizmi negoli glasovni ili pravopisni.# Kao leksič- 
ki čakavizmi vjerojatno su iz predloška preuzeti u VHM: gda 43r prema 
kada (42x), igdar 152v, nigda 108r, 110r uz ijekavsko njegda 108r, nigdar 1r 
prema nikadar 119v; u ADM:: nigda 71r, 72v, nigdar 80v. 

Jedini je čakavski suglasnički trag na glasovnoj razini pravju (1Š prez.) 
u VHM s jednom od najranijih potvrda za čakavsku pojavu j < 19 (< pravlu 
< pravlo) u izvanof. molitvi: I pravju ti ... da podobno bude [na?] spasenje duše 
moje 146v s prilično poremećenim/nejasnim tekstom, koji pokazuje da 
prepisivač nije dobro razumio predložak, pa je i opet preuzeo riječ kakvu 
je u njemu našao.* Budući da pojavu smatra mlađom, Rešetar (1898: Rad 
136, 106) za sličan primjer u RL: ustrpjuju misli da »nije siguran«. 


3. 2. Gramatička razina 


3.2.1. Deklinabilni oblici 


U imeničkoj se promjeni crsl. ostacima mogu smatrati oblici /-dekli- 
nacije (i muškoga i ženskoga roda). U jednini m. r. najuočljiviji je vokativ 
Gospodi, pri čemu je i opet preuzet crsl. leksem zajedno sa svojim morfo- 
loškim nastavkom. U VHM je navedeni vokativ potvrđen 107x, uz doma- 
će Gospodine 196x, a u ADM 18x, i to samo u litanijskom zazivu: Gospodi, 
pomiluj! Krste, pomiluj! Gospodi, pomiluj! uz Gospodine (266x). Inače se ime- 
nica Gospod i pridjev Gospodari u ADM uopće ne upotrebljavaju. U VHM 
se imenica Gospod (uz Gospodin) i inače upotrebljava, ali je u ostalim pa- 
dežima uglavnom prešla u glavnu promjenu. Tako uz Nid Gospod (88x), 
u GAjd Gospoda (68x), u Did Gospodu (11x) i samo jednom po i-deklinaci- 
ji: Vaspojte Gospodi pjesan novu! 28v; posvojni pridjev Gospodari (Nid m. r. 
5x, kosi padeži 34x, uključujući i one u kojima se dočetni suglasnički skup 
-dri- pojednostavljuje ispadanjem d — Gosporia i dr.) pored Gospodinov (uk. 
23x). Množina 1-deklinacije m. r. najbolje je sačuvana u zbirnoj imenici 
ludje. U VHM: NV ludje (6x) pored N [udi (3x), D ludem (6x), A ludi (3x), L 
u ludeh (2x), I ludmi (1x) — G ludi (5x) nije relevantan padež jer je jednak i 
u staroj i u novoj deklinaciji; u ADM: N [udje 32r pored ludi 117r, L u ludeh 
33r. U Ženskoj i-deklinaciji u VHM potvrđen je D"" kostem 76r, 81r, LV" u 
zapovijedeh 159r, u časteh 44r pored novijega u častih 10r, I" pomoćmi 38r; 


92 Za čto iz VHM Rešetar (1952:69) kaže da je »bez sumnje isto tako dalmatin- 
skog porijekla kao i njegovo kto«. Valjda tu pod »dalmatinski« misli “crkvenoslaven- 


#3 Najranije su poznate potvrde za tu pojavu iz Povaljske listine iz 1250. godine 


(Malić 1988:98—99). 
*4 U VHM i ADM nema drugih potvrda za glagol praviti “govoriti, kazivati“. 

u ADM: G""" od stvareh 119v, DT" kostem 1111, 116r (na istim mjestima kao 
u VHM: Ps 37, i 1014), zvijerem 85v, L"" u časteh 6v, 33r, T"" kostmi 74v. Na- 
stavci /-deklinacije potvrđeni su i u imenica što redovno pripadaju glav- 
noj promjeni. Tako u VHM: u m.i sr. r. LU" u neprijateleh 161r, T"" ispitmi 
39r, te putmi (od puto) i okovmi (od okovo$?) u istom primjeru: Za svezati care 
fih putmi*6 i slavnih ručnimi okovmi gvozdenimi 29r, te zb. im. sr. r. ustmi$7 
31r (pogrešna grafija dvaju od navedenih primjera pokazuje da oni potje- 
ču iz predloška i da su dubrovačkom prepisivaču bili nepoznati); u ž. r. L 
zb. im. u gusleh 16v; u ADM: I" m. r. grijesmi 80r, LV" Ž. r. u tmeh 18v, 86r 
pored u tmah 104v. Crsl. nastavak D"" m. r. ima i broj tri: svijem trem [tj. 
Bogu Ocu, Sinu i Svetomu Duhu] čast jedina! VHM 54v, ADM 45v. 


Od imenice vrijeme# u VHM izjednačeni su DM" i Im u obliku vrimen- 
mi, i to prema I" n-deklinacije m. r. U sr. r. taj bi oblik imao glasiti vrje- 
menam (< -enovmo), ali u konzonantskim deklinacijama u to je doba vjero- 
jatno i u hrvatskoj crsl. normi i u narodnim govorima dolazilo do raznih 
preklapanja i međuutjecaja.$? Primjeri iz VHM: I mir tvoj našijem podaj vri- 
menmi (of. mol.) 33r, ...vrimenmi polita nebeska milost (himan) 4r. Navedeni 
molitveni citat za D"" iz VHM u ADM postaje molitvena formula: 1 mir 
tvoj našijem daj vrjemenmi!, koja se ponavlja 7x. Od navedene imenice po- 
tvrđeni su još A": pameti budi uspomena, smrti menje pomna ovaj u vrjeme- 
na odlučena s devocionom VHM 142r i VM = N'"": Vrjemena, bud te tvojom po- 
moćju mirna ADM 130r, te sa suglasničkom promjenom vr- > br- NY; ,, 
brjemena budut tvojim zaštićenjem tiha VHM 95r, Jeda li su ... godišta tvoja ka- 
kono čovjeka brime//na VHM 111v//112r, Ovaj brjemena odlučena s devocijun- 
ju ADM 98r,101r. 


I oblike u-deklinacije najvjerojatnije možemo držati crsl. tragom. Tako 
u VHM Vid sinu? dolazi samo u zazivu Gospodine Isukrste, Sinu Boga živo- 
ga 139r pored Sine Božji, molu te 91v; u ADM u Vid dolazi samo sinu: u na- 
vedenom zazivu (8x) i u još 2 primjera: Sinu, odkupitelu svijeta, pomiluj nas! 


65 UARVIII potvrđene su samo imenice m. i Ž. r. okov i okova, ali za sr. r. u VHM 
v. primjer za N""" ; Primi molenja naša da nas i svijeh raba tvojih kojih grjehovna okova za- 
tezaju ... odriješit 94r. 

6 Graf. pogr. popmi — ADM i FDM: u putila. 

97 Također s pogr. graf. iftini — ADM i FDM: po usta. 

68 Nid vrijeme potvrđen je u ADM 116v; Nišu liku brijeme VHM 81v, te A = N bri- 
jeme u VHM 12x, a u ikavskom liku brime 5x; A = N u liku brijeme u ADM dolazi 16x. 

9% UD y-osnova m. r. prvotni je nastavak (s proširenom osnovom) bio -enomo, 
au 1" enomi; u n-osnova sr. r. D"" imao je nastavak -enomo, a 9" -eny. 

29 Vid sinu potvrđen je i inače u hrvatskoj književnosti od 14. do 17. st. — v. npr. 
za Sibensku molitvu i Zića svetih otaca Malić (1973:136; 1997:518); za lekcionare Rešetar 
(1898: Rad 136, 126); za kasnije razdoblje AR XV s. v. sin. 

120v, Sinu Božji, tebe molimo 126r. U množini su od oblika u-deklinacije po- 
tvrđeni N, V= NiG. Tako u VHM:: sinove (N 6x, V 26v) pored sinovi (N 4x), 
volove 5v; u ADM:: sinove (N 4x) pored sinovi (N 4x, V 14r), te GT" i čakav- 
ski A"" = G"" mater od sinov 42v, I vidiš sinov tvojih 38r. Imenica sin osta- 
le potvrđene padeže ima po glavnoj promjeni. Tako Gid i Ajd = Gid sina u 
VHM 20x, ADM 15x, id sinom u VHM 4x, ADM 10x, DZ" sinovom VHM 
136v, A" sinove ADM 2x. 


U NM i VN nastavak u-osnova dolazi i u nekih imenica koje prvot- 
no nisu pripadale u-osnovama — tako u VHM: N'" Popove tvoji obuku se 
u pravdu 169r, V"" Blagosovite, popove Gospodni, Gospoda! 26v, Hvalite Gos- 
poda ..., gore i svi brigove! 28r, Svi sveti popove i djakove... (lit.) 88v; u ADM: 
VT Svi sveti popove i djakovi... (lit.) 123r pored Blagosovite, popovi Gospodi- 
novi, Gospodina! 14v. 

Ostatak je u-/(ju-)deklinacije i za čakavštinu karakterističan nastavak 
-0v/-ev u G"", koji je u dubrovačke molitvenike očito ušao iz čakavskih 
predložaka. Tako u VHM:: od anđelov 5r, apostolov (7x, ugl. u varijantama 
molitvene formule apostolov tvojih Petra i Pavla i druzijeh apostolov tvojih nas 
zastupi pomoćmi), grijehov (7x), prorokov 31r, 71v, a jednom dolazi i tipično 
čakavski A" = GY; ye poznaše putov mojih"! 3v; u ADM: anđelov 15v, apo- 
stolov (12x), grijehov (6x), grješnikov (4x), kral od kralev 11v, 28v, prorokov 18r, 
učenikov 95v, uznikov 117v, valov 15v uz hibridno: Tebe slavni apostolova kor, 
tebe prorokova hvaleni broj 8r (s dubr. množinskim genitivnim -a pridoda- 
nim čakavskom -0v). Oblike G"" knezova VHM 12r i kraleva ADM (4x) ne 
treba smatrati hibridnim oblicima, premda je inače u oba molitvenika u 
jednosložnih imenica češća kratka množina./? 


Ostatak je crkvenoslavenske deklinacije ličnih zamjenica A" ni (pored 
nas) u VHM: ...podaj, prosim, da ju za ni moleće čuli smo 43v, Nego ako Gos- 
podin bio bi va? nas — da reče sade Izdrael — nego ako Gospodin bio bi va nas 
<va ni>“* gda ustaše ludi na ni i živijeh požli bili [bi] nas. I kada prognjevaje se 
jakost riih na ni, kako voda bi ni potopila 43r (Ps 123,_,) — gotovo doslovno 
iz crsl. Jako ašće ne Gospod bil bi v nas, da rečet nine Iz(drai)l, jako ašće ne Gos- 
pod bil bi v nas, vnčgda vstati č(lovč)k(o)m na ni, ubo živčh požrli ni biše. Vnčg- 
da prognčvati se jarosti ih na ni, ubo voda bi ni potopila (Vajs 168). Crkvenosla- 
vizam može biti i nesažeti posvojni genitivni oblik lične zamjenice za 3. |. 


4 Wu prethodnom odlomku i sinov. 


72 Primjerice, u VHM uz N""" knezi 8v, 28 r i knezovi 8r, A" knezove 10v, ili ALI 
puti 46v, 75r, 79v i noviji A" putove 31v i dr. 


73. Svatri puta pogr. graf. na umj. ua (= va). 


74 Uz va nas suvišno ponovljeno iz predloška starije va ni. 

Ž. r. neje potvrđen u ADM (3x) uz jednu potvrdu za sažeto re: podaj da ... 
ne milostivijem nastojanjem ... od smrti vjekuvječne oslobodimo se! 161v. VHM 
nema potvrđeno posvojno eje, re, nego samo jednom s prijedlogom: od rte 
put 69v. Vjerojatno je crkvenoslavizam, koji dolazi u značenjski naglaše- 
nim kontekstima, pokazna zamjenica saj i njezini kosi padeži i izvedenice. 
Najviše je potvrda iz VHM: Niš m. r. saj primit blagosov od Gospodina 8r, Saj 
budet velik i sin Višnega nazove se 65v, GIŠ m. r. ...koji od segaj svijeta priminu- 
še 104r (isto i ADM 66r) i u prilogu segaj radi uzneset glavu 50r, Did m. r. bli- 
zu bjeh rodu semuj 3v, Njd sr. r. Kako bude/budet sej, jere muža ne poznam 66r, 
66v, Lid m. i sr. r. k tebi uzdišemo tužeći i plačuće u sem tužnom dolu 70v, Isu- 
sa, blagoslovleni plod utrobe tvoje, nam po sem izašastji pokaži 70v. Osim spo- 
menutoga primjera iz VHM u ADM je još jedna potvrda za Giđ: prjeslavna 
kralice od segaj svijeta 46v. VHM na tome mjestu ima složenicu: prislavna ca- 
rice segasvijećna 55v. Istoga je podrijetla (preoblikom Nid sr. r.) uzvik se, sej, 
potvrđen samo u VHM:: Se, začneš u utrobi 65r (2x), Sej, počneš u utrobi 65v, 
67r, Sej, Djeva počnet 63v, 87v, 68r, Sej, Marija rodi nam Spasitela 69r. 

U pridjevsko-zamjeničkoj deklinaciji jedini je čakavski (i to sjeverno- 
čakavski) ostatak genitivni nastavak -ega u nepalatalnoj promjeni, potvr- 
đen u ADM: Tebe molim da ... [melne ... budeš zbludati i čuvati od svakega smrt- 
noga grijeha 138v (izvanof. mol.). Drugo su već spomenuti oblici odnosne 
zamjenice kr, ka, ko, koja je u oba molitvenika preuzeta na leksičkoj razini 
zajedno sa svojom paradigmom. Rešetar tu zamjenicu ne dovodi u vezu 
s čakavizmom, nego kaže: »Za upitnu (i relativnu) pridjevsku zamjenicu 
cijelo se vrijeme“ miješaju kraći oblici (od k-) i duži (od koj-), ali tako da 
su uvijek mnogo običniji ovi duži. ... Od kraćih oblika najviše se nalazi ki 
(nom.-ak. sing. i nom. pl. m. roda)« (1952:69—70). On se ne pita zašto su 
duži oblici u dubrovačkim spomenicima običniji. 

Za redni broj “treći' Rešetar (ibid. 75) navodi da mu je »redovno oblik 
tretji s nepromijenjenom sekundarnom grupom tj«, pa je oblik treti u na- 
šim molitvenicima očito trag čakavskoga predloška, a javlja se na identič- 
nim mjestima (u molitveničkim uputama) u oba molitvenika: Na noktu- 
ran treti VHM 121v — U treti nokturan ADM 81v, O treti dio dne VHM 140r, 
ADM 96v pored tretji: Lekcijon tretja VHM 112r, Molitva tretja VHM 138r, 
Čtenje tretje VHM 66r, ADM 6v, 57r, 74r. 


3. 2. 2. Glagolski oblici 
3. 2. 2. 1. Prezent i imperativ 
Rečeno je da ovom prigodom nećemo razmatrati starije oblike 1id prez. 


75. Tj. u spomenicima koje razmatra kao »najstariju dubrovačku prozu« — op. 

na -u/-ju, premda su u naše tekstove vjerojatno ušli iz predložaka s kojih 
su prepisivani, ali spomenut ćemo jedan obratan slučaj: da glagol s ate- 
matskom osnovom, tj. s redovnim dočetkom -m u 1jd prez., poprima na- 
stavak -ju: poznaju umj. poznam ADM 89r, koji se priređivaču teksta vje- 
VHM: 3jd pribivajet 37r, prosvjetlajet 69 i bez crsl. dočetka -t: kada progne- 
vaje se jakost nih na ni 43r, 19" da tebi ... čistim srcem ugađajemo 95v, te s crsl. 
nastavkom -m: Svemogući vični Bože, ... priležno tebe molimo da za nih molitvi 
izlivajem i vršim 96v (oboje u of. mol.), 377 Ne sramuju se ... neprijateli moji 
114r, Blaženi mrtvi koji u Boga umiraju 102r, 137r, ...svijeh raba tvojih kojih 
grjehovna okova zatezaju?* 94r, te u optativnoj službi: Da ... posramuju se va- 
kup ištuće duše moje! 92r i Da se ne posramuju u vijek! ADM 9r — sve bez crsl. 
dočetka -t. U ADM pored navedenoga takav je crsl. prezentski oblik još 
samo jedan: 17" ,,.koji svete Djeve ... uspomenutje počitajemo (of. mol.) 33v. 


Crsl. nastavak -m dolazi i u 1""" imperativa, uglavnom u oficijskoj upu- 
ti Pomolim se! — u VHM 16x pored Pomolimo se! 18x, u ADM 15x pored Po- 
molimo se! 2x. Veći broj crsl. potvrda u odnosu na domaće u ADM poka- 
zuje kako je njegov priređivač bio svjestan ekspresivne funkcije toga obli- 
ka pri pozivanju sudionika u obredu na zajedničku molitvu i usredotoči- 
vanje na nju. U VHM dolazi još pokoji primjer za 1" imperativa na -m. 
Tako u oficijskim molitvama iza upute Pomolim se!, gdje se može odrediti 
iz konteksta i u kojima je i inače sačuvano dosta starine: ...podaj, prosim, da 
ju za ni [tj. nas'] moleće čuli smo, po kojoj dostojimo tvorca života primiti 41v, 
Bože, ... molimo te zato da nih dopustiš u vični skup života. ... Bože, molim mi- 
lost tvoju da našega zbrojišta bratju i sestre ... sa svetijemi tvojimi ... priti dopu- 
stiš 103v — 104r, te u versu: Blagosovim Gospodina! 143r. 


U VHM je potvrđen neobičan oblik hotijem, koji Rešetar (1952:79) tu- 
mači kao 1jd imperativa glagola hotjeti “da htjednem“, a za identičan oblik 
budijem iz RL kaže da je »uprav optativ« stsl. podrijetla (1898: Rad 136, 
165—166), dakle je izravan trag crsl. predložaka. Kako taj oblik u VHM 
dolazi samo u izvanoficijskim molitvama, nemamo mogućnosti provjere, 
a molitveni konteksti u kojima se javlja dosta su nejasni (oštećeni). U mo- 
litvi nepotpuna teksta u kojoj se javlja prvi primjer miješa se 1jdi 17", tako 
da nije posve jasno ni radi li se o jednini ili množini, niti je li u pitanju pre- 
zent “'hoću/hoćemo' ili optativ “da ushtjednem/ushtjednemo': Molu neiz- 
mirenu milost tvoju da dopustiš menje ostatak od ovogaj dne bez grijeha minu- 
ti, da u ruci neprijatel neprijazan [...], s tvojom pomoćju da izbudemo [uzbude- 
mo?] u zapovijedeh tvojih u službi stati. ITebje bo, Gospodinu Bogu momu, hoti- 
jem ugoditi 159r. U ostala je dva primjera sigurno optativ: Tebje dan od dobit- 


76 Mik. zatezati, -zajo, -zaješi. 

ja, izdajuće moje neprijatele, ukriplujući moje jakosti, da za tebe vazda naučena 
hotijem biti slobodna 160v; Bože, ... dopusti menje, nedostojnoj službenici tvojoj, 
takoj nega samoga anđela počitati da po nem hotijem u svijeh mojih neprijateleh 
vazda zblusti i veseliti se 161r. 

Najčestotnijije crsl. morfološki ostatak u svim starim hrvatskim teksto- 
vima, pa tako iu VHM i ADM, dočetak -t u 3id i 39" prezenta.Z Prema Re- 
šetaru (1898: Rad 136, 162—163) ti su oblici općenito češći u svršenih gla- 
gola (tj. u službi futura) i u jednini nego u množini. VHM se dosta dobro 
slaže s tim Rešetarovim zapažanjem, s time da su u njemu oblici za 39" 
općenito rjeđi od onih za 3id. Broj potvrda je velik (za 3id preko 150, za 3" 
preko 70), ali ipak su mnogo češći oblici bez toga dočetka. U ADM doče- 
tak -t znatno je rjeđi nego u VHM (u jednini 58 potvrda, u množini samo 
tri: pridut 37r, 59v, uzradujut se 89v), a dolazi u futurskoj funkciji prezenta i 
u zavisnim rečenicama, osim jednoga izuzetka, kad se taj dočetak veže uz 
prezent nesvršenoga glagola, ali na značenjski istaknutu mjestu — na po- 
četku Marijina hvalospjeva iz Lukina evanđelja u Marijinskom oficiju: Ve- 
ličit duša moja Gospodina (što se u oficiju ponavlja 4x). Da oblici s tim dočet- 
kom nisu slučajni zaostaci iz predložaka, pokazuju brojni primjeri u koji- 
ma je variranje oblika s dočetkom -t i bez njega unutar istog iskaza služi- 
lo kao stilsko sredstvo izbjegavanja morfološke monotonije, naglašavanja 
važnijega glagolskog sadržaja i dr. Tako npr. u VHM: Ogani prid ftim pri- 
de i popalit okolo neprijatela negovih 14v, Prostidut se svi koji se klanaju izdilan- 
ju 15r, ...i ne usnet koji blude Izraela 40r, zatune bdet ki ga strgu 46r, ne posti- 
det se kada govore 52v, Da postidet se i uzvrate se svi 57v, ...da svaka naša mo- 
litva i činenje od tebe vazda počinet se i tobom počanšijem svrši se 96r itd. itd., 
te u formuli Koji s tobom živet i kraluje u jedinstvu Duha Svetoga Bog (6x); u 
ADM Izidet duh negov i vrati se u zemlu svoju 7v, Ne postidit se kada uzgovo- 
ri neprijatelem 37v, Pošle riječ svoju zemli i rastopit rtu 44v, Od koga ne napuni 
ruku svoju ki žnet, ni skut svoj ki snope svoje zbira 49v, I cvijet od korijena ne- 
gova izidet i počine na n duh Gospodinov 54r, ...da svaka naša molitva i djelo od 
tebe vazda počne i po tebje početa svršit se (obratno nego u VHM!) 130v itd. 
itd. Dočetak -t prerasta u književnojezično obilježje trećega lica, te se veže 
i uz neke druge glagolske oblike, najčešće aorist. Tako u 3jd aorista: Za- 
klet se Gospod Davidu istinom i ne privari nega VHM 169v; više je primjera u 
ADM: Blaženi muž ki ispunit pohotjenje svoje od 1ih!78 37v, 44r, Zaklet se Gos- 
podin i ne uskaje se? 41v, Izidet duh riegov i vrati se u zemlu svoju 65r, pa čak i 


77 Zanimljivo je da upravo naprijed navedeni izrazito crsl. obilježeni prezentski 


oblici nemaju toga dočetka (prognevaje se, ne sramuju se, umiraju, zatezaju, posramuju). 
78 Suvr. prijevod — Ps 126:: Blago čovjeku koji njima napuni tobolac. 
7 Suvr. prijevod — Ps 109: Zakleo se Jahve i neće se pokajati. 

u ptc. prez. (u imeničkoj funkciji): Spasenijeh nas učini, sluge tvoje, ... ufajut- 
će u tebe (3"" prez. na -t + participni nastavak) 127r.50 

Tvorba perfekta (i imenskoga predikata) s punim oblicima prezenta 
pomoćnoga glagola biti, osobito s postpozicijom tih punih glagolskih obli- 
ka, prepoznatljiv je morfološko-sintaktički crkvenoslavizam u svim sta- 
rim hrvatskim latiničkim tekstovima, pa tako i u ovima. Izmjenična upo- 
treba tih punih i enklitičnih oblika pomoćnoga glagola služi kao stilsko 
sredstvo u izbjegavanju jednoličnosti iskaza ili u isticanju neke glagolske 
radnje. U VHM u imenskom predikatu pretežu puni oblici u postpozici- 
ji, dok u perfektu u 1jd i 2id pretežu enklitični oblici, a u 3/* puni (za 19% 
samo je jedna potvrda, a za 277i 3"" nema ih uopće). U ADM u obje ka- 
tegorije u 1jd, 3id i 3m" pretežu puni oblici, i to u perfektu samo u postpo- 
ziciji, a u imenskom predikatu ima primjera i za prvo mjesto pomoćno- 
ga glagola. U 2id podjednaka je zastupljenost punih i enklitičnih oblika, za 
2" nema potvrda. U 1" u perfektu su tri potvrde za enklitični oblik, a u 
imenskom predikatu jedna za puni. Navedene razlike među ovim spome- 
nicima (uz uvid i u druge spomenike toga vremena) pokazuju da je vari- 
ranje punih i enklitičnih prezentskih oblika pomoćnoga glagola i njego- 
va mjesta u rečenici u navedenim gramatičkim kategorijama postalo op- 
ćim sredstvom stilskoga izražavanja u srednjovjekovnoj hrvatskoj knji- 
ževnosti, te da ih redaktori/prepisivači dubrovačkih molitvenika vjerojat- 
no nisu izravno prenosili iz predložaka kojima su se služili, nego se sva- 
ki od njih postojećim jezičnim mogućnostima služio na svoj način, obli- 
kujući jezični iskaz kako je sam držao da je najsvrsishodnije za postizanje 
određenih stilskih efekata, a time i za usmjeravanje čitateljske/slušatelj- 
ske pažnje na određene vjerske sadržaje. Navest ćemo samo neke primje- 
re u kojima su prisutna variranja navedenih mogućnosti oblikovanja per- 
fekta i imenskog predikata. VHM: Taj jest Gospodin Bog naš, mi jesmo puok 
negov 3r, Odpustio jesi bezakonje ludi tvojih, pokrio si sve grijehe tih. Ukrotio 
si vas gnjev tvoj od nas, uzvratio jesi gnjeva od srdbe tvoje 35v (zrcalna struk- 
tura rečenice: jesi — si // si — jesi), Ti cesar slave jesi, Krste. Ti Oca vječne- 
ga jesi sin 71v, Ja jesam poražen kako trava i usahlo je srce moje zašto zabio sam 
blagovati kruh moj 80v, Priličan učinen jesam pelikanu u pustini i učiren jesam 
kako ptić noćni 81r, Ti jesi, Gospodine, zemlu stvorio u počeli [1] stvorenje ruku 
tvojih jesu nebesa 83r, Gospodi, pomarikal jest duh moj 85r itd. Temeljne vjer- 
ske istine i drugi važni iskazi u navedenim se kategorijama redovito izri- 
ču upotrebom punog oblika pomoćnoga glagola: Blažena jesi među ženami 
30v, Blagoslovio jesi, Gospodi, zemlu tvoju 35v, Djevo, neuvriđena pribila jesi 


% Teško je objasniti dočetak -f u 2“ imperativa: Pomilovanjem milosti tvoje odrije- 
šit nas! VHM 168r. 

47v, Lijepa stvorena jesi i blagoditna 53v, Ja mati jesam krasne lubavi 59v, Ne boj 
se ... našla jesi milost u Boga 65v, Puna jesu nebesa i zemla slave tvoje 71r, Oče 
naš, koji jesi na nebesijeh 92r, Ja jesam uskrsnutje i život 137r, itd., ali ipak i: 
viđte jere ja sam Bog 11v, ali u ADM na adekvatnome mjestu: viđte jere ja je- 
sam Bog 1r. — Ostali primjeri iz ADM: Kako veseleštijeh svijeh pribivalište jest 
u tebje.... Antifana: Kako veseleštijeh svijeh pribivalište u tebje jest, sveta Bogorodice 
1v (sistim redoslijedom dijelova imenskog predikata, ali sa zamjenom mjes- 
ta priložne oznake u antifonskoj replici), Blažena ti jesi među ženami i blaženi 
plod od utrobe tvoje! Jere koga nebesa obujati ne mogahu, ti ga u utrobu primila jesi 
6r, Ii si kral slave, Krste, ti Oca vječni Sin jesi 8r, Uznesena jest Marija na nebo 
11r, ...kako govorio jest po usta svetijeh prorokov svojijeh, koji od vijeka jesu 18r, ...i 
ispovijem se imenu tvomu, Gospodine, jere dobro jest zašto od svake smeće izbavio 
me jesi 22r, Očce skrušilo se jest i mi izbavleni jesmo 32v, Sada dopustio jesi, Gos- 
podine, raba tvoga po slovu tvojemu u miru. Jere vidješe oči moje spasenje tvoje što 
jesi ugotovio prid licem svega puoka 59v (zrcalna struktura: particip + pomoćni 
glagol // pomoćni glagol + particip), Zašto jesam mučala, zatoj su se postarale 
kosti moje 109v, Učirena jesam nevolna, zgrčila sam se deri do konca 111v, Jere 
neprijateli moji živu i ustanovitili se jesu svrhu mene oni koji me jesu nenavidjeli 
113r (particip + pomoćni glagol // pomoćni glagol + particip) i dr., odnos- 
no u nesloženim rečenicama: Mnogo uzvišen jesi nada svijemi bozi 4r, Ti ga u 
utrobu primila jesi 6r, Od vijeka ti jesi! 10v, Ovo jest dostojanje Gospodinovo 37v, 
Krasna jesi i lijepa, hći jerozolimska 38r, Kako dažd na runo sišao jesi 58v, ... grijesi 
moji jesu uzljezli svrhu tijela moga 111r, Srdce moje smućeno jest 111v, ... boci moji 
napuneni jesu himbe 111v itd. itd. 


Čakavski je trag 39" prezenta pomoćnoga glagola hotjeti — hote. VHM: 
I ona [tj. nebesa] hote pomarikati, a ti vazda hoćeš pribivati. I svi se hote posta- 
rati kako svita i kako svitu hoćeš prominiti rtih 83r; ADM:: i zlobni hote se obra- 
titi k tebje 114v, pored domaćega štok. hoće — VHM:: I radovati se hoće kosti 
od umilenih 79r, i zli hoće se obratiti k tebi 79v, I hoće se bojati ludi imena tvoga 
82r, I sinovi od sluga tvojih hoće pribivati u vijeke 831; ADM: i radovati se hoće 
kosti od umilenijeh 114r, I svi se hoće postarati kako svita 118r, I sinove od slu- 
ga tvojijeh hoće pribivati u vijek 118r. Kako su ovdje puni oblici prezenta po- 
moćnoga glagola upotrijebljeni u oblikovanju futura I., radi se o crsl. tvor- 
bi futura. Isto vrijedi i za ostala lica, npr. VHM: oprati hoću svaku noć su- 
zami postelu moju 73v, Operi mene i hoću biti bio veće nego snijeg 79r, dojti ho- 
ćeš suditi žive i mrtve 150r (v. i već navedene oblike za 2iŠ uz hote), I sjeme 
ih hoće biti povješeno (hiperijek.!) 83r, Duh tvoj dobri hoće me povesti u zemlu 
pravu 85v i dr.; ADM: ...operi me i hoću biti bijela kako snijeg 114r, ... i prilična 
hoću biti onijem koji ulaze u jamu 120r, ...i raščiniti me hoćeš grijesmi mladosti 
moje 80r, I ona [nebesa] hoće pomarikati, a ti vazda hoćeš pribivati. I svi se hoće 

postarati kako svita i kako svitu hoćeš prominiti ih 118r, ...i radovati se hoće ko- 
sti od umilenijeh 114r i dr. Treba napomenuti da u VHM još (neznatno) pre- 
vladava tvorba futura s punim oblicima pomoćnoga glagola, a u ADM je 
izrazita prevaga enklitičnih, za razliku od oblika tvorenih prezentom po- 
moćnoga glagola biti (perfekt i imenski predikat), u kojima su i u ADM 
češći puni oblici pomoćnoga glagola. 


3. 2.2. 2. Aorist i imperfekt 
U izricanju prošlosti uz perfekt u oba su razmatrana molitvenika za- 


stupljeni aorist i imperfekt, pri čemu je aorist češći. U načelu, aorist se tvo- 
ri od svršenih, a imperfekt od nesvršenih glagola (za perfekt toga ograni- 
čenja glagolskoga vida nema), ali u staroj hrvatskoj književnosti (kao i u 
starocrkvenoslavenskim tekstovima) potvrđeni su i aoristi od nesvršenih, 
a imperfekti od svršenih glagola (imperfektivni aorist i perfektivni im- 
perfekt), najčešće u osobitoj sintaktičkoj funkciji. Za spomenike starosla- 
venskoga kanona te je posebne funkcije imperfektivnog aorista i perfek- 
tivnog imperfekta obradio još 1961. Eduard Hercigonja. Prema njemu se 
aoristom nesvršenih glagola izriče određeno trajanje između dviju točaka 
imperfektivne radnje, a imperfektom svršenih ponavljanje, učestalost, niz 
svršenih radnji.! Za »primorske lekcionare« i za spomenike »najstarije 
dubrovačke proze« te je oblike uočio Rešetar?, ali on navodi samo poseb- 
nu stilističku funkciju imperfekta, te kaže kako »imperfekt perfektivnijeh 
glagola (u starije doba) naznačuje djelo koje se u prošlosti ponavla« (1898: 
Rad 136, 193). Imperfektivni aorist i perfektivni imperfekt u svojim su po- 
sebnim funkcijama, primjerice, dosta dobro zastupljeni u čakavskom spo- 
meniku Žića svetih otaca (prepisanom krajem 15. st. sa znatno starijega 
predloška, vjer. iz 14. st.).% Kako se u starijoj hrvatskoj književnosti uglav- 
nom radi o tekstovima u kojima ima crkvenoslavenskih jezičnih crta na 
raznim razinama, i spomenuta je stilistička (dakle književnojezična) funk- 
cija aorista i imperfekta najvjerojatnije crsl. nasljeđe. Ovdje ćemo se osvr- 
nuti na aorist nesvršenih i imperfekt svršenih glagola u VHM i ADM, a 
razmotrit ćemo i neke upitne oblike. Tvorba aorista pokazuje noviji ra- 
zvojni stupanj (infinitivna osnova na samoglasnik + -h, -D, -D, —, —, -sta, 
-smo, -ste, -še; infinitivna osnova na suglasnik + -oh, -e, -e, —, —, -osta, -osmo, 
[-oste], -oše). Navedeni nastavci pokazuju i potvrđenost 3. lica dvojine. Na- 
ime, u oba molitvenika dolaze po dva primjera za 34: sušu osnovasta ruci 
negovi VHM 2v, pravda i mir oblubista se VHM 36v, ADM 23r, uznesosta se 


#1 Hercigonja 1961:110, 121. 
82. 1898: Rad 136,171, 192— 193, 1952:81, 93. 
858 Malić 1997:540 —541, 544, 548. 

oči moje ADM 50v. U imperfektu je još očuvano starije stanje, u kojemu 
uz imperfektivne nastavke -ah, -aše, -aše, -[alhomo?, —,* -ahu i -jah, -jaše... 
(ovi drugi jotiraju prethodni suglasnik osnove) određene skupine glago- 
la još tvore imperfekt nastavcima s jatom (-čh, -čše... > ikav. -ih, -iše..., ijek. 
-ijeh, -iješe.../-jeh, -ješe...).** To su glagoli 1., 2., 6. i 7. razreda I. vrste, glago- 
li II. vrste, 1. razreda III. vrste i neki nepravilni glagoli, među njima h(o)- 
tjeti. Glagoli biti i h(o)tjeti imaju i aorist i imperfekt. Glagol biti ima aorist 
od byhv... > bih..., a imperfekt od bčhro... > bjeh/bijeh...?* (nema bijah...), ali 
ipak je jednom u 3% potvrđen aoristni oblik bješe (< bčhro... — u 1d iden- 
tičan s imperfektom): Evo, inostranci i Tiri i puci etejopski bješe tuj VHM 12v 
(u ADM 1v: ...oni biše tuj). 3/d imperfekta bješe potvrđeno je u VHM 16x, u 
ADM 25x, 37" bjehu u VHM 4x, u ADM 3x. Zanijekani oblik 3Id ne hti, koji 
dolazi na dva gotovo identična mjesta u oba molitvenika, očito je ikavski 
oblik aorista glagola h(o)tjeti preuzet iz predložaka: ...jezici ognenim/ogne- 
nijemi nih užeže i ne_hti ih ostaviti sirot/sirote VHM 143v/ADM 100r. Za 3jd 
hotje/htje nije siguno je li u pitanju aorist ili imperativ s otpadanjem naves- 
ka -j. Naime, na većini mjesta gdje je u VHM hotje/htje, što bi se u danim 
kontekstima i moglo shvatiti kao aorist, u ADM dolazi imperativ hotjej/ 
htjej, osim jednom na istome mjestu u molitvi, gdje je u oba molitvenika 
hotje, ali nakon prethodnoga imperativa: Sinu Boga živoga, položi muku kr- 
sta... I uzdati hotje [hotje“ ?] živim pomilovanje i milost, mrtvijem pokoj i odpu- 
štenje VHM 139v, ADM 95v, pa se i tu očito radi o imperativu. Kako glagol 
h(o)tjeti imperfekt tvori nastavcima s jatom, za 1id hotjeh/hotijeh nismo si- 
gurni pripada li aoristu ili imperfektu?7: Hotjeh [Hotijeh?] zakon tvoj posrjed 
srca moga ADM 82v (VHM 122v na tome mjestu ima: Hotio bih...). Oblik 1jd 
jedih u primjeru: Zašto pepeo kao kruh jedih i pitje [graf. pogr. pretie!] moje s 
plačem miješah VHM 81r (ADM 116r: blagovah) možemo protumačiti kao 
ikavski oblik imperfekta glagola 1. razreda I. vrste. Aorist bi glasio je- 


ši 2mn imperfekta u ovim spomenicima nije potvrđeno, a za 1"" potvrda je samo 
bjekomo VHM 45v (2x). 

#5 Odnosno, prema Rešetaru (op. cit. iz 1898. i 1952.), imperfektivna osnova svr- 
šava na -dili na -č. 

Rešetar ga u navedenim radovima navodi u liku bijeh, biješe..., ali AR I s. v. 2. 
biti (budem) pod II. Oblici, 2. b. navodi samo bjčh..., a tako je i u suvremenom jeziku. 
Grafija naših molitvenika dopušta obje mogućnosti. 

87 ARIIIs. v. hotjeti pod I. d. a) od osnove hot- i nastavka -čh za »južni govor« na- 
vodi oblike imperfekta hotijeh, hotiješe, hotijesmo. 

8 U Žićima svetih otaca potvrđeno je npr. 3jd jidiše, Lon jidihomo i 39" jidihu (v. Ma- 
lić 1997:546); AR IV s. v. jesti navedene oblike navodi pod I. b. b), i to ikav. s akc. jidih, 
jidiše, ijek. s akc. jedijeh, jediješe; ikav. su potvrde iz Marulića i Vrančića, a ijek. iz dubr. 
RL i Libra. 

doh.* Rešetar (1952:80) za VHM navodi i jedijeh, ali toga primjera u kon- 
kordanciji nema, pa će biti neka Rešetarova pogreška. Postavlja se i pita- 
nje kako razriješiti ijekavski imperfektivni jat: kao ije (kako ima Rešetar) ili 
kao je (graf. ie dopušta obje mogućnosti). Osim spomenutoga imperfekta 
od biti i nesigurnoga imperfekta od hotjeti takvi su još: 37" ganijehu/ganje- 
hu? VHM 77v i idijehu/idjehu*! ADM 37r. S druge strane, za 1jd (pored već 
spomenutoga hotjeti) glagola na -ati teško je reći radi li se o aoristu nesvr- 
šenoga glagola ili o imperfektu, npr. smirah se, ufah, zvah (aor. zvah < zvahv, 
imperf. zvah < zvaahv — usp. aor. svrš. gl. uzvah, uzazvah). Zabunu mogu 
izazvati i neki dvovidni glagoli. Premda se iz konteksta najčešće razabire 
o kojem se vidu radi, ima i primjera u kojima to nije razvidno, pa aorist i 
imperfekt određujemo po razlikovnim nastavcima. Takvi su npr. čuti (AR 
II određuje ga kao impf. glagol, pa je tako formulirana i većina značenja, 
ali zapravo je dvovidan), grišiti (AR II uz natuknicu griješiti ima oznaku 
impf., ali kod 1. neprel. a. pod a) navodi i oznaku pf. i perfektivno značenje), 
poznati (koji u AR XI uz natuknicu ima pf., ali pod b. navodi impf.), slišati 
(koji u AR XV odmah uz natuknicu navodi pf. i impf.)??, te stati (koji se u 
AR XVI obrađuje pod dvije natuknice: 1. stati pf., 2. stati impf.). 


Primjeri za aorist nesvršenih glagola — VHM: 1jd Praodu tvoju ne gri- 
ših?* u srce moje (Ps 39,,) VHM 122v (ADM 82v: ne skrih) — crsl. Pravdi tvo- 
je ne skrih v sr(d)ci mojem (Vajs 49), Oni uistinu ne poznaše putov mojih kojim 
kleh se u grivu mojem (Ps 94,4) 3v — crsl. ...imže kleh se v gnivč mojem (Vajs 
122), ... i u radu (po)svećena takođe pokojih se (Sir 24,4) 18r, 41r (i ADM** 6v, 
28v), ...ni uzneseno staše oči moji, ni hodih u velicijeh ni u divnih svrhu mene 
(Ps 130,) 59r (i ADM 50v) — crsl. ...ne hodih va velikih ni divnih pače mene 
(Vajs 172), Ako ne smirah se, nego uznese se duša moja (Ps 130.) 59v (ADM 
50v: Ako ne smjerih se) — crsl. Ašće ne smerih/smčrih se... (Vajs 172), Lubih 
jere usliši Gospod glas molitve moje (Ps 114,) 97v (i ADM 62r) — crsl. Vzlubih 


%  Možebiti u pitanju i graf. pogreška: zamjena glagoljičkoga slova o iz predloš- 
ka s i, kakvih u ovom spomeniku ima dosta (v. odjeljak 1.). 

% U Žićima svetih otaca 3m" ganihu (v. Malić 1997:546); u AR II s. v. ganuti se potvr- 
đen je ikavski oblik kod Menčetića: ne ganih oči me. 

%I ARIV=. v. iti pod I. b. ee) ddd) »od starinskoga idčhv, idčše itd. postao je oblik 
idijeh, idiješe itd. po južnom govoru« — kao i hotjeti u Budmanijevoj obradi. 

% Za slišati potvrde su iu VHM i u ADM samo za svrš. glagol: Slišah [tj. 'čuh"] 
glas s neba govoreći meni (veras) VHM 137r, Koja kada sliša [tj. “ču, začu'], smete se o besi- 
di/besjedi negovi VHM 65v/ADM 56r. 

? Među značenjima glagola griješiti u AR III nema takvoga koje bi odgovaralo 
ovomu kontekstu. 

% Ovako navedeni primjeri iz ADM ne moraju se podudarati u svim riječima s 
VHM, nego samo u danom glagolskom obliku, primjerice: mnokrat rvaše se sa mnom iz 
VHM prema čestokrat rvaše se sa mnom iz ADM. 

jako usliša Gospod... (Vajs 150), Jedno prosih u Gospoda (Ps 26,) 117r (i ADM 
78r) — crsl. Jedinogo prosih ot Gospoda (Vajs 29), ...komu molitvu ja, nedostojni 
grješnik, na slavu i čast imenu tvomu pjeh** (of. mol.) 145r (i ADM 101v); 3id 
Gospodin Isukrst izdaše upije (himan) 141r; 37" Mnokrat rvaše mene .... Mno- 
krat rvaše se sa mnom ... i zato ne primogoše mene. Svrhu pleći mojih zidaše griš- 
nici, prodliše bezakonja svoja (Ps 128, _,) 57v (i ADM 49v za rvaše, ali u idu- 
ćoj reč. svrš. sazidaše) — crsl. ...braše se sa mnoju ... Na hrptč mojem kovaše 
grčšnici (Vajs 170—171), Prijateli moji i roditeli moji suprotiva meni približaše 
se i stahu (Ps 37,2) 76v (ADM 112r: približaše se 1 staše) — crsl. ...na me pri- 
bližiše 1 staše (Vajs 46), Sramo//vaše se i smutiše se svi neprijateli moji (Ps 6,4) 
107v//108r — u ADM 70v optativ svrš. gl.: Posramovali se i smutili svi... kao 
i u crsl. Da postidet se i smetut se vsi vrazi moji (Vajs 5), Vidješe mnozi i uzbo- 
jaše se i ufaše u Boga (Ps 39,) 122r — crsl. Uzret (!) mnozi i ubojet se, i upvajut 
na Gospoda (Vajs 48), ...u grkosti pribivaše oči moji (Job 17.) 127v (i ADM 86r); 
ADM (osim već navedenih primjera): 1id Iz dubina upih% k tebje, Gospodine 
(Ps 129.) 118v (VHM 58r: uzvah, 83v: uzazvah) — crsl. ...vazvah k tebje, Gos- 
podi (Vajs 171); 37" ,.kralice hvališe rtu (Pj 69) 17r (VHM 30r: pohvališe), Po- 
stidili se 1 posramovali svi koji nenavidješe Siona (Ps 128:) 49v (VHM 57v: vsi 
ki nenavide) — crsl. ...vsi nenavidećeji Siona (Vajs 171), Razgledaj neprijatele 
moje jere ... nenavistju zlom nenavidješe mene (Ps 24,4) 77r (VHM 116r: ne- 
navide me) — crsl. ...i nenavidenijem nepravadnim vznenavideše me (Vajs 28). 
Nije posve siguran vid glagola u primjerima iz VHM: 1jd U ovomej poznah 
jere me si hotio (Ps 40,,) 125r (i ADM 84r) — crsl. O sem poznah jako vsho- 
te me (Vajs 51), suvr. Po tome ću znati da sam mio tebi (NZ 895); 1" Ovo, sli- 
šasmo nega u Efratu (Ps 1316) VHM 169r — crsl. Se, slišahom i [tj. nega/ga'] 
v Jeprčtč (Vajs 172), suvr. Eto, čusmo za nj u Efrati (NZ 1025); 37" Oni uisti- 
nu ne poznaše putov mojih (Ps 94,4) 3v (i crsl. Vajs 122) — suvr. ...i ne promi- 
ču moje putove (NZ 971).?7 

Primjeri za imperfekt svršenih glagola znatno su rjeđi od aorista nesvr- 
šenih. Tako u VHM: 1jd A ja tadaj kako čovjeh gluh ne čujah (Ps 37,,) 77r (i 
ADM 112r) — crsl. ...ne slišah (Vajs 46); 39" primjer v. kod aor. nesvrš. gl. 
približaše se i stahu (Ps 37,,) i odmah u nastavku: I ki blizu mene bjehu, izda- 
leka stahu (Ps 37,2) 76v (ADM 112r: približaše se i staše ... izdaleka stahu) — 
crsl. ...na me približiše i staše, a bliži moji od daleče mene staše (Vajs 46)%, I 

95 


AR IX s. v. pjeti navodi samo neke oblike, među kojima nema ni aorista ni im- 
perfekta; primjeri se i za pjeti navode u AR X s. v. 1. pojati, a tamo su samo potvrde za 
aorist (pjeh..., peh...), ane i za imperfekt. 

%  3mn imperfekta u VHM 140r glasi upijahu/upjahu. 

*7 Sigurno je svrš. gl. u Ofičju Svetoga Duha: Sedam razurišenja milosti tvoje primiše 
kadano/kada rečeni dan sve poznaše [tj. spoznaše'] VHM 143v/ADM 100v. 

% Jednako glasi i 39" imperfekta trajnoga glagola stati “stajati“: Uljezosmo u pribi- 

kada se ganijehu noge moje, svrhu mene govorili jesu (Ps 37,7) 77v (ADM 112v 
također od svrš. gl.: i kada se kreriahu noge moje) — crsl. ...i jegda podvižasta 
se nozč moji (Vajs 46). 

Kao što je rečeno, aorist nesvršenih glagola imao bi iskazivati određe- 
no trajanje između dviju točaka imperfektivne radnje. Međutim, naši pri- 
mjeri čini se da nemaju tu posebnu funkciju. Većina njih znači isto što bi 
značio i imperfekt istih glagola, premda su u istom obliku potvrđeni već 
u crsl. prijevodu. Takvi su iz VHM: kleh se (i crsl. isto), hodih (i crsl.), prosih 
(i crsl.), rvaše se ... zidaše (u crsl. drugi leksemi, ali isti glagolski oblik: braše 
se ... kovaše), ufaše (crsl. prez. upvajut); iz ADM nenavidješe (u crsl. ptc. prez. 
nesvrš. gl. nenavidećeji, u VHM nesvrš. prez. nenavide). Drugi pak znače 
isto što bi značio i aorist svršenih glagola, a uglavnom i stoje prema svr- 
šenom glagolu iz crsl. predloška ili iz adekvatnoga mjesta u drugome mo- 
litveniku. Takvi su: smirah se (ADM smjerih se, crsl. smerih/smčrih se), lubih 
(crsl. vzlubih), približaše se (crsl. približiše), sramovaše se (ADM i crsl. optativ 
svrš. gl. posramovali se / da postidet se), upih (VHM uzvah, crsl. vazvah). Na 
mjestu nenavidješe iz ADM 77r u crsl. dolazi svrš. vznenavideše, ali u VHM 
116r nesvrš. prez. nenavide. Glagol pjeti čini se da nije ni imao imperfek- 
ta, osim ako potvrđeni oblik pjeh nije imperf. 7. razreda I. vrste s jatom, ali 
tu bi zaista bilo teško pretpostaviti refleks ije.?* Za pokojih se ne raspolaže- 
mo crsl. tekstom za usporedbu; u suvr. je prijevodu na tome mjestu svrš. 
glagol nastanila se (Bibl. 1969:685). Prema tome, mogli bismo zaključiti da 
je Rešetar bio u pravu ne spominjući za dubrovačke spomenike posebnu 
funkciju imperfektivnog aorista. Ali ovdje navedeni primjeri pokazuju da 
isto vrijedi i za perfektivni imperfekt. Naime, ne čujah dolazi prema crsl. 
ne slišah (što može biti i pf. i impf.)1%; stahu oba puta stoji prema svrš. gla- 
golu u crsl. prijevodu: staše, a tako i ganijehu se, krenahu se prema crsl. po- 
dvižasta se. U svemu tome bilo bi teško iščitati neku iterativnost, kao i kod 
aorista nesvršenih glagola određeno trajanje. Imperfekt svršenoga glago- 
la ovdje znači isto što i aorist svršenoga. Prema tome, mogli bismo zaklju- 
čiti da je u razmatranim molitvenicima naslijeđena formalna mogućnost 
tvorbe imperfektivnoga aorista i perfektivnoga imperfekta, ali ne i njiho- 
va nekadašnja posebna stilistička funkcija (određeno trajanje radnje svr- 
šenih glagola — iterativnost nesvršenih). Kako pojedini od navedenih pri- 
mjera gotovo doslovno slijede hrv. crsl. prijevod, vidi se da su se navede- 


valište negovo, poklonismo se mjestu gdi stahu noge riegove (Ps 130.) VHM 169 — crsl. ...i 
poklonim se na mčstč ideže stojasta nozi jego (Vajs 172) — v. i AR XVI s. v. 2. stati impf. 
% Usp. za bjeh u AR Li suvr. 


1% U suvr. je prijevodu na tome mjestu prezent: A ja sam kao gluh i ništa ne čujem 
(NZ 890). 

ne funkcije već i u njemu gubile, ali ti su primjeri ipak izravno hrvatsko cr- 
kvenoslavensko nasljeđe u razmatranim tekstovima. 


3. 2. 2. 3. Participi 


U oba molitvenika dolaze i stari oblici participa, od kojih bar za neke 
možemo utvrditi izravan trag crsl. matica. Tako u participu prezenta (u 
priložnoj funkciji) uz brojne potvrde za oblike na -će i -ći u oba molitve- 
nika dolazi po nekoliko potvrda za stare tvorbe na -e i -aje. Rešetar nigdje 
za njih ne spominje da bi to mogli biti crsl. tragovi. Potvrde iz VHM: Višni 
mudare svijet rukom drže 4r, kako ženik ishode od polače svoje (Ps 184) 6r — 
crsl. jako ženih ishode ot črtoga svojego (Vajs 20), Gospodin Isukrst izdaše upije: 
»Eli, Eli, lama cabatani?« (himan) 1411; Zakon Gospodinov neporočan obraćaje 
duše (antif.) 6v, I stupaje človjek bez simena, daroval!%! nam jest svoje božastvo 
(antif.) 68v, Nadanja naša, ... Gospodi, prišače prihodi i pomagajle] nasliduj (lit. 
mol.) 96r; ADM: Oduzimaje boje deri do konca zemle, luk slomiti će (Ps 45,4) 
lr (VHM: Oduzimajuće...), Kako cinamom i balsam aromatizaje blagouhanje dah 
(Sir 24,5) 7r, Uzdvizaje od zemle inokosnoga i od kala uznose ubogoga da namje- 
sti nega s vladavci (Ps 112.) 42v — crsl. Vazdvizaje ot zemle nišća i ot gnojišća 
vznose uboga da posadit i [=“ga'] s knezi (Vajs 148), Naviještaje riječ svoju Jako- 
bu, pravde i sudbe svoje Izraelu (Ps 1472) 44v — crsl. Vzočšćaje slovo svoje Ja- 
kovu, opravdanija svoja i sudbi svoje Iz(drai)lu (Vajs 189), te gotovo doslovno 
kao u VHM 68v: I stupaje človjek bez sjemena, darovao jest nam svoje božanstvo 
58v. Mnogo brojniji priložni oblici na -ći, -će mogu se iskoristiti za stilsko 
variranje, kao primjerice u oba molitvenika na istome mjestu, u antifoni: 
Kupjenu ku/koju vidi Mojzes goreći nu ne dogarajuće VHM 68v, ADM 58v, ili: 
k tebi uzdišemo tužeći i plačuće u sem tužnom dolu VHM 70v, ADM 60v. Zani- 
mljivo je spomenuti da u oba molitvenika na istome oficijskome mjestu (u 
responsu iza sedme lekcije Oficija od mrtvih) dolazi particip prezenta no- 
vije tvorbe (na -će) od dvaju sinonimnih crsl. glagola: Grjehujuće/Zgrješu- 
juće ja svaki dan, a ne kajavši se VHM 128v/ADM 86v.!"? 

Za poseban (sporadičan) participni sufiks -ušti, -ešti (u pridjevskoj i 
imeničkoj funkciji), koji sugerira crsl. podrijetlo, ali je očito novija književ- 
nojezična tvorevina što se postupno širi od starijih u mlađe spomenike, 
vidi u odjeljku o suglasnicima (3. 1. 2.). 


Particip preterita ne pokazuje nekih posebnosti. Ipak, spomenut ćemo 


101 U rkp. pogr. radoual. 


102 Oba su glagola potvrđena u Stullijevu rječniku — v. AR III s. v. grehovati (koji 
Stulli upućuje na griješiti) i AR XXII s. v. zgriješati sa Stullijevom napomenom da je iz 
glag. brevijara. Za taj drugi glagol hrvatske su potvrde još iz Rogovskih regula, Zića sve- 
tih otaca, Lucidara (sve tekstova pod većim ili manjim crsl. utjecajem), te iz Marulića. 

crsl. oblik prijem1%5 (s e < e i bez nastavka -še/-ši )u VHM: Utroba ne znajuće 
muža nije ockvrtena od fee put prijem 70r1% prema običnijem prijamši 54r i u 
ADM 45r na tome mjestu primivši. 

Vjerojatno su crsl. ostatak (sačuvan do naših dana u nekim vjerskim 
terminima) glagolske imenice tvorene od participa pasivnih na -šast (< 
-šbdtb) u izvedenica glagola iti (sami participi ni u jednom od molitveni- 
ka nisu potvrđeni). Tako u VHM: izašastje (4x), prišastje 89v, 90r, prišastvo 
156v; ADM:: došastje 137v, došastvo 124r, izašastje 91v, prišastje 124v, uzaša- 
stje 60v, uzišastje 124v. Jednako su tvoreni!05 i participi obstrt 75v i pogrt 
“sahranjen“ 130r (< obstrijeti, pogrjeti < obvstrčti, pogrčti!%), Te oblike Reše- 
tar ne spominje. 


3. 2. 3. Crkvenoslavenski i čakavski tvorbeno-leksički tragovi 


Kad govorimo o crkvenoslavenskim tvorbenim tragovima (čakavski su 
gotovo zanemarivi), najčešće ih moramo povezati s leksičkima, jer prem- 
da u određenim riječima prepoznajemo crkvenoslavenski tvorbeni uzo- 
rak, u nekom segmentu različit od onoga u domaćim riječima, najčešće 
se radi o preuzimanju riječi iz predloška na leksičkoj razini, tj. preuzima 
se leksem, a ne njegov tvorbeni uzorak. Pritom ne mora značiti da je ri- 
ječ koja je potvrđena već u stsl. rječnicima ujedno i crkvenoslavizam jer 
su tvorbeni uzorci dobrim dijelom praslavenski, naslijeđeni u svim sla- 
venskim jezicima. Različita je čestotnost njihova nasljeđivanja i intenzitet 
realizacije u pojedinom jeziku. Zato neki tvorbeni segment (prefiks, su- 
fiks) ili neka tvorenica njime tvorena što postoji u crkvenoslavenskom ne 
mora i u našem kontekstu biti crkvenoslavizam. Hoćemo li pojedini lek- 
sem promatrati kao crkvenoslavizam ili domaću riječ ovisi o njegovoj za- 
stupljenosti, o intenzitetu njegova sudjelovanja u hrvatskoj književnosti, 
tj. u hrvatskom (književnom) jeziku. Naravno da je strogu granicu u tome 
nemoguće povući i da su zaključci u toj problematici više-manje aproksi- 
mativni. S druge strane, jasno je da ako u riječima koje odredimo kao cr- 


105. Gotovo je identično tvoren neobičan oblik 1id prez. u futurskom značenju 
sprijam: Sprijam Gospodu u kralevstvu životnom (Ps 1144) VHM 98r, te još 2x u antifoni 
97v, 98v. ADM 62v, 63r na tim mjestima ima: Sprijati ću Gospodinu..., a crsl. Ugoždu... 
(Vajs 151). — Mikl. s. v. svprijeti navodi prez. seprinimo, -nimeši, a AR XVI s. v. 2. sprije- 
ti ima prez. sprimim. 

14. ADM 59v na tome mjestu ima: primi, vjer. pogr. umj. primio. 

105 Po stsl. uzorku: glagoli s infinitivnom osnovom na -i-,-č-, -g- tvore ptc. pas. 
nastavkom -fv. 

106 Mikl. navodi oblike: pogrebvsti, pogreti, pogrčti, pogrčsti, a glagola obvstrvti, 
obvstrčti nema, ali ima strčti. AR IX ima opstrijeti s potvrđenim ptc. pas. obstrt, od du- 
brovačkih pisaca potvrđen u Đorđića i u Bellinu rječniku; AR X uz glagol pogrepsti na- 
vodi samo ptc. pas. pogreben. 

kvenoslavizme naiđemo na ikavizam, onda je to sasvim sigurno trag crsl.- 
čak. predloška. 


U imeničkoj tvorbi najčešće se crsl. tragom (zapravo tvorbenim utjeca- 
jem) smatra odglagolna tvorba imenica na -je (< -vje), uglavnom apstrak- 
tnih, ali i konkretnih značenja, i to i od svršenih i od nesvršenih glagola. 
Međutim, književnojezična potreba za imenicama te vrste mogla je isko- 
ristiti crsl. poticaj, ali i naći rješenje za njihovu tvorbu u domaćem (iz pra- 
slavenskoga naslijeđenom) sustavu, budući da su one u hrvatskoj latinič- 
koj književnosti od najranijih vremena izrazito brojne. Kao najočitiji pri- 
mjer može poslužiti Šibenska molitva, gdje su one u strukturi pjesme jedno 
od najznačajnijih izražajnih sredstava.!" I kao što se za gotovo sve riječi 
u našim molitvenicima u kojima prepoznajemo crkvenoslavenski tvorbe- 
ni uzorak može utvrditi da su preuzete na leksičkoj razini, najčešće to vri- 
jedi i za imenice navedene tvorbe. 


Od spomenutih (mnogobrojnih) imenica na -je potvrđenih u oba ili 
samo u jednom od razmatranih molitvenika navest ćemo samo neke od 
onih koje u starohrvatskom jezičnom kontekstu možemo smatrati leksič- 
kim crkvenoslavizmima, osobito one što se javljaju u oba molitvenika i one 
za koje imamo (uglavnom u prijevodu psalama) izravnu potvrdu da su u 
naše molitvenike ušle iz crsl. predložaka. Takve su npr. djelanje/dilanje!9 
“djelo, djelovanje“ — u VHM je zastupljen i ijekavski i ikavski oblik: ... pri- 
slatki Isukrste, koji po vo[li] Oca i po djelanju Svetoga Duha po smrti tvojoj uskr- 
snuo si (izvanof. mol.) 152r, ...dilanja vole naše i svijeh rab tvojih spasenjem tvo- 
jim hrlosti uredi (of. mol.) 33v, što u ijekavskom obliku: ... / djelanja vole naše 
i svijeh rab tvojih spasenjem tvojim hrlosti uredi u ADM postaje formula koja 
se ponavlja 7 puta; dostojanje — u VHM dolazi u raznim značenjima “za- 
sluga; dostojanstvo; milost; imanje, baština“ (uk. 7x), od kojih opet molitve- 
no Vizdi pomozite da kada ftih dostojanja počitamo otačtva da naslidujemo 33r (u 
znač. zasluga“) u ADM postaje formula: Vazdje pomozite da kada nih dostojan- 
ja... (8x) uz još 6 potvrda za ostala značenja; ishođenje “izlazak': Gospodin 
sabludet ishođenje tvoje odsele i dovijeka VHM 40r, Gospodin sahranio uhođe- 
nje tvoje i ishođenje tvoje odsele i dovijeka ADM 27v; ispravlenje 'uzvisivanje, 
uzdizanje“ (?) (doslovan prijevod lat. correctio): ...pravda i sudba ispravlenje 
pristolja riegova / ...pravda i sudbe ispravlenje prijestolje riegovo (1)1% (Ps 96.) 
VHM 14v/ADM 3r — izravno iz crsl. ...pravda i sudba ispravlenije prčstola 


107. Približno dvije trećine Šibenske molitve čini formula: Gospoje, ti si ... isplftenje, 
proslavlenje, pozdravlenje, obsijanje, saznanje itd. 

198 U ovom se odjeljku imenice navode u nominativu, pridjevi u nominativu m. 
r., glagoli u infinitivu. 

10%  Pogrešan padež. 

jego (Vajs 123), prema lat. Iustitia et iudicium correctio sedis eius (u drugoj lat. 
verziji: Iustitia et ius fundamentum sunt solii eius); objetovanje/obitovanje 
“obećanje“: Da dostojni budemo obitovanjem/objetovanjem Krstovijem! (resp.) 
VHM 59v/ADM 51v; osnovanje “temelj': Osnovanja negova na gorah svetijeh 
(Ps 86,) VHM 12r, ADM 1r — izravno iz crsl. osnovanija jego na gorah sve- 
tih (Vajs 110); ponošenje “'poruga, pogrda“: I mnogo ispunena jest duša moja 
ponošenja slobodnijeh i poniženja oholijeh / I mnogo napunena jest duša naša po- 
nošenja zla nepravednijeh 1 pogrđenja oholijeh (Ps 122,) VHM 43r/ADM 32r 
— izravno iz crsl. Najpače naplni se duša naša ponošenija gobzujućih!19 i uni- 
čeženija grdih (Vajs 168); popuzenje “poskliznuće“: Jere slobodi dušu moju od 
smrti, ... noge moje od popuzenja (Ps 1144) VHM 98r, ADM 62v — izravno iz 
crsl. ... nozi moji od popiznovenija (Vajs 151); projavlenje “objava, otkrivenje": 
...svitlost/svjetlost na projavlenje svijeh jezika... (Lk 2.) VHM 60r/ADM 51v; 
razdjelenje/razdilenje “dvojba, nedoumica' + smišlenje promišljanje, raz- 
matranje neke ideje, zabrinutost' + smiješanje združivanje“ (?): Bog i človjek 
stvoren jest ... ni smišlenjem mučen ni razdilenjem / Bog človjek stvoren jest ... ne 
(!) smiješanjem mučen ni razdjelenjem (antif.) VHM 69v/ADM 59r; svedenje 
(stsl. svvćdćnije, ekav.) “shvaćanje, spoznaja' možda i “ispovijedanje vjere, 
vjersko uvjerenje“!!! (ako bismo riječ tumačili prema stsl. svvedenije kao gl. 
im. od glagola svvesti, ona bi mogla imati i konkretno značenje (naseobina, 
naselje, dom/!!?): Svedenja naša, molimo te, Gospodi, pohodeći očisti da prišad 
sin tvoj, Gospodin naš Isukrst, sa svimi svetimi svojimi, pripravleno najde/nađe u 
nas sebi pribivalište (of. mol.) VHM 63v/ADM 54v i dr. Pogrešna je upotre- 
ba imenice obličje (odimenička tvorba!) u znač. “optužba' prema crsl. obli- 
čenije: Stvori osvetu u jezicih i obličje u pocih (Ps 149.) VHM 29r — izravno iz 
crsl. Stvoriti mast v jaziceh/jeziceh i obličenije v ludeh (Vajs 190), ADM 16r: Za 
učiniti osvetu u narodijeh, pokaranja u puocijeh. 

U svakom od molitvenika potvrđen je jedan član značenjski opreč- 
nog para: smirenje “poniznost', ikav. / nesmjerenje “uznositost, oholost“: 
Jere prizri na smirenje rabe svoje (LK 1,6) VHM 55r — crsl. Jako prizrč na 


10 Stsl. gobozovati/gobozevati “obilovati“ (Damj.). 

HNIUAR XVII pod zajedničkom natuknicom svjedere i svjeđerie pod a. uz znač. 
»obavijest, znane« navode se potvrde iz korespondencije Dubrovačke kancelarije sa 
srp. i bos. velikodostojnicima 13.— 15. st., među kojima ima i ekavskih primjera. Re- 
levantna značenja navode se pod b. »saznane, spoznaja, svijest« i pod d. »ispovijedane 
vjere«, gdje u primjeru iz S. Budinića svjedenje i svidenje dolaze uz atribut naš, kao ov- 
dje u primjerima iz VHM i ADM. 

112 Tako je autorica riječ protumačila u najnovijem članku u časopisu »Dubrov- 
nik« (Malić 2007:184). — Mikl. glagol svvesti tumači s “deducere“, kojemu je jedno od 
značenja naseliti, osnovati“ (v. Mar. 1). 

smčrenijeH5 rabi svojeje (Vajs 205) / Po mnoštvu nesmjerenja riih iždeni fih (Ps 
511) ADM 69r — crsl. ...po množastvu nečistija ih (Vajs 4). Zanimljiva je u 
VHM (prevedenica?) lubvagrjenje prema sintagmi u ADM: Za me mučen jesi 
lubvagrjenjem (himan) VHM 142r, Ki za me mučen jesi lubavju grjejanja ADM 
98r — lat. ...qui pro me passus es amoris ardore!l*. Samo u VHM potvrđeni 
su neki crkvenoslavizmi navedene tvorbe izravno preuzeti iz crsl. prijevo- 
da psalama, npr. izrvanje nasilno čupanje iz čega“: Da budut kako trava koja 
priđe izrvanljla isahnet (Ps 1284) 57v — crsl. Da budut jako trava na zdanih, 
jaže prežde izvanija issahnet (Vajs 171); pričestje “sastavni dijelovi“ (?) možda 
“zajednica“ (?)!!?: Jeruzaleme, koji si / Jerozolime, koji jesi zidan kako grad koga 
pričestje negovo na kupu (Ps 121.) 40v/51r — crsl. ...jako grad jemuže pričestje 
jego vkup!l$ (Vajs 157), lat. Jerusalem quae aedificatur ut civitas cuius partici- 
patio eius in idipsum; sritenje “susretanje, dolazak ususret', ikav.: Od višne- 
ga neba izašastje negovo. I sritenje negovo do konca regova (Ps 18) 6r — crsl. 
Od načetka nebese ishod jego. I sretenije jego do konca nebese (Vajs 20), lat. Et 
occursus eius usque ad summum eius; ustrmlenje “bujica, nagli tijek vode“: Ri- 
ječno ustrmlenje, uzveselit se grad Božji (Ps 455) 11r — crsl. Rččna ustrmlenija 
veselet grad Božji (Vajs 57); uznošenje “uzdizanje, slavljenje“: Uznošenja Bož- 
ja u grklanih i mči oštri u rukah ih (Ps 1494) 28v — crsl. Vznošenija Božija v 
grtanih jih i mči obojudu ostri v rukah jih (Vajs 190). Za niz drugih primjera 
nemamo takvih izravnih potvrda kao što su crsl. prijevodi psalama, npr. 
obstuplenje “opsada, obruč'; porablenje podjarmljenost, podložnost“; udr- 
žanje (imanje, posjed, baština“: ] u stranah Boga moga dostojanje i u ispunenju 
svetih udržanje moje (Sir 24,9)!!7 18v, 44r; ustrojenje “organizacija, red' mož- 
da “međusobni politički odnosi (?): Da gospodi krstjanskoj mir i pravo ustro- 
jenje dati spodobiš, tebe (molimo)! (lit. molitva) 91r i dr. 

Ponekad su potvrđeni parovi imeničkih istoznačnica sa sinonimnim 
sufiksima, pri čemu je bar jedan član para crkvenoslavizam. Takav je npr. 
već spomenuti crsl.-domaći par Gospod, Gospodar / Gospodin, Gospodi- 
nov, pri čemu u VHM dolaze oba člana para, a u ADM je redovito Gospo- 
din, Gospodinov, dok je imenica (ime) Gospod potvrđena samo u vokativu u 


115. U tekstu iz Lobkowiczeva Psaltira: smerčnije, što ukazuje na ekavizam i prekla- 
panje s primarnim €; u tekstu iz Pariškoga kodeksa: smčrenije. 

14 Lat. citat navodi Fancev (1934:67, bilj. 27). 

15. Mikl. pričestije tumači »participatio, communio, hereditas«; Mar. za participa- 
tio navodi znač. »sudjelovanje, dioba, razdioba«, a za communio »zajedničko sudjelo- 
vanje u nečemu, zajedništvo, zajednica, savez«; AR XI s. v. pričešće pod a) navodi znač. 
»dioništvo«. 

116. Tako i ĆDM 40v: ...kako grad koga pričestje riegovo va kupje; ADM 28r: ...kako grad 
koga je zdjelenje riegovo na kupi; TDM 37v: ...kojega općenje riega u samom sebi. 

17 Zaisti biblijski stih AR XIX donosi potvrde iz ZL, BL i RL. 

zazivu Gospodi, pomiluj! (v. odjeljak 3. 2. 1.). Navest ćemo još neke primje- 
re dvojake tvorbe, bez pretenzija na iscrpnost. Pritom treba spomenuti da 
je sufiks -stvo često izrazito crsl. obilježen, a ipak su u potvrđenim paro- 
vima dvojake tvorbe ponekad upravo riječi njime tvorene »narodskije, hr- 
vatskije« od drugoga člana para. Npr. dostojanje u znač. “dostojanstvo, di- 
gnitas' (crsl.) / dostojanstvo: u VHM je potvrđeno samo dostojanje (5x), u 
ADM dostojanje (12x i 2x u znač. “milost') i dostojanstvo 66r; obilstvo (crsl.) 
/ obilje — AR VIII za obilstvo donosi samo nekoliko potvrda, od toga nijed- 
nu iz hrv. rječnika, dok je obilje obilno potvrđeno!!? (uz Stullijevu napome- 
nu da je iz rus. rječnika), pa je riječ očito odomaćena: VHM ima samo obil- 
je (4x) uz dva hiperijekavizma objelje, ADM obilje (4x), ali i obilstvo: Kako- 
no obilstva i pritilostva puni se duša moja (Ps 624) 12r; otačastvo (crsl.) / očin- 
stvo (domaće — tvorba od druge osnove) “rod, pleme": Prinesite Gospodinu, 
otačastva narocka, prinesite Gospodinu slavu imenu regovu! (Ps 95;) ADM 2v 
/ Prinesite Gospodu, očinstva naroda, prinesite Gospodinu slavu imenu negovu! 
VHM 13v; nije sinonimno otačtvo “baština' VHM 33r, ADM (7x — rečenica 
iz VHM u ADM postaje molitvena formula!!?); prišastvo (crsl.) / prišastje 
(vjer. domaća knjiška tvorba)!?: VHM ima i prišastvo (izvanof. mol.) 156v 
i prišastje (lit.) 89v, a ADM samo prišastje (lit.) 124v; svidočba, svjedočtvo 
(crsl.) / svjedočastvo, svjedočanstvo, svidočastvo, svidočanstvo (odoma- 
ćeno): VHM svidočba 115r, svidočastvo 140r, svidočanstvo 51v, sve u znač. 
“svjedočanstvo', ADM svjedočtvo (2x), svjedočastvo (2x), svjedočanstvo (2x), 
ali jednom i ishitreni oblik svjedočast: poveden bi Isus k Pilatu krivom svje- 
dočastju, mnozijem svađenjem (himan iz Ofičja sv. krsta) 96r (VHM 140r na 
tome mjestu ima: krivim svidočastvom); drugo je svjedokovanje, svidoko- 
vanje svjedočenje“ (od stsl. trajnoga glagola svvčdokovati); umilenje (crsl.) 
/ umilenstvo: VHM umilenje (2x), umilenstvo (4x), ADM samo umilenje 77r, 
pri čemu treba reći da te dvije riječi i nisu prave istoznačnice!?!; veličje 
(crsl.) / veličastvo — veličje!?* dolazi samo u VHM, a veličastvo i u ADM: 
Jere je polak Gospoda milosrdje negovo i veličje polak nega odkupa (Ps 129.) 100v, 
veličastvo VHM 7x, ADM 6x; vojinstvo (crsl.) / vojska: ...tebe mučeničaska 


18 Mikl. navodi obilije, obilonostb i obilvstvo kao sinonime sa znač. »abundantia«. 

11%. V. naprijed kod imenica na -je primjer uz dostojanje. 

10 U AR X prišastvo je potvrđeno samo iz Stullijeva rječnika, glagoljaške književ- 
nosti i Budinića; prišašće je obilno potvrđeno u rječnicima i književnosti. 

121. U crsl. rječnicima dolazi samo umilenije. AR XIX umilenstvo tumači »svojstvo 
onoga što je umileno, ponizno, pokorno, poslušno, podložno«, umilerie »stane, u ko- 
jem se što komu umililo, u kojem je što komu omililo, postalo milo; radna, kojom se 
tko ponizio, snizio, pokorio«, s time da za umilenje nema hrv. rječničkih potvrda, a i 
književne su dosta malobrojnije nego za umilenstvo. 

122. Odpridjevna tvorba — usp. naprijed spomenuto obličje odimeničke tvorbe. 

pravo svijetla vojinstva slave (Te Deum) VHM 71v (ADM 8r i FDM na tome 
mjestu imaju: ...febe mučenika svijetla hvali vojska); s vojinstvo djelomično se 
značenjski preklapa i vojštenje: Ako ustane u menje vojštenje, u tozi ja ufam 
(Ps 26.) VHM 117r (na tome mjestu ĆDM 113r ima: Ako ustane suprotiva 
meni vojska, u ovoj ja ufam, ADM 78r: Ako ustane na mene boj...) — crsl. Ašće 
stanet na me bran... (Vajs 29). 


U pridjevskoj tvorbi ima vrlo malo crsl. tragova. Tako uz već spomenu- 
ti pridjevski par Gospodari / Gospodinov možemo navesti i posvojni pri- 
djevski par Jakobal / Jakobov: Jakobal dolazi u VHM, i to samo u Nid m. r. 
u sintagmi Bog Jakobal 11v, 12r; Jakobov u VHM dolazi 9x, u ADM 8x. Starije 
Jakobal (tvorba starim posvojnim sufiksom -j sepentezom i sekundarnim g) 
nije samo crsl. tvorba, ali najvjerojatnije jest trag crsl. predloška. Vrlo je vje- 
rojatan crsl. trag pridjevska tvorba grjehovan “grešan'12? (stsl. grčhovvno): 
AR VIII s. v. grehovan navodi potvrde iz Stullijeva rječnika, glag. Naručnika 
i iz Budinića, uz jednu iz Mon. serb. 13. st., koja bi mogla biti i dubrovač- 
ka — Primi molenja naša da nas i svijeh raba tvojih kojih grjehovna okova!?* za- 
tezaju [pomilovanje?] milostivne tvoje milosti da odriješit (lit. mol.) VHM 94r 
(ADM 128v na tome mjestu ima: ...primi molitvu našu da nas i sve rabe tvoje 
kojijeh grijehov okovi stiskaju pomilovanje tvojega blagodjectva odriješit). 

I u glagolskoj je tvorbi neusporedivo manje crsl. tragova nego u ime- 
ničkoj. Među glagolima s različitim prefiksima najznačajniji je crsl.-doma- 
ći glagolski par pomilovati( koga) / smilovati se (na koga) i gl. im. pomi- 
lovanje / smilovanje, koji se osim prefiksom razlikuje i rekcijom. U oba je 
molitvenika znatno češći glagol pomilovati, pri čemu su najbrojnije potvr- 
de za 3jd imperativa pomiluj (uvijek u obraćanju Bogu): VHM 69x, ADM 
54x. Ostali oblici (koji su također — izuzev dva primjera za 2" impera- 
tiva — vezani uz Boga) u VHM dolaze 7x, u ADM 4x, imenica pomilovan- 
jeu VHM 7x, u ADM 5x; smilovati se u VHM 3x, u ADM 10x, smilovanje u 
VHM 2x, u ADM 7x. Treba napomenuti da je glagol pomilovati izrazito naj- 
frekventniji glagol u oba molitvenika, što je u skladu sa srednjovjekov- 
nim poimanjem Boga kao strašnoga/gnjevnoga suca, kojega treba moliti i 
umoliti da se smiluje grešnomu ljudstvu. S druge strane taj je glagol poka- 
zatelj snažne ukorijenjenosti slavenske bogoslužne i molitvene tradicije u 
dubrovačkoj latinaškoj vjerskoj sredini. Uz navedeni glagolski par dolazi 
još i sinonimni glagol smilosrditi se (od druge osnove), koji nije potvrđen 
u stsl. rječnicima, dok u AR XV dolazi glagol iste osnove smilosrdovati se, 
potvrđen samo iz glag. Kolunićeva zbornika — Gospodine, smilosrdi se grije- 


123. Premda treba napomenuti da prijev grješan/grišan u ovim molitvenicima nije 
potvrđen. 


124. Imenica okovo u sr. r. nije potvrđena ni u stsl. rječnicima ni u AR-u. 

hu momu (Ps 2) VHM 115r12, ...u zloći našoj ti se smilosrdi (Ps 64,) VHM 
133v, ADM 91r1“6, 


Samo vokalizacijom/nevokalizacijom prefiksalnoga slaboga poluglasa 
i asimilacijom po zvučnosti s time u vezi razlikuju se glagoli i gl. imenice 
sablusti, sabludenje / zblusti, zbludati, zbludenje “očuvati; čuvati“, “oču- 
vanje, obrana, zaštita“, pri čemu su oba člana tvorbenoga para crkvenosla- 
vizmi — VHM sablusti (8x), sabludenje 161r / VHM zblusti (4x), zbludati (4x), 
zbludenje 7r; ADM samo zblusti (4x), zbludati (4x). Sinonimni je par sahra- 
niti, sahranenje / shraniti — VHM sahraniti (9x), sahranenje 165r, shraniti 
(2id imper. shrani)113r, 161v; ADM sahraniti (10x), shraniti (12x), pri čemu 
drugi član para ima i (nepotvrđeno) znač. “smjestiti'1?7: U mjesto paše, ondi/ 
ondje me shrani (Ps 22.) VHM 113r/ADM 75r prema lat. In loco pascuae ibi 
me collocavit; crsl. v meste/mčst& pastovna tu me vseli/vselit (Vajs 25). Prema 
AR XIV s. v. sahraniti (se), sahranene, shraniti, shranene te su riječi u hrv. rječ- 
nicima i tekstovima obilno zastupljene sve do u 18. st. (osobito primjeri s 
vokalizacijom prefiksalnoga poluglasa), te ih u principu ne bi trebalo sma- 
trati crkvenoslavizmima, ali za njihovo hrv.-crsl. podrijetlo u našem sluča- 
ju govori provjera na psalamskim primjerima iz VHM. Naime, gdje god 
u VHM u psalmima dolazi sablusti/zblusti i izv., u crsl. prijevodu psalama 
iz Vajsa upotrijebljen je glagol shraniti (pa i osnovno hraniti umj. blusti), uz 
jedan izuzetak, u kojem je na mjestu sablude iz VHM 52r (Ps 126.) u Vajsa 
169 strčžet (ADM 43v: zblude). S druge strane, sahraniti/shraniti, sahranenje u 
VHM uopće ne dolaze u prijevodu psalama, nego u oficijskim, litanijskim 
i izvanoficijskim molitvama, himnima, versima i antifonama, opet uz je- 
dan izuzetak, kad shraniti dolazi u Ps 22, ali u već spomenutom drugom 
značenju: shrani VHM 113r (i ADM 75r) — vselit (Vajs 25). Prema tome, 
treba zaključiti da su u naše molitvenike oba sinonimna para ušla iz crsl. 
predložaka, ali da je već i u hrv.-crsl. jezičnoj redakciji glagol hraniti s izve- 
denicama postajao običniji od blusti i izvedenica, a s druge strane da je za 
dubrovačke prijevode psalama poslužio neki crsl. predložak različit od 
onih što ih je objavio Vajs. 

Neke glagolske tvorenice sa sufiksima -ovati, -evati (bez obzira na to što 
su to sufiksi i domaćega tvorbenog sustava) ukazuju na tragove crsl.-čak. 
predložaka, pri čemu su one tvorene sufiksom -ovati izrazitije crkvenosla- 


125. ADM 76v na tome mjestu ima: smiluj se — crsl. ...ocesti/ocčsti greh/grčh moj (Vajs 
27), a prema njemu i CDM 11v: ...očisti grijeh moj (stsl. ocčstiti “očistiti'). 

126. DP: zlobam našijem ti ćeš se smilovati — crsl.... nečistija naša ti ocčstiši (Vajs 76), a 
prema njemu i CDM 124r: ...nečistja naša ti očistiš. 

127. Na to bi se značenje mogla odnositi potvrda u AR XIV pod b. »spremiti« iz 
Jačkih nar. pjesama (iz Istre — o pticama u gnijezdu). 

venski obilježene, a tvorenice sufiksom -evati čakavski. Od glagola tvore- 
nih sufiksom -ovati koji se mogu smatrati crsl. leksemima u razmatranim 
su molitvenicima potvrđeni: grjehovati (stsl. grčhovati) uz *zgrješivati (ili 
*zgrješevati)!? “griješiti“: AR III s. v. grehovati navodi Stullijevu rječničku 
potvrdu s uputom na griješiti, a od književnih samo je jedna iz Kavanjina 
— Grjehujuće ja svaki dan, a ne kajavši se... (resp.) VHM 128v (ADM 86v na 
tome mjestu ima: zgrješujuće ja..., što može biti od *zgrješivati ili *zgrješeva- 
ti); pokazovati se (stsl. pokazovati /se/) uz pokaživati (dijal.) pokazivati se, 
ukazivati se': AR X s. v. pokazovati pod b) navodi Stullijevu rječničku po- 
tvrdu (ostendere, monstrare, demonstrare), te potvrde iz Dubr. kancelarije 
15. st, Budinićevu i Mrnavićevu; s. v. pokaživati potvrde su iz više rječnika 
i iz raznih krajeva — oboje u ADM: Za pokazanje kojijem se je pokazovao če- 
trdeseti dana po svom uskrsnutju (izvanof. mol.) 137r, ali i: Prima listu ki se od 
vjetra otrunjuje pokažuješ uzmoštvo tvoje (Job 13,5) 79v (VHM 118v na tome 
mjestu ima također dijalekatsko: ukažuješ meni...); posramovati se (stsl. po- 
sramovati) uz posramiti se posramiti se“: AR XI s. v. posramovati od rječnič- 
kih potvrda donosi Della Bellinu i Stullijevu, a od književnih iz glag. Na- 
ručnika i Transita, Ant. Dalmatina, te iz Budinića, Glavinića, Đorđića i Baši- 
ća — Da postidet se i posramuju se vakup ištuće duše moje (Ps 69.) VHM 92r1?? 
— crsl. Da postidet se i posramet se... (Vajs 85), Da se ne posramuju u vijek! (Te 
Deum) ADM 9r, Posramovali se i smutili svi neprijateli moji (Ps 6,,) ADM 70v 
— crsl. Da postidet se i smetut se vsi vrazi moji (Vajs 5), suvr. Neka se postide... 
(NZ 846), ali i: Postidili se i posramili svi koji nenavidješe Siona (Ps 128.) ADM 
49v; prisegovati “prisezati': Mikl. ima samo prisegati, prisezati, AR XII do- 
nosi potvrdu iz BL — I koji slušahu/hvalahu mene suprotiva meni prisegovahu 
(Ps 10149) VHM 81r/ADM 116r1%; sramovati sel*! “sramiti se, stidjeti se“: 
Mikl. donosi samo gl. im. sramovanije, u AR XVI s. v. sramovati se potvrde 
su iz svih rječnika, ali ipak uz Stullijevu napomenu da je riječ iz glag. brev., 
a knjiž. su potvrde brojne, od izdanja senjske glag. tiskare do pisaca 18. st., 
uz jednu dijalekatsku rapsku, koja pokazuje da je to mogao biti i domaći 
sufiks — Sramo//vaše se i smutiše svi neprijateli moji (Ps 6,1) VHM 107v//108r, 
Zloću patim i prid tobom se sramuju (veras) VHM 113r, ADM 74v, Ne sramu- 
ju se, ni rugaju [mnom]/mnom neprijateli moji (Ps 24.) VHM 114r/ADM 75v; 
spomenovati se “sjećati se“: Mikl. navodi samo svpominati, u AR XVI po- 
tvrde su iz Della Bellina, Jambrešićeva i Stullijeva rječnika, iz Dubr. kan- 
celarije 14. st. i Mon. croat. 15. st., glag. Naručnika, dubr. Libra i uglavnom 


128. Oba glagola nepotvrđena. 

122. ADM 126v: Budite porugani i zasramleni... 

180. Crsg]. klriahu se (Vajs 128). 

181 Glagol sramiti se ne dolazi ni u VHM ni u ADM. 

dubr. pisaca 16.—17. st. — Zato/Zatoj se spomenuju jere kakono/kako kao uči- 
nio si mene (Job 104) VHM 112v/ADM 74r, Zatoj se spomenuju od tebe, Gospo- 
dine (Ps 41.) VHM 126v (ADM 85r: Zatoj se spomenulhl]...); svjedokovanje, 
svidokovanje “svjedočenje“ (od stsl. svvučdokovati): Mikl. ne navodi imeni- 
cu, au AR XVII dolazi samo u tri mlađa pisca (17.—18. st.), ali glagol svje- 
dokovati dobro je potvrđen 14.—18. st. od isprava Dubr. kancelarije preko 
izdanja senjske glag. tiskare i latiničkih lekcionara ZL, BL i RL do Maruli- 
ća i mlađih čak. i štok. pisaca — VHM: svidokovanje Gospodinovo 6v, svido- 
kovanja tvoja virna 22r, ADM:: svjedokovanje riegovo 76v, 77r; usramovati se 
(crsl.) posramiti se, postidjeti se“: i Mikl. i AR XIX za svrš. gl. navode samo 
usramiti se, s time da je u AR-u jedina hrv. potvrda iz Stullijeva rječnika uz 
napomenu da je iz glag. brev. — Uzvratiše se sada i usramovaše koji mišlahu 
menje zla VHM 123v. 


Samo u ADM potvrđena su tri glagola tvorena sufiksom -evati: obsluže- 
vati “slušati, podržavati“ (?)!%%: Ako zlobe budeš obsluževati, Gospodine, Gos- 
podine, tko će ustrpjeti? (Ps 129.) 50r, 63v — VHM 100r na tome mjestu 
ima svrš. glagol: Ako zloću obslužiš, Gospodine... crsl. Ašte bezakonija nazri- 
ši, Gospodi... (Vajs 171), suvr. Ako se, Jahve, grijehć budeš spominjao... (NZ 
1023); posvećevati “prinositi žrtvu; slaviti, častiti “ (Mikl. samo posvešta- 
ti): Volno budu posvećevati tebje... (Ps 538) 22r — VHM 35v: Volno svetim ime- 
nem tvojim tebi ispovijem se u imenu tvomu, crsl. ...i voleju požru!?5 tebe (Vajs 
65), suvr. Od srca rado ću ti žrtvovati... (NZ 911); smješevati miješati“ (Mikl. 
samo svmčšivati): ... pepeo kako kruh blagovah i pitje moje s plačem smješevah (Ps 
101,9) ADM 116r — VHM 81v: miješah, crsl. ...i pitje s plačem rastvarah (Vajs 
128), suvr. ...a piće svoje miješam sa suzama (NZ 978). Obično se drži da je 
glagolski sufiks -evati karakterističan za čakavštinu, ali analiza potvrda u 
AR-u pokazuje njegovu nešto širu zastupljenost. Naime, nijedan od nave- 
denih glagola nema zasebnu natuknicu u AR-u, ali se potvrde za njih na- 
laze uz glagole na -ivati. Tako su u AR XI s. v. opsluživati potvrde za opslu- 
ževati dosta brojne, uglavnom iz čak. pisaca (i iz Vrančićeva rječnika), ali i 
iz ponekog dubrovačkog, kotorskog i bosanskog; s. v. posvećivati u AR XI 
u uvodnoj se obradi za sufiks -evati upućuje na primjere, kojih je svega ne- 
koliko iz 17.—18. st., dok se u AR XV s. v. smješivati navodi Stullijeva napo- 
mena da je iz rus. rječnika uz svega još dvije potvrde, od kojih nijedna nije 
za sufiks -evati. Iz rečenoga proizlazi da navedeni glagoli u ADM ne mo- 
raju biti čakavski tragovi. 

Izrazit su crsl. tvorbeno-leksički trag složenice kojima je prvi sastavni 


132. U stsl. nema izvedenica iz osnove obvslug-/obosluž-. 
18%. Mikl. za požrčti navodi znač. »sacrificare«, Damj. za požroti/požreti »prinije- 
ti žrtvu«. 

dio prilog blago- i koje su tvorbeni kalkovi prema grčkom uzoru.!5* U toj su 
tvorbeno-leksičkoj skupini zastupljene imenice, pridjevi, prilozi i glagoli. 
Njihova je upotreba u razmatranim molitvenicima uglavnom neovisna o 
crsl. predlošcima kojima raspolažemo, što znači da su ušle u opću upotre- 
bu u vjerskoj literaturi. Potvrđene su: blagodjetan, blagoditan, blagoditni 
(poim.); blagodjetno, blagoditno (stsl. blagodčtvnvo, blagodčtono) “milostiv, 
dobrostiv; blagotvoran; ponizan“, pril. “milostivo, dobrostivo; blagotvor- 
no“ — u VHM potvrđeni su ikavski oblici, u ADM ijekavski: Lijepa stvorena 
jesi i blagoditna u čistoćah tvojih (antif.) VHM 53v / Lijepa stvorena jesi, blago- 
djetna u naslađenju tvomu ADM 45r, Usliši, molimo te, Gospodi, da naukup nam 
odpuštenje svijeh grijehov podaš, blagoditan mir (of. mol.) VHM 94v, Ispra- 
vi krotke i nauči u pravdi blagoditne putu svomu (Ps 244) VHM 115r /...blago- 
djetne pute tvoje ADM 76v1, ...vesele se sijući blagoslivlajuće vijenac ljeta bla- 
goditnim tvojim/blagodjetnijeh tvojih (Ps 64,2) VHM 134v/ADM 91v!%; Bla- 
goditno/Blagodjetno čini, Gospodine, u dobri/dobroj voli tvojoj Sionu (Ps 50,4) 
VHM 132v/ADM 90v!?". Sinonimi blagodijanje (stsl. blagodčjanije) i blago- 
djectvo “dobro djelo; dobročinstvo“ različite su tvorbe, pri čemu drugi od 
njih nije potvrđen ni u stsl. rječnicima ni u AR-u (Mikl. ima blagodčtelvstvo, 
AR I blagodjetelstvo), pa će biti novija izvedenica prema blagodjet, a dola- 
zi samo u mlađemu ADM — Sveta puti, ti me očisti krvi i blagodijanja reku- 
ćega (? nečitko i sadržajno nejasno — izvanof. mol.) VHM 150v; Jere će Bog 
dati blagodjectvo i zemla naša dati će plod svoj (Ps 84,3) ADM 23r1%, Bože, pri- 
mi molitvu našu da nas i sve rabe tvoje ... pomilovanje tvojega blagodjectva odrije- 
šit (lit. mol.) ADM 128v. Sve su ostale potvrde te skupine iz VHM:: blago- 
oborian “zapahnut miomirisom' (pridj. postanjem od ptc. pas. gl. blagoo- 
bosttati “širiti ugodan miris“, koji nije potvrđen — Mikl. ima samo imenicu 
blagooborianije »gratus odor«): Blagooboniani masti tvojih, Marijo, djevi uzmo- 
liše te velmi (antif.) 44r; blagouhanje 'miomiris' (Mikl. blagoohanije »odoris 
suavitas«): u AR I s. v. blagouhane jedina je hrv. potvrda iz Stullijeva rječni- 
ka uz napomenu da je iz glag. brev. — Kako miro izabrano dala si miris blago- 
uhanja, sveta Bogorodice (antif.) 7v, ...kako miro izabrano dah vontu blagouhan- 
ja (Sir 24,5) 47v, ...mast moja pridraga da vortu blagouhanja (antif.) 50r — usp. 
blagovoranje; blagovoliti “biti dobrostiv, činiti dobro“: AR I navodi znač. 


184. Prema lat. su uzoru tvorene riječi s prvim sastavnim dijelom dobro-, vrlo za- 
stupljene u hrvatskom (književnom) jeziku od najstarijih vremena do suvremenosti, 
pa premda neke od njih dolaze i u stsl., ne treba ih uzimati kao crkvenoslavizme. 

185 Na tom je mjestu u crsl. ...i naučit krotkije putem svojim (Vajs 27). 

186 Crsl. Blagosloviši včnac Ičta blagostine/blagosti tvojeje (Vajs 77). 

187. Crsl. Ublaži, Gospodi, blagovolenijem tvojim Sion (Vajs 63). 

1588. Crgl. Ibo Gospod dast blagost... (Vajs 109), a prema njemu i VHM 36v: Jere Bog 
da blagost... 

»benevolum facere« s jedinom potvrdom iz Š. Budinića, pa je riječ očito 
hrv. crkvenoslavizam tvoren po već usvojenom tvorbenom uzorku! — 
...jere blagovolit Gospod puokom svojim (Ps 149,) 28v — crsl. jako blagovolan/ 
blagovolen Gospod ludem svojim (Vajs 190); blagovottanje “isto što blagouhan- 
je: Mikl. navodi samo blagovonije, a AR I uz blagovone Stullijevu napomenu 
da je iz rus. rječnika — ...kako cinamom i balsam aromatičane blagovonanje dah, 
// i kako miro izabrano dah voriu blagovorianja (Sir 244,15) 19r//19v.149 


Zaključak 


Ovaj je prilog nastavak višegodišnjih autoričinih nastojanja da tragom 
crkvenoslavizama u srednjovjekovnim hrvatskim latiničkim spomenicima 
ukaže na dubinsku povezanost glagoljaške i latinaške kulturne i bogosluž- 
ne sredine kao i književnosti što je iz tih sredina potekla i njezina jezika. 
Ta se nastojanja neizbježno naslanjaju na nezaobilazan Fancevljev prilog 
iz 1934. godine o vezama hrvatske (crkvene) latiničke i glagoljičke književ- 
nosti, koji godinama u stručnoj literaturi nije imao onaj odjek što ga zaslu- 
žuje, uglavnom zbog ukorijenjena filološkog stajališta o netrpeljivosti i ne- 
postojanju bilo kakvih jezičnih i inih veza između »latinaša« i »glagolja- 
ša«. S druge strane, kako se ovom prigodom radi o dubrovačkim spomeni- 
cima, ne mogu se izostaviti ni radovi najmarljivijeg proučavatelja stare du- 
brovačke pismenosti i književnosti Milana Rešetara, osobito njegov rad o 
»najstarijoj dubrovačkoj prozi«, u koju on, pored isprava Dubrovačke kan- 
celarije, među ostalim uvrštava molitvenike i lekcionare, ali i prozne dra- 
me Marina Držića. Uza svu Rešetarovu marljivost u ispisu i opisu građe, 
najveća je njegova pogreška što on u toj »prozi« traži izraz i odraz »Živo- 
ga« dubrovačkoga govora, pa jezične pojave u njoj zabilježene veže uz vri- 
jeme nastanka pojedinog spomenika. On nije uzimao u obzir da i isprave 
pisane u Dubrovačkoj kancelariji odražavaju određenu diplomatičku tra- 
diciju u formulacijama, pismu i jeziku, te da mogu sadržavati i grafijsko- 
-jezične tragove korespondentnih susjednih kancelarija, pa slijedom toga 
ni one nisu odraz »živoga« dubrovačkoga govora, a pogotovo to nisu mo- 
litvenici i lekcionari sa svojim visokim biblijskim i molitvenim stilom, niti 
se to doslovno može reći za prozne drame najvećega dubrovačkoga ko- 
mediografa, premda su »nakićene« mnogobrojnim dijalektizmima. S jed- 
ne strane, Rešetar je bio svjestan toga da spomenici vezani uz crkvu i vjeru 


1%. Drugo je stsl. blagovoliti — u Mikl. sa znač. »velle, probare«, Damj. »svidjeti se, 
obradovati«, AR I »placet«. 

140. Nešto više o tim tvorenicama u: Malić 2007:196—197. — Tamo je s. v. bla- 
gouhanje zabunom ostala tehnička oznaka ((0)) za stsl. nazalni 9, koju je u tisku treba- 
lo zamijeniti grafemom 9. 

u svojoj glavnini imaju crkvenoslavensko-čakavske predloške. On govori 
o dalmatinizmima, čakavizmima, crkvenoslavizmima, a ipak se ne može 
oteti uvjerenju da ti tekstovi, barem u onim svojim dijelovima za koje utvr- 
đuje da nisu nastali prijepisom ili prilagodbom »dalmatinskih« predloža- 
ka, nego izravno u Dubrovniku, odražavaju dubrovački narodni govor. 
On čak sugerira i moguće razlike između pučkoga i aristokratskoga du- 
brovačkoga govora. S druge je strane uvjeren u slabe veze dubrovačkih 
pisaca s crkvenoslavenskom tradicijom, te (govoreći o određenoj grama- 
tičkoj kategoriji) nije sklon izravnom preuzimanju iz crkvenoslavensko- 
ga: »...ne smije (se) misliti da su naši pisci srednega doba uzimali ovakove 
oblikeneposredno iz crkvenijeh kniga, jer od pisaca toga vremena baš su 
Dubrovčani bili najdalji od kniga pisanijeh crkvenim jezikom« (1898: Rad 
136, 103). Ne doznajemo od njega zašto »baš Dubrovčani«. 

Ovaj se prilog bavi nesumnjivim crkvenoslavenskim tragovima u dva 
najstarija dubrovačka (i najstarija hrvatska) latinička molitvenika. Mogli 
bismo reći i »na narodnom jeziku« za razliku od spomenika pisanih crkve- 
noslavenskim jezikom hrvatske redakcije, samo što pod tim »narodnim« 
jezikom ne mislimo ono što misli Rešetar, tj. Živi dubrovački govor, nego 
književni jezik sa svom njegovom vremensko-prostornom višeslojnošću i 
stilskom nadgradnjom. S crkvenoslavenskim tragovima usko su povezani 
i čakavski jer je glavnina hrvatskih crkvenoslavenskih tekstova nastala na 
čakavskom području, u poznatim glagoljaškim središtima, te se realizaci- 
ja crkvenoslavenskoga jezika hrvatske redakcije zasniva na čakavskim gla- 
sovnim i morfološkim odlikama. 


Ovom je prigodom razmotrena grafijska, pravopisna, fonološka i gra- 
matička problematika navedenih spomenika, a ostavljena je zasad po stra- 
ni leksička i prijevodna, koje uvrštavamo u ovo razmatranje samo koliko 
su neposredno povezane s navedenima. Pri tome je neobično važna grafij- 
ska razina jer njezina raščlamba navodi na niz značajnih saznanja i zaklju- 
čaka o bliskoj povezanosti hrvatske pismenosti pisane svim trima hrvat- 
skim povijesnim pismima (glagoljicom, zapadnom ćirilicom i starom lati- 
nicom). Tako, s jedne strane, možemo uočiti niz pogrešaka koje nesumnji- 
vo ukazuju na pismo kojim je bio pisan predložak određenoga teksta, pri- 
mjerice zamjena slova /—0, t—d—l—v, g—h—k ukazuje na prijepis s gla- 
goljice, zamjena slova o—u, /[[—cc, cc na prijepis sa zapadne ćirilice, a za- 
mjena slova s tzv. i-crticama na prijepis s latinice. Pogreške što ukazuju na 
prijepis s latiničkih predložaka dovode do važne spoznaje o daleko ve- 
ćoj starini pisanja hrvatskih tekstova latinicom nego što nam to govore sa- 
čuvani spomenici. S druge strane, proučavanjem grafije postaje razvidna 
značajna pojava da su glagoljica i ćirilica utjecale na neka sustavna grafij- 

ska rješenja hrvatske latinice (npr. preklapanje u pisanju suglasnika 1—/ i 
n—1 kao zajednički glagoljičko-ćirilički utjecaj, te samo ćirilički u pisanju 
suglasnika s/š—h istim grafemima, i dr.), a do toga ne bi moglo dolaziti bez 
vrlo bliske veze u primjeni tih grafija u određenoj sredini, odnosno bez po- 
ligrafičnosti pisara starih latiničkih tekstova. 


Na pravopisnoj se razini posebno izdvaja pisanje sekundarnoga sku- 
pa čt, koji bi po jezičnim zakonima nakon gubitka slaboga poluglasa mo- 
rao prijeći u št, a koji se u riječima knjiški obilježenima (kao npr. čtiti, čte- 
nje, čtovati, počten, počtenje) u hrvatskoj književnosti dugo čuva, pa se za- 
ključuje da se u takvim slučajevima radi o preuzimanju/nasljeđivanju rije- 
či na leksičkoj razini, a ne o pravopisnom problemu. 

Na gramatičkoj se razini ovom prigodom ne zaustavljamo na onim gra- 
matičkim crtama koje su mogle biti ostaci starine u samom dubrovačkom 
govoru, premda je velika vjerojatnost da su u razmatrane molitvenike ušle 
izravno iz predložaka s kojih su prepisivani (npr. neizmijenjeni / na kraju 
riječi i sloga, stari suglasnički skup čl-, neke morfološke kategorije, poseb- 
no dvojina, imenički genitiv množine bez nastavka, odnosno s nultim na- 
stavkom, i dr.). 


Za dubrovačke je tekstove neobično važan problem ikavizma, ali on se 
ovdje ne razmatra u smislu u kakvom se u literaturi najčešće na njega gle- 
dalo (a ima toga i u novije doba), tj. postojanja ili nepostojanja čakavsko- 
-ikavskoga supstrata dubrovačkoga govora i njegova kasnijeg naslojava- 
nja/preslojavanja štokavskom ijekavštinom. Jezik ovih spomenika, u mjeri 
u kojoj zaista slijedi dubrovački »živi narodni govor«, ukazuje na značajnu 
činjenicu njegove iskonske pripadnosti zapadnoj štokavštini (ne istočno- 
hercegovačkoj, kako je to tvrdio Rešetar!), unutar koje se mogu protuma- 
čiti one njegove crte koje su raniji istraživači tumačili kao tragove čakav- 
skoga supstrata. Posebno treba naglasiti da se ni u jednom od ova dva mo- 
litvenika ne pojavljuje zamjenica ča i njezine izvedenice i da nema najka- 
rakterističnijih čakavskih suglasničkih crta: j od prasl. *d“ ni skupova šć, žj 
od prasl. *st', *sk“, *zd“, *zg“, što se u znatnom broju javljaju u kasnijem du- 
brovačkom pjesništvu (kao književnojezična nadgradnja). Ali to nije pred- 
met ovoga rada. Ikavizam kao bitna značajka ovih spomenika promatra se 
ovdje s obzirom na to u kolikoj je mjeri, kako i zašto preuzet iz čakavskih 
ikavskih predložaka. Treba naglasiti da je znatno češći u VHM nego u mla- 
đem ADM, odnosno da se VHM više držao čakavsko-ikavskoga predloš- 
ka, ali i to da oba molitvenika pokazuju i neke posebnosti njegove upotre- 
be. Tako je u VHM česta pojava variranje ikavizama i ijekavizama u osno- 
vama i nastavcima susljednih riječi radi izbjegavanja monotonije i posti- 
zanja određenih stilskih efekata. ADM pak pokušava ikavizme sistemati- 

zirati prema pojedinim kategorijama. Pri tome se onda u oba molitvenika 
javljaju i neki hiperijekavizmi. To pokazuje da redaktori odnosno prepisi- 
vači nisu naslijepo prepisivali (premda i toga ima!), nego su nastojali ure- 
diti tekst po nekim svojim kriterijima. S druge strane, neki su ekavizmi u 
tim spomenicima isti oni što su se ustalili kao književnojezična odlika na 
raznim hrvatskim stranama, ali mnogi se od njih podudaraju s ekavizmi- 
ma u crkvenoslavenskim prijevodima, što ukazuje na sjevernočakavsko 
ekavsko, a ne samo »dalmatinsko« ikavsko podrijetlo nekih od predloža- 
ka naših tekstova. Za riječi pak što sadrže neke druge karakteristične cr- 
kvenoslavenske ili čakavske glasovne značajke može se reći da su nerijet- 
ko preuzete na leksičkoj razini, a ne s obzirom na prihvaćanje određenih 
glasovnih crta (npr. čak. rojstvo, crsl. Jevin, utrna, prijedlog/prefiks va/va- i 
izvedenice njime tvorene, prefiks vaz-/vas-). Morfološke kategorije (ime- 
ničke, zamjeničko-pridjevske, glagolske) i rječotvorje sadrže razne crkve- 
noslavenske tragove (znatno rjeđe čakavske), od kojih je većina izravno 
preuzeta iz crkvenoslavenskih predložaka, nekad iz nepažnje, nekad zbog 
nerazumijevanja, a samo su neki preuzeti s određenom književnojezičnom 
namjenom u smislu nadgradnje i ostvarivanja višega stila (npr. participno- 
-pridjevski sufiks -ušti sa staroslavenskom glasovnom realizacijom). 

Radi boljega razumijevanja određenih jezičnih pojava ili razrješavanja 
nejasnoća u tekstovima naših molitvenika nerijetko smo pribjegli uspo- 
redbi s crkvenoslavenskim prijevodom psalama što ih je objavio Vajs. Taj 
prijevod često pokazuje potpuno podudaranje s našim tekstovima, ali ima 
i znatnih, osobito leksičkih razlika, a to pak znači da su dubrovačkim re- 
daktorima molitvenika bile na raspolaganju razne crkvenoslavenske prije- 
vodne verzije. S druge strane, znatnu crkvenoslavensku obojenost, ali če- 
sto i oštećenost, nepotpunost i nerazumljivost pokazuju tekstovi oficijskih 
molitava, za koje nažalost nismo imali pri ruci crkvenoslavenske predloš- 
ke za usporedbu. Ta oštećenost, nepotpunost i nerazumljivost molitvenih 
tekstova ukazuje na njihovu veliku starinu i višekratno prepisivanje, u ko- 
jem se izgubio prvotni smisao. Uz neke druge pokazatelje to je dokaz du- 
binske ukorijenjenosti slavenske bogoslužne, osobito molitvene tradicije u 
dubrovačkoj vjerskoj sredini. 


Kao što se na leksičkim crkvenoslavizmima i prijevodnim problemi- 
ma zaustavljamo samo usputno, ukoliko su vezani s razmatranom (prven- 
stveno gramatičkom) razinom, isto vrijedi i za sintaktičku razinu. I sintak- 
tičke probleme spominjemo samo u vezi s posebnom sintaktičkom, iz cr- 
kvenoslavenskoga jezika naslijeđenom funkcijom određenih morfoloških 
kategorija. To posebno vrijedi za dvije u starijoj hrvatskoj latiničkoj knji- 
ževnosti usvojene i općeprihvaćene crkvenoslavenske crte. Prvo je doče- 

tak -t u 3. licu jednine i množine prezenta, čija se naizmjenična upotreba i 
izostanak u danim glagolskim oblicima u konstrukciji rečenice često pri- 
mjenjuje s posebnom stilskom namjenom. Drugo je tvorba perfekta i imen- 
skoga predikata punim oblicima prezenta pomoćnoga glagola biti, te radi 
postizanja određenoga stilskoga efekta i različit rečenični položaj tih gla- 
golskih oblika i variranje s njihovim enklitičnim oblicima. Isto vrijedi i za 
tvorbu futura I. punim i enklitičnim oblicima pomoćnoga glagola hotje- 
ti, samo što je futur u razmatranim tekstovima znatno rjeđi od oblika tvo- 
renih prezentom pomoćnoga glagola biti. Posebno smo se zaustavili na 
tvorbi imperfektivnoga aorista i perfektivnoga imperfekta, uz konstataci- 
ju da oni u ovim tekstovima nemaju onu posebnu naslijeđenu crkvenosla- 
vensku funkciju (određeno trajanje perfektivne i učestalost imperfektiv- 
ne radnje) koju imaju u nekim drugim hrvatskim srednjovjekovnim spo- 
menicima. 


I na kraju, raščlambe ove vrste kakve smo se prihvatili ovom prigodom 
pokazuju s jedne strane neobično jezično bogatstvo i raznolikost srednjo- 
vjekovnih hrvatskih tekstova, a s druge — ono najvažnije: njihovu prostor- 
nu, vremensku i kulturološku isprepletenost i slojevitost. Pokazuju takve 
raščambe i više od uvida u samu jezičnu problematiku (u najširem smislu 
— od grafije do stilistike) razmatranih tekstova: raširenost srednjovjekov- 
ne hrvatske tropismenosti od najstarijih vremena, te povezanost i među- 
utjecaje latinaške i slavenske bogoslužne i njima pripadne kulturne sfere 
na dugačkom potezu od Istre do Dubrovnika. 

Traces of Church Slavonic - Chakavian matrices 
in the oldest Dubrovnik prayer books 


Summary 


This paper gives an overview of the Church Slavonic — Chakavian trac- 
es (at the orthographical, phonological, and grammatical levels) in the two 
oldest Dubrovnik (and also Croatian) Latin-script prayer books: the Vati- 
can Croatian Prayer Book (ca. 1400) and the Croatian Academy's Dubrovnik 
Prayer Book (mid-15th century). Lexical characteristics and problems relat- 
ed to translation from the Latin source are also pointed out, when impor- 
tant for the orthographical, phonological, and grammatical analyses. The pa- 
per also concentrates on scribal errors in manuscripts, which gave evidence 
of the existence of Glagolitic and western Cyrillic patterns in the Dubrovnik 
Prayer Books, with special interest in Glagolitic-Cyrillic influence on the Lat- 
in script. Church Slavonic and Chakavian traces in morphology are mostly a 
result of direct transcription from the older patterns. An outline of some im- 
portant syntactic characteristics related to morphological categories is repre- 
sented in the paper. Special effort is given to the explanation of ikavism in the 
Dubrovnik Prayer Books. The linguistic analyses provided in the paper lead 
to the conclusion that there is a deep and centuries-long connection between 
the Croatian Latin and the Church-Slavonic culture and religious sphere. 


Ključne riječi: najstariji dubrovački molitvenici, crkvenoslavensko-čakavski 
tragovi, glagoljički i ćirilički tragovi, grafijski utjecaji, problem ikavizma, 
morfološki crkvenoslavizmi, tvorbeni crkvenoslavizmi 


Keywords: ooldest Dubrovnik Prayer Books, Church Slavonic — Chakavi- 
an traces, Glagolitic and Cyrillic traces, ikavism, morphological Church- 
Slavisms 

